# **EGYESÍTETT ÓVODA**

# **MESÉSKERT TAGÓVODÁJÁNAK**

# **A PEDAGÓGIAI PROGRAMRA ÉPÜLŐ**

# **GYAKORLATI ÚTMUTATÓJA**

**Készítette:**

**Meséskert Tagóvoda nevelőtestülete**

**Tartalomjegyzék**

**1. Helyzetkép 4**

**1.1 Az intézmény adatai 5**

**2. Gyermekkép, Óvodakép 6**

**2.1 Nevelésfilozófiánk 6**

**2.2 Gyermekképünk 6**

**2.3 Óvodaképünk 6**

**2.4 Pedagógiai elveink 7**

**2.5 Nevelési célunk 8**

**3. Az óvodai nevelés feladatai 8**

**Tagóvodánk sajátos céljaiból következő nevelési feladatai: 8**

**3.1 Az egészséges életmód alakítása 8**

**3.2 Az érzelmi nevelés és a szocializáció biztosítása 10**

**3.3 Az anyanyelvi, az értelmi fejlesztés és nevelés megvalósítása 12**

3.3.1 Az anyanyelvi kommunikációs nevelés 12

3.3.2 Értelmi fejlesztés és nevelés 14

**4. Az óvodai élet megszervezésének elvei 16**

**4.1 Személyi feltételek 16**

**4.2 Tárgyi feltételek. A program végrehajtásához szükséges, a nevelőmunkát segítő eszközök, felszerelések 17**

4.3.1 Hetirend 18

4.3.2 Napirend 19

**4.4. Az óvoda kapcsolatrendszere 20**

4.4.1 Az óvoda és a család kapcsolata 20

4.4.2 Kapcsolat a társintézményekkel 22

4.4.2.1 Kapcsolat a bölcsődékkel 22

4.4.2.2 Kapcsolat az iskolával 22

4.4.2.3 Kapcsolat a közművelődési intézményekkel 22

4.4.2.4 Kapcsolat az egészségügyi intézményekkel, a XIII.ker. Önkormányzat Szociális Osztályával. 22

4.4.2.5 Kapcsolat a közoktatás-irányítással és a szakmai szolgáltató szervezetekkel 23

**5. Az óvodai élet tevékenységformái 23**

**5.1 A játék 23**

**5.2 Munka jellegű tevékenységek 25**

**5.3 A tevékenységekben megvalósuló tanulás 27**

5.3.1 Művészeti nevelés 29

5.3.1.1 Verselés, mesélés 29

5.3.1.2 Ének, zene, énekes játék, gyermektánc 31

5.3.1.3 Rajzolás, mintázás, kézi munka 33

5.3.2 Mozgás, edzés, szervezett mozgás 34

5.3.3 A külső világ tevékeny megismerésére nevelés 36

5.3.3.1 A környezet megismerésére nevelés 36

5.3.3.2 A matematikai nevelés 37

**6. Integráció 38**

**6.1 Részképesség-zavarok 38**

**6.2 Sajátos nevelési igényű gyermek 39**

6.2.1 Sérülésspecifikus feladatok szakfejlesztéssel 40

6.2.1.1 Magatartászavaros gyermek 40

6.2.1.2 Mozgásban akadályozott gyermek 40

6.2.1.3 Látássérült gyermek 40

6.2.1.4 Hallássérült gyermek 40

6.2.1.5 Enyhe értelmi fogyatékos gyermek 41

6.2.1.6 Akadályozott beszédfejlődésű gyermek 41

6.2.1.7 Autista gyermek 41

6.2.2 Az integrált óvodai nevelés előnyei 41

**6.3. Nemzeti, etnikai kisebbségi feladatok 42**

**6.4. Multikulturális (interkulturális) nevelés 42**

**6.5.Tehetséggondozás 43**

**7. Gyermekvédelemi feladatok 44**

**8. Az óvodába lépés, iskolába lépés feltételei 46**

**9. Pedagógiai dokumentáció 47**

***Mellékletek:***

*1. számú melléklet: 3 – 4 éves korú gyermekek nevelési terve*

*2. számú melléklet: 4 – 5 éves korú gyermekek nevelési terve*

*3. számú melléklet: 5 – 6 éves korú gyermekek nevelési terve*

*4. számú melléklet: Óvodapedagógusi elvárásrend*

*„Az a mód, ahogyan egy társadalom a gyerekeket kezeli, nemcsak törődésének és együttműködésének fokát jelzi, hanem jól tükrözi az adott társadalom igazságérzetét, jövő iránti elkötelezettségét, valamint azt is, mennyire fontos számára az eljövendő generációk emberi feltételeinek javítása.”*

*(Javier Peres de Cuellar ENSZ főtitkár)*

**1. Helyzetkép**

Óvodánkat az **érzelmi biztonság**, otthonosság, derűs **szeretetteljes légkör** jellemzi. A gyermekeket tisztelet, elfogadás, szeretet és megbecsülés övezi.

Lehetővé tesszük és segítjük a gyermekek személyiség fejlődését, egyéni képességeinek kibontakoztatását.

A gyermekeket különleges védelem illeti meg, **érdekeiket mindenek felett állónak tekintjük.**

Az intézményünk helyi programja a testi - lelki szükségletek kielégítésével, tevékenységi formák, és fejlesztési tartalmak, meghatározásával épül fel. Értékként kezeljük a gyermeki személyiség sokoldalú fejlesztését, amely az **életkori sajátosságokhoz** és az **egyéni fejlettségi szinthez igazodik**.

Középpontba állítjuk a **gyermeki tevékenységre épülő nevelést** és ezt az elvet a teljes nevelési folyamaton keresztül, kiemelten kezeljük.

A **gyermeki tevékenység szabadsága** nem csak alapelvként szolgál, hanem a sokoldalú fejlődés eszközrendszerét is kiszélesíti.

Csendes, irodák és lakóházak által övezett aránylag kisforgalmú területen helyezkedik el óvodánk épülete. A bejárat felől élő sövény nyújt védelmet a szennyezés ellen.

Csoportszobáink világosak, barátságosak, a berendezési tárgyak gyermekléptékűek és **természetes anyagból** készültek (fa, nád). Minden csoport saját öltözővel rendelkezik.

Kétcsoportonként felszerelt, esztétikus mosdó biztosított a gyermekek számára. Óvodánkban  **felszerelt tornaszoba** található, a szertárban mindazok az eszközök megtalálhatók, melyek az óvodáskorú gyermekek mozgásfejlődését biztosítják, mivel nevelésünkben hangsúlyozott a testi nevelés.

Udvarunk felújítása 2008-ban fejeződött be, melynek eredményeképpen gyermekeink **természetes mozgásigényét kielégítő tereket** alakítottunk ki. A szabadban töltött idő alatt a **változatos mozgásfejlesztő eszközöket (**csúszdák, hinták, hálós mászóka, vár, foci pálya) szabadon használhatják óvónői felügyelet mellett.

Az udvaron lehetőség nyílik a nap folyamán, a más csoportokba járó gyermekekkel, **természetes szituációkban a kommunikációra és kooperációra**. Az udvar nem csoportok, hanem játszóterületek szerint került felosztásra. Az óvónők egyéniségük és a gyermekek érdeklődése szerint szervezik a tevékenységeket, melybe minden gyermek szabadon bekapcsolódhat csoportbeosztástól függetlenül. / Ilyenek pl.: verseny játékok, tánc, barkácsolás, kertészkedés, stb.

**Három homokozó** ad lehetőséget a homok tulajdonságainak megismerésére, az alkotás örömére. Az udvaron található **zuhanyozók** a gyermekek frissítésére, edzésére szolgálnak.

A **napellenzővel fedett terasz** mozgásos játékok vagy kézműves tevékenységek szervezésére lehetőséget nyújt az nap folyamán.

**1.1 Az intézmény adatai**

*Az intézmény neve: Budapest Főváros XIII. kerületi Önkormányzat Egyesített Óvoda*

*Címe: 1134 Budapest, Angyalföldi u. 1-3.*

*Telefon/fax : 36 (1) 340-29-88*

*E-mail:* [*egyesitettovoda@bp13.hu*](mailto:egyesitettovoda@bp13.hu)

*Az intézmény fenntartója: Budapest Főváros XIII. kerületi Önkormányzat*

*Címe: 1139 Budapest, Béke tér 1.*

A tagóvoda neve: Meséskert Tagóvoda

Címe: 1134 Budapest, Kassák L. u. 17.

Telefon/fax: 06-1-349-6775

E-mail: [meseskertbp@gmail.com](mailto:meseskertbp@gmail.com)

***Az Egyesített Óvoda világnézeti nevelés tekintetében semleges, egyetlen vallás vagy világnézet mellett sem elkötelezett.***

*Tiszteletben tartja a szülőknek azt a jogát, hogy gyermekük vallási és világnézeti meggyőződésüknek megfelelő nevelésben részesülhessenek. Egyházi jogi személy a hit- és vallásoktatást az óvodában a szülők igénye alapján szervezheti, elkülönülve az óvodai foglalkozásoktól, az óvodai életrendet figyelembe véve [többszörösen módosított 1993. évi LXXIX. törvény a közoktatásról (továbbiakban Kt.) 4. §].*

***Ingyenesen igénybe vehető szolgáltatások*** *(Kt. 114. §):*

* *a gyerekek óvodai nevelése, a gyerekek napközbeni ellátása*
* *óvodai foglalkozások*
* *logopédiai, dyslexia - megelőző foglalkozások*
* *a sajátos nevelési igényű gyerekek felzárkóztató foglalkozásai*
* *a gyerekek rendszeres egészségügyi felügyelete*
* *az óvoda létesítményeinek és eszközeinek használata a fenti szolgáltatások igénybevételéhez.*

***Egyéb szolgáltatások:***

*Az óvodát fenntartó önkormányzat – évenként döntést hozva, meghatározott módon – többféle, a XIII. kerületi Önkormányzat által finanszírozott, a felhasználók számára térítésmentes lehetőséget biztosít a gyermekek fejlődésének további elősegítése érdekében:*

* *normál IQ-övezetbe tartozó, korrekciós beavatkozást igénylő (részképesség-gyengeségekkel küzdő) gyermekek fejlesztő támogatása*
* *az egészséges életmód, az edzettség elősegítése érdekében biztosított sporttevékenységek felkínálása a kerületünkben működő sportlétesítményekben.*

*Nevelési évenként - mérlegelve a szülői igényeket -* ***önköltséges szolgáltatásokkal*** *lehetőség nyílik olyan egyéb tanfolyamok szervezésére is, amelyek beilleszthetőek az óvoda pedagógiai célkitűzéseibe. Ezeket az óvoda nevelési idején túl, a délutáni órákban térítés ellenében tesszük lehetővé.*

**A Meséskert Tagóvoda önköltséges szolgáltatásai:**

- zenei fejlesztés- Zenekuckó

- esztétikus mozgás, erőnlét fejlesztés - Ritmikus sportgimnasztika

- játékos ismerkedés az angol nyelvvel.

A szolgáltatások kiválasztásának elvei a zenei, a mozgás készségek fejlesztését elősegítő foglalkozások szervezése.

A gyermekek életkori sajátosságainak és szociális fejlettségének figyelembevételével az önköltséges tanfolyamokon való részvételt nem javasoljuk 3-4 éves korosztálynak.

**2. Gyermekkép, Óvodakép**

**2.1 Nevelésfilozófiánk**

*Nevelésfilozófiánkat meghatározza az a szemlélet, hogy a gyermek nevelése a család joga és kötelessége, melyben az óvoda sajátos eszközeivel kiegészítő szerepet tölt be. Óvodai nevelésünk a hazai óvodai neveléstörténet hagyományaira támaszkodik.*

*Tiszteletben tartjuk a gyermekeket megillető jogokat. A gyermeki személyiség kibontakoztatására, a testi, lelki, szociális szükségletek kielégítésére törekszünk, biztosítva minden gyermek számára az egyenlő hozzáférést az óvodai neveléshez.*

*Pedagógiai hitvallásunkban a fejlődés alapja a féltő, óvó, gondoskodó szeretet, stabil biztonság, differenciált, személyre szóló bánásmód. Az óvodás gyermek alapvető tevékenysége a játék, élményeit, tapasztalatait ezen keresztül éli meg, általa fejlődnek képességei, bővülnek ismeretei. Az óvodában komplex nevelés folyik, építünk a gyermeki aktivitásra, kíváncsiságra, kreativitásra. A társadalmi együttélés normáinak alapjait rakjuk le sokszínű együttes tevékenységekkel és követhető viselkedésmintákkal.*

*Szeretetteljes, biztonságérzetet adó, érzelmekben gazdag környezetben az egyéni érdeklődésre alapozva támogatjuk a gyermekek fejlődését. Arra törekszünk, hogy a gyermekek egyéni készségei, képességei kibontakozhassanak, érzelmileg, erkölcsileg és értelmileg gazdagodjanak. A sokféleség gazdagítja a közösséget, az inkluzív-, az integrált-, a multikulturális nevelést támogató szemléletet képviseljük.*

Óvodánk az inkluziv nevelés elvét követi, minden pedagógusunk elfogadja a gyermekek esetleges másságát, megismeri azt, partnerré válik a hétköznapi problémák leküzdésében. Erre érzékenyíti minden csoportjába járó gyermeket. A másság megismerése, elfogadása a cél.

Elfogadjuk, hogy nem csak mi irányítjuk a gyermeket, hanem ő is hat ránk, kapcsolatunk aktív és kölcsönös. A hangsúly az aktív két pólusú együttműködésre kerül.

**2.2 Gyermekképünk**

*A kisgyermek fejlődő személyiség, fejlődését genetikai adottságok, az érés sajátos törvényszerűségei, a spontán és tervszerűen alkalmazott környezeti hatások együttesen határozzák meg. E tényezők együttes hatásának következtében a kisgyermekeknek sajátos, életkoronként és egyénenként változó testi és lelki szükségletei vannak.*

*Az óvodáskorú gyermek aktív befogadója a világnak. Kíváncsi, érdeklődő az őt körülvevő világ és a társai iránt. Felfedez, kérdez – felel, megfigyel, kipróbál, és folyamatosan tapasztal.*

Valljuk, hogy a gyermekeket színes tevékenységrendszerben önmagához mérten fejlesztjük a játékon keresztül, mely hozzájárul képességei kibontakoztatásához.

Hosszútávon kreatív, alkotó emberek nevelését úgy képzeljük el, hogy szabadságot adunk az öntevékenységnek, az egyéni utak keresésének a csoport, a közösség kialakított normáin, keretein belül.

A közös tevékenységek- játék során a gyermekek megismerik egymást, tudatosodik bennük, hogy mindenki más, egyéni, ugyanakkor értékes tagja csoportjának.

Fejlesztjük a gyermekek pozitív énképét és megragadunk minden olyan lehetőséget, amelyek képesek a gyermekek érzésein keresztül értelmi képességeikre is hatni. Feladatainkat a családdal való szoros együttműködésben, érzelmi biztonságot, szeretetet közvetítő óvodai légkörben valósítjuk meg. Biztosítjuk az önérvényesítés és az alkalmazkodás harmóniájának kialakulását a társas együttélés során.

**2.3 Óvodaképünk**

*Az óvoda a közoktatási rendszer szakmailag önálló nevelési intézménye, a családi nevelés kiegészítője a gyermek harmadik életévétől az iskolába lépésig. Biztosítja az óvodáskorú gyermek fejlődésének és nevelésének optimális feltételeit.*

*Az óvoda funkciói:*

* *óvó-védő*
* *szociális*
* *nevelő-személyiségfejlesztő.*

*Az óvoda közvetetten segíti az iskolai közösségbe történő beilleszkedéshez szükséges gyermeki személyiségvonások fejlődését. Pedagógiai tevékenységrendszere és tárgyi környezete segíti a gyermek környezettudatos magatartásának kialakulását.*

*Az óvodai nevelés gyermekközpontú. Gondoskodunk:*

* *az egészséges fejlődéshez és fejlesztéshez szükséges tárgyi és személyi környezetről*
* *a gyermeki szükségletek kielégítéséről*
* *az érzelmi biztonságot nyújtó derűs, szeretetteljes óvodai légkör megteremtéséről*
* *a testi, a szociális és az értelmi képességek egyéni és életkor specifikus alakításáról*
* *a gyermeki közösségben végezhető sokszínű – az életkornak és fejlettségnek megfelelő – tevékenységekről, különös tekintettel a mással nem helyettesíthető szabad játékról*
* *az életkorhoz és a gyermek egyéni képességeihez igazodó műveltségtartalmak közvetítéséről, a kompetenciák kialakításáról.*

***Óvodánk küldetésnyilatkozata:***

***Óvodánk minden dolgozója arra törekszik, hogy az ide járó gyermekek biztonságban, otthonosan érezzék magukat közösségünkben, gondtalan és örömteli gyermekkorukat újabb élményekkel, tapasztalatokkal gazdagítsuk, eközben játékosan fejlesszük személyiségüket, különböző egyéni képességeiket, hogy az itt szerzett tudással megállják helyüket az iskolában, az életben.***

***Olyan óvodai atmoszféra kialakítása a célunk, amelyben a gyermekek sokoldalú érzelmi kifejezéseket és pozitív élményeket szerezhetnek. Ez hozzájárulhat a gyermek boldog alaphangulatának kifejlődéséhez, biztonság érzetének kialakulásához, mely biztosíthatja egészséges személyiségfejlődését.***

**2.4 Pedagógiai elveink**

* *A gyermekek mindenekfelett álló érdekét képviseljük*
* *A gyermeki személyiség iránt tiszteletet, bizalmat, elfogadást, szeretetet és megbecsülést tanúsítunk, biztosítjuk a különleges védelmet és gondoskodást, a különbözőség elfogadását*
* *A gyermeket a béke, az emberi méltóság, a türelmesség, a szabadság, az egyenlőség, a szolidaritás szellemében neveljük*
* *A hátrányos megkülönböztetés minden formáját elutasítjuk*
* *Az óvodai nevelésben alkalmazott pedagógiai intézkedéseket a gyermek személyiségéhez igazítjuk*
* *Elkötelezettséget, igényességet, kulturált stílust képviselünk és várunk el minden munkatársunktól*
* *Korrekt, partneri együttműködésre törekszünk a szülőkkel, a nevelésben résztvevőkkel.*

Az óvodánk a pedagógiailag segített, ösztönzött **szocializáció minél teljesebb** **megvalósítására törekszik**. A kisgyermeknek ahhoz, hogy boldoguljon, meg kell tanulnia beszélni, közlekedni, a környezet adta keretek között tevékenykedni, az eszközöket használni, a társakkal együttműködni, el kell lesnie a mindennapi élet adta szerepeket, magatartásmintákat. - ez a komplex feladat a szociális tanulás intenzív formája. Ennek egy részét - eltérő kulturális színvonalon - a családok teljesítik. Az óvoda nem csupán kiegészítő esetleg hiánypótló szerepet játszik az elsődleges szocializáció folyamatában, hanem fejlesztését, magasabb színvonalra emelését is vállalja azaz , kiegészíti, bővíti, felerősíti a szociális tanulást.

***A gyermek utánzási hajlamából következően az óvodapedagógusnak kiemelt azonosulást indikáló szerepe van. Segítjük a többiek munkáját saját erősségünkkel, egyéni arculatunkkal, kiemelkedő képességeinkkel.***

***Törekszünk a rugalmasságra, lendületességre, fogékonyak vagyunk az új iránti elfogadásra. Fontosnak tartjuk, hogy azonos pedagógiai hitvallás szerint működjünk, maximálisan tiszteletben tartva óvodapedagógusaink szakmai önállóságát.***

***Fő feladatunk a gyermekekért tenni akarás, a gyermek- és családcentrikusság. Ezen feladatokat segítik a kiscsoportosok szüleinek közösen tartott szülői beszélgetés, majd a közös játszó délelőtt, ahol megismerhetik csoportjaink, óvodánk működési és pedagógiai elveit, szokásainkat.***

***Ismerjük és gyakoroljuk az önművelés módszereit.***

**2.5 Nevelési célunk**

*Óvodai nevelésünk célja a (2,5)3-7(8) éves gyermekek életkori és egyéni sajátosságainak, eltérő fejlődési ütemének, érési jellemzőinek szem előtt tartásával:*

* *a sokoldalú, harmonikus személyiségfejlesztés, a sikeres iskolai beilleszkedéshez szükséges testi, lelki és szociális érettség elérésének támogatása*
* *a gyermekek környezettudatos szemléletének és magatartásának megalapozása*
* *a különleges gondozást igénylő, lassabban fejlődő, lemaradó, hátrányos és halmozottan hátrányos helyzetű, beilleszkedési, magatartási és tanulási zavarral küzdő, speciális nevelési igényű  gyermekek fejlesztése, integrált nevelése, esélyegyenlőségük biztosítása*
* *a hazájukat elhagyni kényszerülő családok gyermekei részére az önazonosság megőrzésének, ápolásának, erősítésének biztosítása, társadalmi integrációjuk elősegítése, az emberi jogok és az alapvető szabadságjogok védelme.*

*Sajátos céljaink:.*

* ***Óvodai nevelésünk a pedagógiai célok és feladatok középpontjába tudatosan az együttműködési és érintkezési képességek fejlesztését állítja, azaz kooperációra és kommunikációra kívánja képessé tenni az óvodáskorú gyermeket.***

***Azt valljuk, hogy a gyermekeket minden életkori szakaszban orientálni kell valamire, vezetni kell valahová. Valljuk, hogy az életre való felkészülés csak valóságos tevékenységek, csak a tevékeny életre alapozott nevelőmunka útján valósítható meg. A gyermekek a tevékenység során, természetes módon, spontán fejlődnek mely óvodánkban biztosított azáltal, hogy időt hagyunk a fejlődésre, fontosnak tartjuk, hogy a gyermekek megérjenek bizonyos feladatok, cselekvések tevékeny elvégzésére.***

* ***Az óvoda nevelési intézmény, s mint ilyen a gyermeki személyiség kibontakoztatására, nevelésére, fejlesztésére törekszik. Nem passzív módon, hanem tudatosan tervezett, szervezett nevelési helyzetek megteremtésével .***

**3. Az óvodai nevelés feladatai**

***Az óvodai nevelés általános feladatai:***

*1. Az egészséges életmódra nevelés szokásainak kialakítása*

*2. Az érzelmi nevelés és a szocializáció elősegítése*

*3. Az anyanyelvi, az értelmi fejlesztés és nevelés megvalósítása tevékenységekbe ágyazva.*

Az óvodai élet tevékenységeinek segítségével megtanulnak a gyerekek: alkalmazkodni, elfogadni, megvalósítani önmagukat , nem sértve mások szabadságát.

**Óvodai nevelésünk a 3-8 éves korú gyermekek szociális életképességét, életre nevelését, minden későbbi fejlődés alapjaként kezeli. Ennek középpontjában az együttműködési és érintkezési képességek fejlesztése áll, azaz a kooperációra és kommunikációra kívánja képessé tenni óvodás korban a gyermeket. Az óvoda tudatosan alakítja, építi, kombinálja azokat a nevelő hatásokat, amelyekben az együttműködés és a társas érintkezés elemi formái integráns egységet alkotnak.**

**3.1 Az egészséges életmód alakítása**

*Magába foglalja a*

* *a szomatikus*
* *a mentális*
* *és a szociális nevelést.*

***Célunk***

* *kiegyensúlyozott, egészséges gyermekek nevelése*
* *az egészséges életmód, a testápolás, az étkezés, az öltözködés, a betegségmegelőzés és az egészségmegőrzés, szokásainak alakítása, belső igénnyé fejlesztése*

*Távlati célunk, hogy felnőtt életükben váljanak képessé egészséges, harmonikus életvitel kialakítására, életmódjukra vonatkozóan helyes döntések meghozatalára, konfliktusaik, problémáik megfelelő kezelésére.*

***Feladatunk***

* *a gyermekek szükségleteinek kielégítése, egészségük, testi, lelki, mentálhigiéniai és szociális fejlődésük elősegítése*
* *hiteles, követésre méltó, modell értékű felnőtt viselkedési minta nyújtása (pl. személyi és környezet higiénia, pozitív személyiségjegyek, egészséges életvitel, kulturált beszéd és viselkedés stílus, stb.)*
* *az egészséges életvitel igényének kialakítása, fejlesztése, az egészséges életmód, a környezet védelméhez és megóvásához kapcsolódó szokások megalapozása*
* *a gyermekek fejlődéséhez szükséges stresszmentes, biztonságos környezet megteremtése*
* *a gyermekek környezetében csak annyi tisztítószer és egyéb vegyszer alkalmazása, amennyi feltétlen szükséges*
* *környezetbarát tisztítószerek előtérbe helyezése a környezetre káros vegyszerekkel szemben*
* *egészségpropaganda alkalmazása (a szülők körében is), az „egészségesebb” választására való törekvés képességének fejlesztése*
* *a gyermekek harmonikus, összerendezett mozgásfejlődésének elősegítése*
* *rendszeres, játékos tevékenységek szervezésével az egészségmegőrzés, az egészségvédelem biztosítása, a gyermekek életkori és egyéni adottságaihoz igazodó optimális edzettség elérése*
* *a speciális igényű gyerekek korrekciós testi, lelki nevelési feladatainak ellátása, a fejlődéshez szükséges feltételek megteremtése (speciális szakemberekkel, a szülőkkel együttműködve)*
* *balesetek megelőzésére, a környezeti veszélyek felismerésére történő nevelés (képességek kialakítása, pl. esés, testi épség védelmére szoktatás).*

***Legfontosabb a gyermekek elsődleges szükségleteinek kielégítése, így a mindenkori mosdóhasználat, folyadék és vitaminpótlás és a napi háromszori étkezés.***

***Óvodai szinten hagyomány a vitaminpótlás, a napirendbe illesztve, a szülők segítségével.***

***A testápolási szokások alakításakor minden tevékenységet megbeszélünk, illetve bemutatással segítünk, figyelünk a helyes sorrend kialakítására, elmélyítésére. A folyamatos gyakorlás, a tevékenység megnevezése lehetőséget ad az automatikus elsajátításra, belsővé válásra.***

***Napi háromszori étkezést biztosítunk, a tízórai reggel 8.00-9.00 között folyamatosan, az ebéd korcsoportonként eltolódva, az uzsonnázás pedig szintén folyamatosan 15.00-15.30 között zajlik. Az ebéd nyugodt légkörét megteremtjük, figyelünk arra, hogy a terítéssel, tálalással, eszközhasználattal a kulturált étkezési szokások rögzüljenek a gyermekekben.***

***A pihenésre-alvásra való megfelelő érzelmi ráhangolódás segíti a mese-,dal hallgatása.***

***A következetesen kialakított napirend egy követhető, biztonságot nyújtó folyamat, mely segít a gyermekeknek biztonságérzetük, jókedvük kialakításában, lelki egészségük megőrzésében.***

***A mindenkori friss levegő fontossága miatt folyamatosan szellőztetünk a csoportszobában, öltözőben egyaránt.***

***Az óvodai mindennapokban kiemelt szerepet kap a gyermekek mozgásigényének megfelelő kielégítése, mozgásuk fejlesztése.. Naponta szervezünk mozgásos játékokat – lehetőség szerint a szabadban, valamint a tornaszobát is rendszeresen használja minden csoport. Jó idő esetén igyekszünk minél többet a szabadban tartózkodni, tevékenykedni, játszani.***

***Kialakítjuk gyermekeinkben a saját környezetük megóvásának, szépítésének, tisztántartásának igényét. Az óvoda udvarát folyamatosan rendben tartjuk, együtt tesszük esztétikussá, szebbé. Ezzel a környezetvédelemre is motiváljuk őket.***

***Az udvari élet szabályai is részét képezi a szokás- és szabályrend kialakításának. Udvarunkat részekre osztva figyeljük, egy-egy területre adott óvodapedagógusok ügyelnek, így megelőzve a balesethelyzeteket. Természetesen ezen szabályok betartása gyermekinknek is feladat, ki kell alakuljon bennük az egymásra figyelés, a balesetvédelem fontossága.***

***Az egészséges életmód kialakítása közös feladatunk, így gyermeki és pedagógusi felelősség, nekik elsajátítani azon szokásokat, melyek segítenek ebben, nekünk pedig az állandó önképzés, fejlődés, egymástól tanulás, és ezen új ismeretek elmélyítése, továbbadása.***

Az egészséges életmód alakításának területei:

* A gyermekek gondozása, testi szükségletük, mozgásigényük kielégítése (testi komfortérzett, gondozottság, testápolási szokások alakítása, folyamata, közös helyiségeken való osztozkodás megoldásai, tapintatos bánásmód, öltözködés, a napirend-életrend helyi kialakítása az egészséges életvezetés érdekében, egészséges táplálkozási szokások alakítása-, folyamatosság biztosítása az étkezésben-ennek rendje (tízórai és uzsonna folyamatos, ebéd kötött) elegendő étkezési idő, esztétikus-kulturált körülmények, motiváló türelmes sürgetésmentes légkör, mindennapi szabad mozgás biztosítása a csoportban, szabadban, nyugodt pihenés feltételei, szokásai, egyéni alvásigény figyelembe vétele, pihenés törzsidejének és az azt követő tevékenység szokásrendjének alakítása.
* A gyermekek egészségének védelme, edzettségének biztosítása ( higiénés szabályok, betegségből visszatérő gyermekekre fokozott figyelem, testi épség védelme, baleset megelőzés, szabadban töltött idő mennyisége, minősége, edzettség elérésének lehetőségei, formái a tagóvodában…) a gyermekek fejlődéséhez szükséges esztétikus, egészséges környezet megteremtése (óvoda belső környezetének tevékenységekhez életkori sajátosságokhoz való kialakítása, esztétikájának elérése, udvarrészek kialakítása, tevékenységek szervezése, a különböző tevékenységek helyének, sorrendiségének jelölési módjai-szimbólumok….)

***A fejlődés várható jellemzői óvodáskor végére:****a gyermek*

* *önállóan végzi személyes tisztálkodását*
* *testi szükségletei kielégítését szükség esetén késleltetni tudja*
* *önállóan öltözik, vetkőzik megfelelő sorrendben, korának megfelelő tempóban. Saját ruháját összehajtva**elteszi a helyére*
* *a kulturált étkezés szokásait gyakorolja*
* *mozgása adottságának megfelelően harmonikus, összerendezett*
* *ismeri és betartja a balesetvédelmi magatartásformákat*
* *életkorának megfelelően edzett.*

**3.2 Az érzelmi nevelés és a szocializáció biztosítása**

*Az óvodáskorú gyermek egyik jellemző sajátossága a magatartás érzelmi vezéreltsége. A személyiségen belül az érzelmek dominálnak, ezért elengedhetetlen, hogy a gyermeket az óvodában érzelmi biztonság, otthonosság, derűs, kiegyensúlyozott, szeretetteli légkör vegye körül.*

***Célunk***

* *Szívesen kommunikáló, környezetében jól eligazodó, érzelmekben gazdag, segítőkész gyermekek nevelése, akik képesek a konfliktusok önálló kezelésére, a különbözőség elfogadására*
* *Az önérvényesítő, énes magatartástól a kezdeményező, kooperatív viselkedésig eljutó gyermekek nevelése*
* *Optimista szemléletű, a természeti és közvetlen környezetét szerető, védő gyermekek nevelése*
* *A gyermekeket körülvevő szűkebb és tágabb környezet megismertetése, a szülőföldhöz való kötődés megalapozása.*

***Feladatunk***

* *már az óvodába lépéskor kedvező érzelmi hatások biztosítása*
* *a gyermek erkölcsi és akarati tulajdonságainak sokoldalú fejlődése érdekében (az óvodai élet komplex szervezésével) a szokás és normarendszer megalapozásának elősegítése*
* *a közösen átélt pozitív érzelmekre és élményekre épülő, szeretetteljes, biztonságot sugárzó légkör megteremtése*
* *az együttjátszás, az együttműködés és együttdolgozás során a különböző szituációkban megjelenő viselkedési szokások folyamatos alakítása, gyakoroltatása*
* *a gyermekekben a szociális érzékenység és az éntudat kialakulásának segítése, valamint önkifejező és önérvényesítő törekvéseik támogatása*
* *lehetőség teremtése a gyermekek természetes társas szükségleteinek kielégítéséhez*
* *a különbözőségek elfogadására, tiszteletére nevelés megvalósítása modell értékű, elfogadó, támaszt nyújtó óvónői magatartással*
* *a különböző szociokulturális helyzetű családokból érkező gyermekek fejlődésének, a változásoknak figyelemmel kísérése*
* *az átlagostól – pozitív vagy negatív irányban – eltérő képességű, illetve eltérő személyiségvonásokkal rendelkező gyerekek szocializálódásának segítése (ha szükséges megfelelő szakember bevonásával)*
* *az interperszonális kapcsolatok (óvodapedagógus – gyermek, gyermek – dajka, gyermek – gyermek) kialakulásában a pozitív attitűd elősegítése*
* *a felnőttekkel, társakkal való kapcsolatfelvétel igényének, a pozitív felnőtt- és társas kapcsolatok alakulásának erősítése*
* *a társakért, a csoportért érzett felelősségtudat kialakítása*
* *a gyermekek szemléletének alakítása, hogy képessé váljanak a természetben és az emberi környezetben megmutatkozó jó és szép, valamint a veszélyek felismerésre is.*

*Biztosítjuk a szűk és tágabb környezet sokoldalú, élményszintű megtapasztalásának lehetőségét. A bizalomra és elfogadásra épülő, szeretetteljes kapcsolatban fejlődnek a kisgyermek szociális érzelmei (együttérzés, segítőkészség, részvét, bizalom, bánat átélése stb.) és kialakulhatnak erkölcsi érzései (igazságosság, lelkiismeretesség, őszinteség, igazmondás, felelősség érzésének megtapasztalása stb.).*

*A kortársak, az óvoda dolgozói jelzéseikkel, értékeléseikkel alakítják a gyermek önmagáról kialakított képét. Megtanulja megismerni önmagát, az együttélés, a társas élet szabályait. Alakítjuk a felnőttekkel szembeni viselkedésmódokat (udvariasság, előzékenység, figyelmesség). A gyermeki magatartás alakulása szempontjából modell értékű az óvodapedagógus és az óvoda más dolgozóinak kommunikációja, bánásmódja és viselkedése.*

*Formáljuk és bővítjük a társakhoz fűződő kapcsolatok lehetőségeit, módjait (türelem, megértés, tapintat, segítőkészség, igazságosság). Kialakítjuk, erősítjük a valahová, valakihez tartozás örömét (együttműködés, alá-, fölé-, mellérendeltségi viszony elfogadása, tolerancia). Segítjük abban, hogy a gyermek, mint egyén megtalálja helyét a közösségben. Ösztönözzük a csoporttal való együttműködést, ugyanakkor, ha erre igénye van, egyedül is tevékenykedhet. A társas kapcsolatok alakulásának legfőbb színtere a játék, a közösen végzett tevékenységek.*

*Igényeljük és támogatjuk a családok együttműködési szándékát. Lehetőséget biztosítunk a szülővel való együttlétre, a fokozatos elszakadásra.*

*A nehezen szocializálható, lassabban fejlődő, érzékszervi, értelmi vagy mozgássérült, hátrányos helyzetű, halmozottan hátrányos helyzetű, az elhanyagolt, valamint a kiemelkedő képességű gyermekek nevelése speciális ismereteket, sajátos törődést igényel, szükség esetén megfelelő szakemberek (pszichológus, logopédus gyógypedagógus, konduktor stb.) közreműködését kérjük.*

Az olyan óvodai atmoszféra, amelyik sokoldalú érzelmi kifejezéseket és pozitív élményeket tesz lehetővé, hozzájárulhat a gyermek boldog alaphangulatának kifejlődéséhez és ezzel együtt a másik megértéséhez.

* A tagóvodai beiratkozást úgy szervezzük, hogy a szülő a gyermekkel együtt érkezhessen, hogy az első élményük és találkozásuk az új környezettel közös legyen.
* A szülő megismerheti az óvodapedagógust és a dajkát. ( Nyílt nap, Szülői beszélgetés, játszó délelőtt óvodakezdés előtt)
* Megkérjük a szülőket az anamnézis lapok kitöltésére, hogy ezzel is segítsék a gyermekek minél hamarabbi, problémamentes beilleszkedését az óvodába.
* Óvodánkban lehetőség van a szülős beszoktatásra, a gyerekek igényeit figyelembe véve.
* A beszoktatás során igyekszünk minél szorosabb testi., és érzelmi kapcsolatot kialakítani a gyermekekkel, megteremteni az érzelmi biztonságot, elnyerni a szülők bizalmát. Megismertetjük a csoport életével, szokásaival, gyermeke napirendjével, tevékenységeivel. Mindez megalapozza az érzelmi biztonságot nyújtó, szeretetteljes, családias légkör megteremtését a beszoktatástól az óvodáskor végéig.
* Munkadélutánok, játszódélutánok szervezése is arra ad alkalmat, hogy a szülő részt vehessen gyermeke óvodai tevékenységében az óvodapedagógus irányításával.
* Olyan közösségeket igyekszünk kialakítani, ahol a gyermekek figyelnek egymásra, számon tartják egymást, érdeklődnek társukkal történt eseményekről
* Születésnapjukon felköszöntik társaik, óvodapedagógus által készített apró ajándékkal, gyermekek rajzaival kedveskednek az ünnepeltnek..
* Fontosnak tartjuk a konfliktusok megbeszélő – megegyező megoldását.

***A fejlődés jellemzői az óvodáskor végére***

*Célunkat akkor érjük el, ha a gyermek:*

* *nyugodt, kiegyensúlyozott, harmonikus viselkedés jellemzi, nyitott és érzékeny a pozitív dolgok befogadására*
* *képes felmérni a saját helyzetét a társai közözött, elfogadja mások kezdeményezését (esetenként a saját akaratát is képes alárendelni, késleltetni igényeinek teljesítését)*
* *ismeri és alkalmazza a csoport szokás- és szabályrendszerét, ezért képes az önálló helyzetmegoldásra, a konfliktusos helyzet megoldására viszonylag önállóan, szükség szerint a felnőtt segítségét kérve*
* *igényli a közös tevékenységekben való részvételt*
* *érti és alkalmazza az egyszerű metakommunikatív jelzéseket*
* *elfogadja és megérti a sajátjától eltérő tulajdonságokkal bíró társak jelenlétét*
* *viselkedésében fellelhetőek az önfegyelem és udvariasság jelei*
* *észreveszi és segíti rászoruló társait*
* *ismeri és alkalmazza a kulturált udvariassági szokásokat a felnőttekkel és társaival.*

**3.3 Az anyanyelvi, az értelmi fejlesztés és nevelés megvalósítása**

**3.3.1 Az anyanyelvi kommunikációs nevelés**

*Az anyanyelvi kommunikációs nevelés átfogja az óvodai nevelőmunka minden területét, ezért valamennyi tevékenységi forma keretében megvalósítandó feladatunk. Az anyanyelv ismeretére, megbecsülésére, szeretetére nevelés közben a gyermek természetes beszéd és kommunikációs kedvének fenntartására, fokozására, a gyermek meghallgatására, a gyermeki kérdések támogatására és a válaszok igénylésére figyelmet fordítunk.*

*Önképzéssel és közművelődési lehetőségek felhasználásával fejlesztjük az anyanyelvi kultúránkat.*

*Felhívjuk a szülők figyelmét a beszélgetéseknek, a beszélgetéssel kísért együttes tevékenységeknek a gyermekek értelmi és érzelmi fejlődését serkentő, a szülő – gyerek kapcsolatot erősítő hatására.*

***Célunk***

* *Bátran és helyesen, a magyar nyelv ritmusának, hangsúlyozásának, szabályainak megfelelően beszélő, érzelmeiket, gondolataikat kifejezni tudó gyermekek nevelése, akik megfelelő hangerővel, helyesen ejtett hangokkal beszélnek.*

***Feladatunk***

* *olyan biztonságos, elfogadó, szeretetteljes légkör megteremtése, ahol bátran elmondhatják a gyermekek a gondolataikat*
* *nevelői tevékenységünk egészében – beszélő környezettel, helyes minta és szabályközvetítéssel (a javítgatás elkerülésével), a kommunikáció különböző formáinak alkalmazásával – az anyanyelvi kifejezőkészség fejlesztése*
* *az anyanyelv ismeretére, megbecsülésére, szeretetére nevelés megvalósítása, mely során figyelmet fordítunk a gyermekek természetes beszéd és kommunikációs kedvének felkeltésére, fenntartására, megnyilvánulásaik, kérdéseik támogatására, és a válaszok megfogalmazására*
* *a természet és a társadalmi környezet jelzéseinek, nonverbális közléseinek észrevéttetése, megismertetése*
* *kérdések feltevésével a gyermekek gondolkodásának fejlesztése, párbeszédhelyzetek kialakítása*
* *az óvodába lépéstől kezdve a gyerekek egyéni beszédsajátosságainak és beszédfejlődésének figyelemmel kísérése, szükség esetén szakmai kapcsolat tartása a logopédussal, fejlesztő pedagógussal*
* *az idegen nyelvű gyermekek beszédfejlődésének hangsúlyozott segítése.*

Tagóvodánkban az anyanyelvi nevelés szorosan összefügg a különböző tevékenységekkel. A mesék, versek mondókák, anyanyelvi drámajátékok, találós kérdések áthatják mindennapjainkat.

A mesék és versek kiválasztásánál figyelembe vesszük a gyerekek érdeklődését, életkorát, fejlettségi szintjét, élményeiket, igényeiket, a kompetencia alap óvodai nevelés ajánlásait.

Fontos feladatunk a szeretetteljes, bizalomra épülő légkör kialakítása, mely kiváltja a kommunikáció és metakommunikáció fejlődését.

Az anyanyelv a legfontosabb eszköze a szociális kapcsolatok kiépítésének és az emberek közötti kommunikációnak. Ezért olyan helyzeteket alakítunk ki, amelyben gyermekeink bátran és helyesen, a magyar nyelv ritmusának, hangsúlyozásának, szabályainak megfelelően beszélnek, érzelmeiket, gondolataikat grammatikai formában helyesen fejezik ki.

Az anyanyelvi nevelés az óvodai nevelés egész folyamatában megtalálható. Minden tevékenységet, feladatot felölelve segíti a gyermekek önbizalmának kifejlődését, szociális kapcsolataik kialakulását, és elősegíti a zökkenőmentes iskolai tanulás megkezdését.

Alapja az óvodapedagógus mintaszerű beszéde. Meghatározó fontosságú az igényes, értékes mese-vers anyag kiválasztása. Az azonos korcsoportban dolgozó óvodapedagógusok ebben segítik egymást.

A napirendbe beépített **beszélgető-kör**ben lehetőséget adunk, hogy az óvodások elmondják problémáikat, elmeséljék élményeiket.

A verbális kommunikáció mellett nagy hangsúly fektetünk a nonverbális kommunikációra. A gyermekek megtanulják a felnőttek és társaik metakommunikációs jelzéseit kódolni és dekódolni egyaránt.

Beépítjük mindennapjainkba a különböző anyanyelvi játékokat és drámajátékokat. Ez segíti a beszédöröm kialakulását, érzelmek kifejezését, szókincsbővítést és mondatalkotást.

***Gondozás***

*A gondozási feladatok végzése közben beszélgetünk a gyerekekkel. Bátorítjuk őket szükségleteik, kívánságaik szóbeli kifejezésére.*

*Megnevezzük a ruhadarabokat, tisztálkodási eszközöket, ételeket stb. A folyamatos beszélgetéssel serkentjük a gondolkodásukat, az illeszkedő nyelvi formák választékát felkínálva segítjük a gyermekek szocializációját.*

***Érzelmi nevelés***

*Az együttes tevékenységeken alapuló jó légkörben megnyilvánul a gyermekek kapcsolatteremtési vágya, megnyilatkozási szándéka, érdeklődése, alkalmazkodási képessége. Elsajátíttatjuk a gyermekekkel a párbeszéd különböző, az együttműködést segítő fordulatait, kifejezéseit, az udvariassági formákat (megszólítás, felszólítás, kérés, figyelmeztetés stb.) és mindezek metakommunikációs jelzéseit.*

*Megtanítjuk a konfliktushelyzetek egymást tiszteletben tartó megoldását, az ehhez tartozó nyelvi fordulatokkal együtt.*

***Játék***

*A társas kapcsolatok kialakításával segítjük a beszédfejlődést, a nyelvi és metakommunikációs megnyilvánulások bemutatásával, fejlesztésével színesítjük a gyermekek beszédét. Segítjük a szerepjátékok kialakulását, fejlődését, mert jó lehetőséget nyújtanak az utánzásra, az alkalmazkodásra, a beszédmódok, nyelvi eszközök használatára (szóbeli kapcsolatok helyzeti sajátosságainak elsajátítására a családban, óvodában, üzletben, vendégségben stb.).*

*Fejlesztőeszközként alkalmazzuk a bábozást. A báb segítségével megszólaltatjuk, beszéltetjük a hallgatag, visszahúzódó gyermekeket. Fejlesztjük a gyermekek érzelmi kifejezőképességét, gyakoroltatjuk az elbeszélő és párbeszédes beszédformákat, felismertetjük velük, miképpen tudnak bánni a hangjukkal, hangmagasságukkal, hangszínükkel. Hangfejlesztő játékokat kezdeményezünk (állatok, természeti jelenségek, járművek hangjának utánzása). Anyanyelvi játékokat játszunk a gyerekekkel, melyek mozgásra, cselekvésre, érzelmi meghatározottságra építve szolgálnak az összefüggő beszéd és a párbeszéd fejlesztésére.*

***Munka***

*Lényege a jól összehangolt, közös cselekvés, ezért folyamatos nyelvi kapcsolatot tartunk a gyermekekkel. Megtanítjuk őket erre a kapcsolattartásra egymás között is (munka elosztása, egymás utáni tevékenységek megbeszélése). Segítjük a beszédfejlődést a tevékenységek, teendők, tárgyak, szabályok, az eszközhasználat és a munkaszervezés módjának a közlésével, az utasítás megértésének ellenőrzésével. Ezekkel bővítjük a nyelvhasználat területeit. A beszédkapcsolatokon alapuló együttműködés kialakítására törekszünk.*

***Tanulás***

* ***Verselés, mesélés:*** *az anyanyelvi nevelés legfontosabb területe. Az irodalmi szövegek*

*gyarapítják a szókészletet. Kifejezések, szólások, nyelvi fordulatok megismertetésével, különféle stiláris eszközök használatával gazdagítjuk a gyermekek kifejezőkészségét.*

* ***Rajzolás, mintázás, kézimunka:*** *felismertetjük a gyermekekkel, hogy valamely*

*élményt, eseményt, érzést többféle úton kifejezhetünk. Érzékeltetjük, hogy a közös élmény ábrázolása mindenkiben más-más élményeket, érzéseket, gondolatokat vált ki. Gyakoroltatjuk a téri érzékelést, az arányok, irányok nyelvi kifejezését.*

* ***Ének, zene, énekes játék, gyermektánc:*** *az élőbeszéd érzelmeket tükröző, jelentést hordozó elemeit gazdagítjuk a hangképzés, a tiszta ejtés, a hangsúly, a hangerő, a hanglejtés, a beszéddallam, a szabályos ritmus, a tempó, tempóváltás gyakoroltatásával.*

*Gazdagítjuk a gyermekek szókincsét a zenében használt fogalmak megismertetésével (magas – mély, halk – hangos stb.). Segítjük a helyes beszédritmus, artikuláció, hangképzés kialakulását a mondókázással, énekléssel.*

* ***A külső világ tevékeny megismerése:*** *A gyermekek környezetének a család, az óvoda személyeinek, tárgyainak megismerésével, megnevezésével segítjük az anyanyelv fejlődését. Gyarapítjuk a szókincsüket az élő és élettelen világ megismerésével kapcsolatban.*

*Segítjük a gondolkodás fejlődését a kérdésekkel-válaszokkal, az ok-okozati összefüggések megfogalmazására ösztönözzük őket.*

*A beszédet és gondolkodást együttesen fejlesztjük a matematikai tevékenységek révén.*

*Megtanítjuk a gyermekeket a szóban közölt matematikai feladatok pontos megértésére.*

*Végiggondoltatjuk, majd megfogalmaztatjuk velük a megoldáshoz vezető utakat.*

*Elmondatjuk velük a hasonlóságról és különbözőségekről gyűjtött tapasztalataikat. Pontos nyelvi kifejezésekre bíztatjuk és tanítjuk őket. Alkalmaztatjuk velük a konkrét tapasztalatok során szerzett nyelvi ismereteiket (viszonyfogalmak használata, melléknévfokozás, névutók használata stb.)*

* ***Mozgás, edzés, szervezett mozgás:*** *Megismertetjük őket a testnevelés foglalkozásokon használt kifejezések jelentésével, a felszólító mód használatával. Bővítjük a szókincsünket a testrészek, a mozgások, a foglalkozásokon használt tárgyak, eszközök megnevezésével.*

A közművelődési lehetőségek felhasználásával részt veszünk gyermekeinkkel múzeumpedagógiai foglalkozásokon, melyek a témakörök feldolgozását segítik. (Pl. Szüret, közlekedés, vízi világ, állatok, …) A színház és múzeumlátogatások a közös élmény mellett a viselkedéskultúra elsajátítását és a kommunikáció gyakorlását, fejlesztését teszik lehetővé.

A közös élmények, ismeretszerzések segítik az érzelmek feldolgozását, a történet újrajátszását, a kreativitás fejlődését. A pozitív élmények hatására a családok is választanak hasonló szabadidős programokat.

***A fejlődés jellemzői az óvodáskor végére***

*Célunkat akkor érjük el, ha*

* *a gyermekek aktívan használják a tapasztalatok során bővült szókincsüket*
* *bátran szólalnak meg, megfogalmazzák gondolataikat, érzéseiket. Képesek folyamatos elbeszélésre, próbálkoznak a történések logikai és időbeli sorrendjének követésével*
* *képesek a párbeszédre, használják a megfelelő beszédfordulatokat*
* *kialakul a beszédfegyelmük, kíváncsiak a felnőttek és társaik mondanivalójára*
* *meghallgatják a kérdéseket és válaszolnak rájuk*
* *a beszédhelyzetnek megfelelően, jól érthetően, megfelelő hangsúllyal, hanglejtéssel, hangerővel és sebességgel beszélnek*
* *beszédüket a személyiségüknek megfelelő, az aktuális helyzet által kiváltott érzelmeknek megfelelően természetes gesztusokkal arcjátékkal kísérik*
* *tisztán ejtik a hangokat.*

**3.3.2 Értelmi fejlesztés és nevelés**

***Célunk***

* *A gyermek értelmi képességeinek (érzékelés, észlelés, emlékezet, figyelem, képzelet, gondolkodás) és a kreativitásának fejlesztése*
* *A gyermek érdeklődésére, kíváncsiságára, valamint meglévő tapasztalataira, élményeire és ismereteire építve változatos tevékenységek biztosítása, amelyeken keresztül továbbiakat szerezhet az őt körülvevő természeti és társadalmi környezetről.*

***Feladatunk***

* *a gyermekek spontán szerzett tapasztalatainak, ismereteinek rendszerezése, bővítése, különböző tevékenységekben és élethelyzetekben történő gyakoroltatása*
* *változatos, sokoldalú tevékenységek felkínálása - építve érdeklődésükre, kíváncsiságukra, mint életkori sajátosságra -, melyeken keresztül a gyermekek tapasztalatokat szerezhetnek a természeti és társadalmi környezetről*
* *a gyermeki aktivitás fenntartása, kíváncsiságuk kielégítése*
* *olyan élethelyzetek, lehetőségek teremtése, ahol a gyerekek maguk vizsgálódhatnak, megbeszélhetik a jelenségeket, gondolkodásra, magyarázatok keresésre indulhatnak a világ felfedezése közben*
* *bizonyos tevékenységek állandóságának és az ehhez kapcsolódó pozitív attitűd biztosítása*
* *a ránk bízott gyermek egyéni sajátosságainak, értelmi funkcióinak, mozgásfejlettségének, egyéb képességeinek megismerése, személyére szóló fejlesztése*
* *a motivációs helyzeteket átgondolásakor, a tevékenységek szervezésénél ügyelni kell a gyermekeket ért ingermotiváció megválasztására, megtartására*
* *a gyermekek önbizalmának növelése pozitív megerősítés alkalmazásával*
* *a sajátos nevelési igényű gyermek számára is a fejlesztő, másságot elfogadó környezet biztosítása*
* *szakmai kapcsolat tartása és együttműködés a nevelést segítő szakemberekkel (fejlesztőpedagógus, logopédus, gyógypedagógus, stb.).*

***A fejlődés jellemzői az óvodáskor végére***

*Célunkat akkor érjük el, ha életkoruknak megfelelően:*

* *a gyermekek a kapott feladatokat megértik, önállóan teljesítik*
* *kialakul a szándékos figyelmük, megbízható az emlékezetük*
* *felismerik az elemi ok-okozati összefüggéseket, rész-egész viszonyát, tevékenységeikben*

*gyakorolják*

* *a jelenségeket globálisan szemlélik*
* *képesek a rugalmas tevékenység váltásra*
* *problémamegoldó gondolkodásuk kialakul*
* *gondolkodásuk fejlettségi szintje közelít az elvont gondolkodásig*
* *képesek a hibák észrevételére, javítására*
* *kialakul a szabálytudatuk*
* *a tevékenységekben eszközhasználatuk kreatív, önálló*
* *kialakul a felelősségtudatuk*
* *képesek a munkájuk eredményét előre látni*
* *képesek a figyelemmegosztásra*
* *kialakul formaállandóságuk, a részletek pontos észlelése*
* *alkotásaikban megjelennek az egyéni fantáziára utaló jelek*
* *jól tájékozódnak síkban, ügyelnek az arányosságra*
* *a közös élményeket megjelenítik rajzaikban, szóban is meg tudják fogalmazni azokat*
* *képesek változó tempójú, irányú, ritmusú mozgásra*

*mozgásuk harmonikus, rendezett*

* *jól tájékozódnak az őket körülvevő környezetben*

Óvodánkban hagyomány a délelőtti beszélgető-kör.

Mesélünk-verselünk, beszélgetünk élményeikről, velük történt eseményekről.

Leginkább itt kerülnek elő az anyanyelvi és drámajátékok, találós kérdések, szólások, közmondások, de fontos szerepet kapnak a különböző fejlesztési területek, mint a hanghallás fejlesztése, ritmusfejlesztés, hangmagasság-hangmélység megfigyelése, beszédszervek fejlesztése, szókincsbővítés, képolvasás.

(gondolkodás, megfigyelés, ismeretszerzés, képzelet, figyelem, kreativitás fejlesztése, problémamegoldás a mindennapokban)

Az időbeli tájékozódást segítő eszközök használata, mellyel az idő múlását jelenítjük meg (naptár, születésnapi-fal, évszakfa).

Játékokat szervezünk, melyekben a játéköröm nyújtása mellett az érzelmi intelligenciát, a problémamegoldó gondolkodást, megismerési folyamatokat és gondolkodási műveleteket tudatosan és differenciáltan fejlesztjük.

**4. Az óvodai élet megszervezésének elvei**

**4.1 Személyi feltételek**

*Az óvodában a nevelőmunk****a*** *kulcs-szereplőjének az óvodapedagógust tekintjük, jelenléte a nevelés egész időtartamában fontos feltétele az óvodai nevelésnek. Az óvodapedagógus modellt, mintát jelent a gyermekek számára; személyisége az elfogadó és segítő, támogató attitűdön alapszik.*

***Elvárásaink az óvodapedagógus felé***

* *a Kt.-ben meghatározott felsőfokú szakirányú végzettség megléte*

*(az óvodapedagógiára vonatkozó szakmai ismeretek, a nevelőtestület jogkörébe tartozó intézményi dokumentumok, belső szabályzatok ismerete*

* *folyamatos önképzési igény*
* *nevelői alkalmasság, különösen: jó kapcsolatteremtő képesség, empátia, kedves nyílt személyiség, jó szervezőképesség*
* *pedagógusi elhivatottság, kiegyensúlyozottság, pontosság, megbízhatóság, türelem, etikus magatartás, jó humorérzék*
* *személyiségjegyei és külső ápoltsága szolgáljon modellül a kisgyermekek számára.*

***Elvrásaink az dajka munkatársak felé***

* *az óvodapedagógus irányításával közreműködjön a gyermekek zavartalan és folyamatos ellátásában a helyi nevelési program szerint*
* *az óvodai környezet rendjének, tisztaságának fenntartása*
* *az óvoda nevelési és egészségügyi előírásainak, belső szabályzatainak ismerete*
* *pontosság, megbízhatóság, türelem, segítőkészség*
* *igény a saját és környezetének higiéniára.*

**A Meséskert Tagóvoda etikai kódexe**

Önképzés, továbbképzés

Az óvodapedagógusaink továbbképzéseken vesznek részt , állandó önképzéssel gyarapítják tudásukat, melyet beépítenek a gyakorlatba, kollégáikkal megosztják új ismereteiket.

Pedagógusszerep

- Tudásunkkal és tevékenységünkkel hozzájárulunk az óvoda szakmai, minőségi munkájának fejlődéséhez.

- Személyiségvonásainkat- döntésképesség, kreativitás, optimizmus, határozottság, rugalmasság, nyíltság, tudatosság, szervezőkészség, igazságérzet- alkalmazzuk és fejlesztjük.

- Tudásunkat átadva képességeinket kibontakoztatva fejlesztjük a ránk bízott gyermekeket, tiszteletben tartjuk jogaikat.

- Cselekedeteinket és szavainkat a mindenkor hitelesség, kulturáltság jellemzi.

- Pályakezdő pedagógusaink megfelelő figyelmet gondoskodást kapnak (gyakornoki rendszer)

- Minden pedagógusunk törekszik a tárgyi feltételek(eszközök, környezet) bővítésére és szépítésére

- A nevelő munkánkban használatos eszközöket tulajdonosi felelősséggel kezeljük.

Partneri kapcsolatok

- A pedagógusaink támogatják a szülőket a nevelési kérdések, helyzetek, problémák megoldásában, a szülők óvodába lépéskor megismerik a házirendet, az óvoda, csoport szokás szabályrendszerét

- Egyéni, családi beszélgetéseken, családlátogatásokon elhangzott családi vonatkozások tekintetében titoktartás kötelez bennünket

- A szülőknek tájékoztatást adunk gyermekük fejlődéséről, a velük történt eseményekről. (naponkénti párbeszéd, egyéni, családi beszélgetés) .

- Az óvodapedagógusaink a munkát segítő szakemberekkel hatékonyan együttműködnek a gyermekek nevelésében. A kapcsolatunkat úgy alakítjuk, hogy tárgyilagosság, szakmai őszinteség, a kölcsönös bizalom és tisztelet jellemezze.

- Az óvodánkban dolgozó pedagógusok nyitottak egymás szakmai észrevételei iránt, s a pedagógus maga is hangot ad szakmai megállapításainak, a szakmai vitákat a tárgyszerűség és a tolerancia jellemzi

- Az óvodapedagógus és pedagógiai munkát segítő alkalmazottak közös munkája a kölcsönös tiszteleten, megbecsülésen és összehangolt szakmai célokon, nevelési elveken alapul

- Óvodánk minden dolgozója magatartásával, megjelenésével, kommunikációjával mintát ad a gyermekeknek.

- A gyermekekről, családokról hallott vagy látott személyes információkat diszkréten, bizalmasan kezeli.

**4.2 Tárgyi feltételek. A program végrehajtásához szükséges, a nevelőmunkát segítő eszközök, felszerelések**

*Az óvoda épületét, udvarát, kertjét, berendezését oly módon alakítjuk ki, hogy a gyermekek biztonságát, kényelmét szolgálja, megfeleljen testméreteiknek, biztosítsa egészségük megőrzését fejlődését, valamint, hogy lehetővé tegye a mozgás- és játékigényük kielégítését. A gyermekeket harmóniát árasztó színekkel, formákkal, anyagokkal vesszük körül. Egyidejűleg megfelelő munkakörnyezetet biztosítunk az óvodapedagógusoknak, az óvodai munkatársaknak, lehetőséget teremtünk a szülők fogadására.*

***Célunk***

*Helyi programunk megvalósításához a tárgyi, környezeti feltételek megfelelőségének elérése.*

***Feladatunk***

* *korszerű, az európai normáknak megfelelő minőségű eszközök beszerzése*
* *a játék és egyéb fejlesztő eszközök kiválasztásánál a tudatos, életkornak megfelelő képességfejlesztés szempontjainak érvényesítése*
* *az inkluzív neveléshez szükséges speciális kötelező eszközök beszerzése*
* *az elhasználódott eszközök, berendezési tárgyak folyamatos cseréje, baleset és munkavédelmi szempontból évenkénti felülvizsgálata, a szükséges intézkedések megtétele*
* *a gyermekek által használt eszközök, berendezési tárgyak könnyen elérhető, biztonságot nem veszélyeztető elhelyezése.*

*A programunk megvalósításához szükséges tárgyi erőforrások biztosításában, beszerzésében a következő* ***alapelveket érvényesítjük:***

* *az eszközök feleljenek meg a minőségügyi szabványnak*
* *a gyermekbútorok alkalmazkodjanak a gyermekek testméretéhez*
* *a játékeszközök beszerzésénél elsődleges szempont a minőség, a balesetmentes*

*környezeti tényezők biztosítása,.*

*Az Egyesített Óvoda intézményei rendelkeznek a 11/1994. (VI. 08.) MKM rendelet 7. sz. mellékletében meghatározott minimális eszköz és felszerelésjegyzékben előírtakkal. Ez alól kivételt képez az integrációs nevelés tárgyi szükségletei, melyek folyamatos beszerzése, fejlesztése a sérülés típusának megfelelően történik. Állandó feladatunk. az eszközök karbantartása, az elhasználódottak pótlása. (A tagóvodánkénti eszközlista a pedagógiai program 2. sz. melléklete.)*

***4.3 Az óvodai élet megszervezése***

*Az Egyesített Óvoda nevelési programja megvalósítható életkor szerint szervezett és osztatlan csoportban egyaránt.*

*A tagóvodák óvodapedagógusai hagyományaikra, eddigi bevált gyakorlatukra építve választják ki a számukra megfelelő szervezeti és időkeretet a következő szempontok figyelembevételével:*

* *a gyermek egészséges fejlődéséhez, fejlesztéséhez a napirend és a hetirend biztosítja a feltételeket a megfelelő időtartamú, párhuzamosan végezhető, differenciált tevékenységek tervezésével, szervezésével*
* *az óvoda teljes nyitva tartási idejében a gyermekekkel történő foglalkozások mindegyikét óvodapedagógus irányítja*
* *az óvodai élet szervezésében a gondozásnak is kiemelt szerepe van. Az óvodapedagógus és a gondozásban is résztvevő dajka ebben a folyamatban is neveli, építi kapcsolatait a gyermekekkel, egyúttal segíti önállóságuk fejlődését.*

Csoportjainkat úgy szervezzük, hogy közel azonos életkorú gyermekek kerülnek egy csoportba. Figyelembe vesszük, hogy a bölcsödéből érkező gyermekek egy csoportban maradjanak. Az óvodánkba jelentkező gyermekek életkori összetétele szükségessé teszi, vegyes csoportot is szervezünk.

**4.3.1 Hetirend**

*A hetirend elsősorban az óvodapedagógust segíti abban, hogy nevelőmunkáját a folyamatosság, a rendszeresség, a tudatosság és a fokozatosság elve szerint végezhesse.*

* *a ciklusokban a tartalmi egység elvei alapján komplex módon jelenítjük meg a tevékenységi formákat*
* *naponta lehetőséget teremtünk az éneklésre, vizuális tevékenységre, verselésre, mesélésre a választhatóság elve szerint*
* *a gyermekeknek naponta biztosítjuk a szervezett játékos mozgást az életkori és egyéni sajátosságokhoz igazítva*
* *heti egy-két alkalommal minden csoportban kötelező testnevelést szervezünk*
* *a gyermekeknek lehetőséget adunk arra, hogy a megkezdett témát, tevékenységet kedvük szerint folytathassák a nap, a hét folyamán.*

A heti rend és napirend biztosítja a gyermekek számára a nyugodt, kiegyensúlyozott, kiszámítható környezet megteremtését. A heti rend, különösen a nevelési év elején és végén alakulhat, változhat. A beszoktatás ideje alatt lazább, rugalmasabb heti rendet készítünk

A kezdeményezések, foglalkozások szervezése a nevelési év folyamán:

- 3-4 évesek november 01.- június 15.-ig

- 4-5 évesek október 01.- június 15.-ig

- 5-8 évesek szeptember 15.- június 15.-ig

A nyári hónapokban számtalan lehetőség nyílik arra, hogy az évszaknak megfelelően tapasztalatokat szerezzenek a gyerekek spontán, játékos módon, illetve a gyermekek kéréseire, óvónő válaszaira épülő tanulás is jelen lehessen. A nyári élet megtervezése közös füzetben történik, mely tartalmazza a nyári napirendet, és a minden nap szervezett tevékenységek rövid leírását.

Egyéni képességekhez igazodó foglalkozások szervezési formái óvodánkban a cselekvéses, differenciáló és kooperációs tanulásszervezés, egyéni, páros, csoportos munka jellemzi. Az óvodánkban a gyermek cselekvéseken keresztül sajátít el tudást, ismeretet, majd képes alkalmazni képességei, késségei által. Ezért fontosnak tartjuk a játékba integrált önkéntes és cselekvéses tanulást.

Párhuzamosan szervezzük a tevékenységeinket annak érdekében, hogy az eltérő ismeretekkel, adottságokkal rendelkező gyerekek sikerélményhez jussanak, megfelelő leterheltséget biztosítsunk számukra a megfelelő segítségadás mellett. Az óvodapedagógusaink megteremtik annak lehetőségét, hogy a gyermekek tevékenységeken keresztül élményeket szerezhessenek, felkeltik, és ébren tartják bennük a vágyat a környező világ megismerésére, a tanulás örömének átélésére.

A heti rend általános tartalma és időkeretei:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Korosztály | Időtartam maximum | | | Mese- vers | Ének-zene énekes játék | | Vizuális tevékenység | Szervezett mozgás | Matematika | | | Környezet | |
|  |  | | |  |  | Mindennapi testnevelés | | Testnevelés foglalkozás |  | |  |
| 3-4 évesek | | 20-25 perc | Heti 2x | | | Heti 1x | Heti 1x | Naponta | | Heti 1x kötelező | Heti 1x | | |
| 4-5 évesek | | 20-25 perc | Heti 2-3x | | | Heti 1x | Heti 1x | Naponta | | Heti 1x kötelező | Heti 1x | | |
| 5-8 évesek | | 30-35 perc | Heti 2-3x | | | Heti 1x | Heti 1x | Naponta | | Heti 2x kötelező | Heti 1x | | |

**4.3.2 Napirend**

*A napirend biztosítja a gyermek gazdag, változatos tevékenységét, az aktív és passzív pihenés életkornak és egyéni szükségletének megfelelő váltakozását. A közel azonos időpontban, rendszeresen visszatérő, ismétlődő tevékenységek érzelmi biztonságot teremtenek a gyermeknek. A napirendet a különböző tevékenységekhez és a gyermek egyéni szükségleteihez igazítjuk, valamint figyelembe vesszük a helyi szokásokat, igényeket.*

* *a napirendet folyamatosság és rugalmasság jellemzi, a tevékenységek közötti harmonikus arányok kialakítását szem előtt tartjuk*
* *a napirend rugalmassága lehetővé teszi az előre nem tervezett események beillesztését is*
* *a napirendben kitüntetett helyet foglal el a gyermek legfőbb tevékenysége, alapvető szükséglete: a játék. Elsődlegességét az összefüggő játékidővel biztosítjuk a napirendben.*
* *a napirendet áthatja a gyermek folyamatos, testi-lelki szükségletei szerinti gondozása*
* *a napirendben alkalmazkodunk az évszakokhoz, hogy a természeti hatások is szolgálják a gyermek fejlődését*
* *a pihenés előtti mesét, a szervezett játékos mozgást a napirendben tervezzük.*

A napirend igazodik az évszak, idő és programváltozásokhoz. Biztosítja a gyermekek napi életének rendszerességét, figyelembe veszi a fejlődésben bekövetkezett változásokat.

A napirend általános időkeretei óvodánk nyitva tartása alatt:

- játék és szabadidős tevékenység: 5,5 óra

- étkezés, pihenés : 3 óra

- öltözködés, tisztálkodási tevékenység: 1,5 óra

- mindennapi testnevelés: 20-30 perc

- komplex foglalkozások: 35 perc

A napirend szervezésénél figyelembe vesszük a rugalmasságot, folyamatosságot tartjuk szem előtt, igyekszünk minél kevesebbszer megtörni a játék és egyéb tevékenységekre szánt időt. A napirend és heti rend kialakításánál az óvodapedagógusok év elején egyeztetnek az óvoda helységeinek megfelelő kihasználtságának érdekében ( tornaterem, közös mosdó, könyvtár). A napirend alakulása csoportonként, korcsoportonként változik. (programok, időjárás, közös helységek, korcsoportok miatti különbségek…)

**4.3.3 A tagóvoda jeles napjai**

Óvodánk hagyományai, ünnepei

Nevelési folyamatunk szerves része a hagyományok ápolása. Fontos feladatnak tartjuk, hogy a néphagyományokon alapulok szokásokat megőrizzük. Mivel az elődeink által felhalmozott tudást és tapasztalatot így tudjuk átörökíteni. A nevelésünkben kiemelt egyes jeles napok, ünnepkörök beépülnek mindennapi életünkbe. Az évről-évre visszatérő készülődés, az újra átélési vágy cselekedteti gyermekeinket, erősíti bennük a közösséghez tartozás érzését. Az óvodánkban a néphagyományt őrző szemléletben nevelt gyermekeink érzelmileg gazdagabbak, értelmileg fogékonyabbak, biztonságérzetük nagyobb.

**Jeles nap**jainkra jellemző:

-          hosszabb előkészülettel vezetünk be minden jeles napot

-          az alkalomhoz illő dekorációval tesszük esztétikusabbá az ünnepet

-          folyamatos, változatos tevékenységeket biztosítunk

-          együtt játszással, együtt munkálkodással, tervezgetéssel örömtelivé, izgalmassá tesszük az ünnepvárás időszakát

-          tartalmi megvalósítás során az életkort és az egyéni fejlettséget vesszük figyelembe

-          a gyerekek kíváncsiságát kielégítjük

-          a szülőket a lehető legtöbb programba bevonjuk, erősítjük az óvoda-család kapcsolatát. A szülők aktív részvételével, ötleteikkel, az előkészületekben való segítségükkel a közös célok megvalósulását is segítik.

Óvodai szinten ünnepeljük a következő jeles napokat:

* Szüreti mulatság: szemezgetés, préselés, kóstolgatás, mustivás, táncház jellemzi
* Állatok világnapja: interaktív játékok az udvaron, szavazás, majd az ovi állatának

   örökbefogadása zárja  a napot

* Őszi-családi egészségnap, melyet a tagóvoda munkacsoportja szervez
* Mikulás: minden csoportot meglátogat a meghívott „igazi” Mikulás
* Advent-Karácsony: érzelmi ráhangolódás az ünnepre, mely elsősorban a családé.

  Adventi játszó, barkácsoló - délelőttre- délutánra hívjuk a szülőket

* Téli ünnepkörhöz kapcsolódó Mesejátékot ad elő a nevelőtestület
* Adventi ünnepség a csoportokban
* Farsang:vidámság, mókázás, átváltozás délelőtt jelmezben a csoportokban

  Zenekuckó táncház a szülőkkel együtt délután

* Március 15. csoportonként változó, a kokárdát mindannyian kitűzzük
* Húsvét: ismerkedés a húsvéti népszokásokkal, nyuszi-várás, tojáskeresés az udvaron,

   locsolkodás

* Húsvéti kézműves délután a szülőkkel
* Tavaszi-családi egészségnap, melyet tagóvodai munkacsoportunk szervez
* Édesanyák és nagymamák köszöntése: csoportonként eltérő- egyéni illetve csoportos

  köszöntés

* Madarak-Fák napja: interaktív játékok az udvaron
* Gyermeknap: oldott vidámság, ugrálóvár, mozgásos játékok az udvaron, zenekuckó – táncház, vendég ovisokat hívunk ezen a napon
* Évzáró ünnepségek a családdal
* Egyéb: születésnapok megünneplése a csoportokban, alapítványi buszos kirándulások.

Az ünnepek, hagyományok, jeles napok megünneplése csoportonként eltérő lehet.

Minden csoportnak vannak saját hagyományai pl. Márton nap, Mindenszentek-

Töklámpás, Medve nap, Víz világnapja, Apák napja, Családi Táncház….

Óvodai szinten mindig a *Hagyományápoló- és dekorációs munkacsoport* és az *Egészséges* *életmódra - környezettudatosságra neveléssel foglalkozó munkacsoport* a felelős az adott ünnepköri feladatok koordinálásában. A csoportnapló programterve tartalmazza a szervezési feladatokat, melyek az óvodai csoportra vonatkoznak.

**4.4. Az óvoda kapcsolatrendszere**

*Nevelőmunkánkban a gyermekek személyiségfejlődését folyamatnak tekintjük, melyben az óvodába lépést megelőző és az azt követő időszak egyaránt fontos szerepet tölt be.*

*Az óvodát szociális és nevelési funkciója összekapcsolja a családdal, és azokkal az intézményekkel, amelyek az óvodába lépés előtt (bölcsődék és egyéb szociális intézmények), az óvodai élet során (pedagógiai szakszolgálat intézményei, gyermekjóléti szolgálatok, gyermekotthonok, egészségügyi, illetve közművelődési intézmények) és az óvodai élet után (iskolák) meghatározó szerepet töltenek be a gyermek életében. A kapcsolattartás formái, módszerei alkalmazkodnak a feladatokhoz és a szükségletekhez. A kapcsolatok kialakításában és fenntartásában az óvoda nyitott és kezdeményező.*

***Célunk***

*A partnerekkel való folyamatos, korrekt együttműködés.*

***Feladatunk***

*A partnerkapcsolatokat tervszerűen működtetjük az Egyesített Óvoda Minőségirányítási Programja (MIP) alapján.*

***Sikerkritérium***

*Célunkat akkor érjük el, ha az MIP - ban meghatározott %-os arányban*

* *partnereinkkel az együttműködés a tervezettnek megfelelően működik*
* *az együttműködés alapelvei érvényesülnek*
* *a partneri elégedettségi mutatók pozitívak.*

**4.4.1 Az óvoda és a család kapcsolata**

*Minden óvodás gyermek fejlesztésének alapja a gyermek személyiségállapotának megismerése. A személyiség fejlődésének támogatásához törekszünk a szülők, nevelésben közreműködők nevelési szokásait, elvárásait megismerni, és az együtthatás érdekében egyeztetni nevelési céljainkat, feladatainkat.*

***Célunk***

*A családi nevelés erősítése, a család és az óvoda együttműködésének elősegítése a gyermekek*

*összehangolt nevelése érdekében.*

*Korrekt, kölcsönös bizalom, kölcsönös segítségnyújtás kialakítása és fenntartása, az óvoda pozitív szerepének kialakítása, a szülők megnyerése a közös nevelés érdekében. Az óvodakezdéstől az óvoda befejezéséig különböző szintű kapcsolattartási, tájékoztatási formák működtetése, melyeken keresztül a* ***szülők betekintést nyerhetnek, tapasztalatot szerezhetnek és meggyőződhetnek*** *az óvoda környezeti jellemzőiről, pedagógiai tevékenységéről, a gyermekcsoportok életéről és gyermekeik fejlődéséről.*

***Az együttműködés alapelvei***

* *a gyermek nevelése elsősorban a család joga és kötelessége, az óvoda kiegészítő, segítő szerepet tölt be*
* *az együttműködést jó partnerkapcsolatban valósítjuk meg*
* *figyelembe vesszük a családok sajátosságait, szokásait. Az együttműködés, a segítségnyújtás módját a családokhoz illesztjük*
* *az együttnevelésben a kezdeményező, elfogadó szerepet vállaljuk fel*
* *a szülők kéréseit, javaslatait igényeljük, megfontoljuk*
* *biztosítjuk a családi és az óvodai élet közötti folyamatosságot, az átmenetet*
* *a kapcsolatfelvétel és -tartás legmegfelelőbb módját családonként keressük meg*
* *megértő, bizalmat ébresztő magatartással kezdeményezünk kapcsolatot minden családdal*
* *a családdal kapcsolatos információkat diszkréten kezeljük.*

***Feladatunk***

* *az óvoda nyitottságát biztosítjuk*
* *a szülőket tájékoztatjuk arról, hogy a különböző szintű és tartalmú információhoz hogyan juthatnak hozzá (faliújságok, dokumentumok, honlapok)*
* *a szülőket megismertetjük azokkal a formákkal és lehetőségekkel*
* *amelyekben saját gyerekükről*
* *a gyerekük csoportjáról*
* *az óvoda életéről, tartalmi munkájáról kaphatnak tájékoztatást*
* *arra törekszünk, hogy az óvodába lépéstől az óvoda befejezéséig a kapcsolattartást jellemezze*
* *az együttműködési készség*
* *a kölcsönösség*
* *a tisztelet*
* *az odafigyelés, nyitottság*
* *a korrekt partneri viszony*
* *a kapcsolattartási formákat, lehetőségeket megismertetjük a szülőkkel.*

***A fejlesztés lehetőségei:***

* *szülők bizalmának elnyerése magas szintű szakmaisággal, emberséggel*
* *a szülők megfelelő motiválása az együttműködési formák működtetésére*
* *a különböző kapcsolattartási formák eredményességi, részvételi mutatói alapján megerősítés vagy változtatás*
* *a gyermekek fejlődésével kapcsolatos tájékoztatás rendszeres, objektív, szakmailag megalapozott, dokumentumokkal alátámasztott alkalmazása*
* *a szülők véleményeinek, igényeinek évenkénti megismerésével, felmérésével a kapcsolattartás változtatása, fejlesztése*
* *az óvoda részéről megnyilvánuló nyitottsággal a szülők jogos kérésének figyelembe vétele.*

***Az együttműködés formái***

*A szülők folyamatos, reális, rendszeres tájékoztatást kapnak gyermekük fejlődéséről, óvodai életéről.*

* *A gyermekek óvodába kerülése előtt családlátogatást kezdeményezünk, valamint ismerkedési lehetőséget szervezünk az óvodában. Mindkét együttműködési formát a tájékozódás és az ismerkedés fontos eszközének tekintjük.*
* *A szülőtől való elválás megkönnyítése érdekében a „szülős beszoktatást” szorgalmazzuk,*

*ezzel a lehetőséggel hosszantartó hiányzás esetén ismét élhetnek a családok.*

* *Naponkénti párbeszéd rövid ideig tart, de alkalmat adunk a szülőknek betekinteni a gyermekcsoport életébe, naprakész információkkal szolgálunk.*
* *Szülő jelenléte a csoportban: főként az átmeneti, „befogadási” időszakban alkalmazzuk, de esetenként célzottan, megbeszélt időpontban megfigyelheti gyermekét a közösségben akár szülői, akár óvónői kezdeményezésre.*
* *Időpont egyeztetéssel (nyílt nap – nyílt hét) lehetőséget adunk a szülők számára, hogy betekintést nyerjenek gyermekük óvodai életébe. Esetenként videó felvételt is készítünk, hogy megismerhessenek különböző tevékenységformákat a csoportban.*
* *Fogadóórán a „négyszemközti” beszélgetés, a közös megoldáskeresés lehetőségét teremtjük meg, korrekt tájékoztatást adunk a gyermekek fejlődéséről.*
* *Szülői értekezleten alkalmat adunk arra, hogy a szülők megismerkedhessenek az óvoda célkitűzéseivel, s az általánosan érdeklődésre számot tartó témákban eszmecsere alakuljon ki.*
* *Egyes programok, ünnepélyek, az ezzel összefüggő „munka és játszó délutánok” szervezésével szintén az óvoda és a szülők együttműködését erősítjük.*
* *A szülői közösség a választott tagjai által képviseli a szülők jogait, érdekeit, véleményét a törvényben meghatározott módon és esetekben. Elnökük a szülői képviseletet biztosítja az Egyesített Óvoda szintjén.*

***Az óvoda és a család együttműködése eredményes, ha***

* *a szülők és az óvoda értékrendje közel azonos, és együttműködő partnerként támogatják a gyermek fejlődését*
* *aktívan részt vesznek az óvoda közösségformáló rendezvényein*
* *részt vesznek az óvónő által kezdeményezett fórumokon (pl. szülői értekezletek,*

*csoportra vonatkozó tervek ismertetése, …..)*

* *a szülők és a pedagógusok kapcsolatára jellemző a konstruktív együttműködés.*

**4.4.2 Kapcsolat a társintézményekkel**

**4.4.2.1 Kapcsolat a bölcsődékkel**

***Az együttműködés alapelvei:***

* *elősegítjük a bölcsődéből érkező gyermekek számára is az érzelmi biztonságuk megteremtését*
* *fokozatos ismerkedéssel igyekszünk az átmenetet zökkenőmentessé tenni*
* *kölcsönös nyitottságra törekszünk.*

***Az együttműködés formái:***

* *kezdeményezzük a két intézmény egymással szembeni elvárásainak megismerését, közelítését*
* *meglátogatjuk a körzethez tartozó bölcsődében a gyerekeket, gondozónőket*
* *lehetőséget teremtünk a környező bölcsődék számára, hogy a gondozónők betekintést nyerjenek az óvodai életbe, s hogy személyesen is megismerkedhessenek a leendő kiscsoportos óvónőkkel*
* *lehetővé tesszük a bölcsődés gyermekek számára is, hogy társaikkal/szüleikkel belátogathassanak az óvodába, találkozhassanak leendő óvónőjükkel, ismerkedhessenek az óvodai környezettel.*

**4.4.2.2 Kapcsolat az iskolával**

***Az együttműködés alapelvei:***

* *zavartalan átmenetre törekszünk*
* *a kölcsönös nyitottságot szorgalmazzuk*
* *az együttműködésben hangsúlyt fektetünk a kölcsönös bizalomra.*

***Az együttműködés formái:***

* *tájékozódunk a közeli iskolák pedagógiai programjáról, nevelési alapelveiről, követelményeikről (első osztály)*
* *lehetőséget teremtünk a betekintésre az iskolák számára az óvodai életbe, helyi programunkba*
* *lehetőséget teremtünk a leendő tanítók számára nagycsoportos óvodásaink megismerésére, s hogy a gyerekek még óvodai környezetükben ismerkedhessenek a tanítókkal*
* *lehetővé tesszük az iskolák számára a bemutatkozást a szülőknek készített szóróanyag közzétételével*
* *megszervezzük az iskolába lépés évében óvodásaink számára az iskolai tanóra látogatást,*
* *igényeljük az iskoláktól a visszajelzést volt óvodásaink beilleszkedéséről, tanulmányi eredményeikről.*

**4.4.2.3 Kapcsolat a közművelődési intézményekkel**

***Az együttműködés alapelvei:***

* *a közművelődési intézmények (könyvtár, művelődési ház, múzeum, színház) sajátos lehetőségeit tudatosan használjuk fel a nevelőmunkánkban*
* *a kínálatból úgy válogatunk, hogy választásunk a nevelési feladatok sokoldalú megoldását segítse elő.*

***Az együttműködés tartalma:***

* *könyvtárlátogatást (néhány alkalommal évente) szervezünk annak érdekében, hogy felkeltsük a gyermekek érdeklődését a könyvek és a könyvtár iránt*
* *lehetőséget teremtünk arra, hogy a közeli művelődési házak gyermek és családi programjairól tájékozódhassanak intézményünkben a szülők, néhány óvodás programra látogatást szervezünk*
* *az 5-7 éves gyermekeink számára múzeumlátogatást szervezünk, megfelelő előkészítéssel (múzeumi szakemberek segítségével) a gyermekek számára érthető, hozzájuk közel álló élményt szerzünk*
* *színházi élményhez az óvoda épületében szervezett, és színházlátogatások alkalmával juttatjuk a gyermekeket.*

**4.4.2.4 Kapcsolat az egészségügyi intézményekkel, a XIII.ker. Önkormányzat Szociális Osztályával.**

*A kapcsolat intenzitását, rendszerességét elsősorban a törvényi szabályozások, ill. a fenntartói rendelkezések határozzák meg.*

***A kapcsolattartás elvei:***

* *az óvodában a gyermekek orvoshoz, védőnőhöz fűződő viszonyát pozitív attitűd erősítésével segítjük (rendszeres találkozás, barátságos légkör, az egészségügyi problémák tapintatos kezelése*
* *az esélyegyenlőség érvényesítése érdekében a védőnői hálózattal és a szociális osztály munkatársaival szoros együttműködés kialakítása a hátrányos helyzetű, valamint halmozottan hátrányos helyzetű családok gyermekeinek korai (3 éves kortól) óvodáztatásáért.*

***A kapcsolattartás formái:***

* *a hátrányos helyzetű családoknál családlátogatás megszervezése (védőnő, óvónő, vagy gyermekvédelmi felelős)*
* *hátrányos helyzetű családok életminőségének folyamatos figyelemmel kísérése kölcsönös tájékoztatással (védőnő, gyermekvédelmi felelős)*
* *a gyermekek rendszeres egészségügyi vizsgálatáról a gyermekorvos, ill. a védőnő gondoskodik, melynek helyéről, idejéről a védőnő informálja a szülőket a tagóvodák központi faliújságán, ill. a számukra szabályozott módon (hatályos EüM rendelet alapján)*
* *a különböző egészségügyi intézményekbe (gyermekorvosi rendelő, gyermekfogászat) csak ismerkedési céllal látogatnak el a gyerekek.*

**4.4.2.5 Kapcsolat a közoktatás-irányítással és a szakmai szolgáltató szervezetekkel**

***Az együttműködés intézményei***

* *Budapest Főváros XIII. kerület Önkormányzat, Polgármesteri Hivatal, MISO*
* *Fővárosi 3. Számú Tanulási Képességet Vizsgáló Szakértői és Rehabilitációs Bizottság*
* *Budapest XIII. kerületi Pedagógiai Szolgáltató Központ*
* *Budapest XIII. kerületi Nevelési Tanácsadó*
* *Prizma Általános Iskola és Óvoda EGYMI*
* *Heim Pál Mentálhigiénés Központ*
* *SNI-s gyermekek egyéni fejlesztéséhez szükséges speciális intézmények*
* *Gyermekjóléti Központ,*
* *Szociális Osztály*
* *Gyámhivatal*
* *BRFK XIII. ker. Rendőrkapitányság*
* *HÍD Családsegítő Központ*
* *Fővárosi TEGYESZ (Területi Gyermekvédelmi Szakszolgálat)*
* *Vadaskert Kórház és Szakambulancia*
* *Vöröskereszt.*

***Az együttműködés alapelvei:***

* *A gyermek mindenekfelett álló érdekének képviselete*
* *intézményeink zavartalan működése érdekében korrekt, a szükséges kompromisszumok*

*megkötésére kész, az alapvető célkitűzéseinket segítő együttműködésre törekszünk*

* *hangsúlyt fektetünk a kölcsönös bizalomra alapuló rendszeres kapcsolattartásra*
* *igényeljük a naprakész információk áramlását, törekszünk azok megszerzésére*
* *igényeljük a kerületi szakmai szolgáltatásokat (óvodapszichológusok, szaktanácsadó).*

***Az együttműködés akkor eredményes,*** *ha az óvodapedagógusok, a tagintézmény vezetők, az intézményvezető, a fenntartó, a pszichológusok, az egészségügyi dolgozók, a szakmai és szakszolgálatok az óvodai nevelés eredményessége, a gyermekek sikeres életútjának megalapozása és támogatása érdekében együtt munkálkodnak.*

**5. Az óvodai élet tevékenységformái**

**5.1 A játéktevékenység**

*A játék az óvodás gyermek legjellemzőbb életmegnyilvánulása, az iskola előtti kor legfontosabb, leginkább fejlesztő alaptevékenysége.*

*A játékban fejeződik ki legkorábban és legteljesebben a gyermeki személyiség. A kisgyermekek belső tartalmaik kifejezésére használják a hozzájuk legközelebb álló nyelvet, a játékot.*

*A játék – szabad képzettársításokat követő szabad játékfolyamat – a kisgyermek elemi pszichikus szükséglete, melynek mindennap ki kell elégülnie. A kisgyermek a külvilágból és saját belső világából származó tagolatlan benyomásait játékában tagolja. Így válik a játék kiemelt jelentőségű tájékozódó, kreativitásukat fejlesztő és erősítő, élményt adó tevékenységgé.*

*A kisgyermek első valódi játszótársa a családban, az óvodában is a felnőtt – a szülő és az óvodapedagógus. Utánozható mintát ad a játéktevékenységre, majd amikor a szabad játékfolyamat már kialakult, bevonható társ marad, illetve segítővé, kezdeményezővé lesz, ha a játékfolyamat elakad. A felnőtt jelenléte teszi lehetővé a gyermekek közötti játékkapcsolatok kialakulását is.*

*A játékhoz megfelelő helyre és egyszerű, alakítható, a gyermeki fantázia kibontakozását segítő anyagokra, játékszerekre van szükség.*

*A játék folyamatában az óvodapedagógus tudatos jelenléte biztosítja az indirekt irányítás felelősségét. Az óvodában fontos a szabad játék túlsúlyának érvényesülése.*

***Célunk***

*Széles körű játéklehetőségek biztosítása, melyek módot adnak arra, hogy a gyermekek boldog, egészséges lelkű, kiegyensúlyozott, a világ dolgai iránt nyitott, eleven eszű, elevenen mozgó, önállóan kezdeményezők legyenek.*

*Olyan érzelmi-akarati tulajdonságok kialakítása a gyerekekben, melyek lehetővé teszik a közösségbe való beilleszkedésüket, együttműködésüket.*

***Feladatunk***

* *nyugodt, érzelmi biztonságot adó csoportlégkör megteremtése*
* *cselekvésre inspiráló, a gyermek kíváncsiságát felkeltő, esztétikus, harmóniát sugárzó környezet kialakítása*
* *megfelelő hely, idő, eszközök és élményszerzési lehetőségek biztosítása a különböző játékformákhoz, a mozgásos játékokhoz, a gyakorló játékokhoz, a szerepjátékokhoz, az építő, konstruáló játékokhoz, barkácsoláshoz, a szabályjátékokhoz, a dramatikus játékokhoz és a bábozáshoz*
* *a gyerekek képességeinek a lehető legalaposabb megismerése, elősegítése annak, hogy fejlődésük következő, magasabb szintjét fokozatosan elérhessék*
* *a gyermekcsoport társas kapcsolatainak megfigyelése, segítése*
* *a különböző játékfajták megjelenésének, differenciálódásának figyelemmel kísérése a gyerekek játékában*
* *modell értékű felnőtt viselkedési minta adása a játék közbeni magatartási, viselkedési, kommunikációs formákról*
* *a játék során kitárulkozó gyermeki személyiség tiszteletben tartása.*

*A napirendben biztosítjuk a viszonylag összefüggő játékidőt. Meleg, megértő, elfogadó légkört alakítunk ki. A személyiségfejlődésben jelentkező szükségletek játékban történő „átfordításához” segítséget adunk. Kisebb körülhatárolt játéktereket alakítunk ki, ahol 4-6 gyermek együttjátszhat,illetve lehetővé tesszük, hogy a gyermek maga is alakíthasson a rendelkezésre álló tárgyakból, eszközökből újabb tereket. Megteremtjük a szabad mozgás, szabad társválasztás feltételeit. A csoport összetételét és fejlettségét figyelembe véve biztosítjuk a kellő mennyiségű játékeszközt. Tudatosan és folyamatosan szervezzük az óvodán belüli és kívüli élmény- és tapasztalatszerzési lehetőségeket. Megteremtjük az élmények sokféle feldolgozásának, az újrajátszásnak lehetőségeit. Formáljuk és erősítjük a csoporton belüli társas kapcsolatokat. Körülményeinkből adódóan alakítjuk a más csoportok gyermekeivel, felnőttekkel való kapcsolataikat. Lehetővé tesszük a különböző játékfajták sokszínű jelenlétét a csoport játékában (gyakorló-, szerep-, építő-, konstruáló játék, dramatizálás, bábozás stb.).*

*Tiszteletben tartjuk:*

*- a játék önkéntességét, szabadságát*

*- a gyermekek önállóságát, kezdeményezését, aktivitását, kreativitását*

*- önálló téma- és szerepvállalását*

*- az egyén és a csoport közös döntéseit, konfliktusmegoldásait.*

*Figyelemmel kísérjük:*

*- a játékhelyzetek kialakulását, változását, kombinációit*

*- a szabályok betartását, amelyeken az egyén és a közösség együttélése alapul*

*- figyelemmel kísérjük, feltárjuk és követjük a gyermeki érdeklődést*

*- az egyének és játszócsoportok játékát támogatjuk*

*- támogatjuk a gyermekek egymástól „tanulását” a játékban.*

Játéktevékenységekben a gyermek gyakorolja erőit, szélesíti látókörét, szociális tapasztalatokra tesz szert, megismétli és alkotó módon kombinálja a környező élet jelenségeit. Ennek lehetőségét folyamatosan biztosítjuk állandó és változó játszóhelyekkel. Az időszakos játékaink kapcsolódnak a közös vagy a gyermekek egyéni élményeihez (kirándulás, piaci vásárlás, jeles napok, színházlátogatás). A spontán játéktevékenységeik mellett folyamatosan megismertetjük őket képességeiknek megfelelő játékeszközökkel és szabályjátékokkal. Nagy hangsúlyt fektetünk arra, hogy a szabad játéktevékenységeik az életkoruknak és egyéni képességeiknek megfelelő tartalommal bírjanak. A játékfolyamat folyamatos figyelemmel kísérésével, ötletadással, eszközkészítéssel érjük ezt el.

***A fejlődés várható jellemzői az óvodáskor végére***

*Célunkat akkor érjük el, ha a gyermek*

* *örömmel, önfeledten játszik*
* *szükségleteinek és életkorának megfelelő játékot választ*
* *részt vesz közös játékban*
* *önálló, kezdeményező megnyilvánulásai vannak*
* *elfogadó, pozitív érzelmek kísérik a társakkal való játékban*
* *aktívan részt vesz az erőfeszítést, ügyességet igénylő játékokban is*
* *betartja és követi a megismert szabályokat*
* *képes kreatív együttműködésre, gondolkodásra*
* *megvalósítja egyéni ötleteit és azokat meri vállalni is*
* *helyesen választ az adott tevékenységhez anyagot, eszközt*
* *saját élményeit képes újrajátszani*
* *konfliktusait többnyire képes meg-, illetve feloldani*
* *kialakulnak olyan érzelmi-akarati tulajdonságaik, amelyek alkalmassá teszik a közösségben való sikeres eligazodásra (pl. türelem, együttérzés, segítőkészség, kitartás, küzdeni tudás stb.).*

**5.2 Munka jellegű tevékenységek**

*A gyermekek munka jellegű tevékenysége a játékkal sok vonatkozásban azonosságot mutat. A személyiségfejlesztés fontos eszköze. A gyermek utánzási vágyából fakad, hogy a környezetében látott felnőttek munkáját utánozza. Megfigyeli a rendszeresen visszatérő munkálatokat, és ráébred arra, hogy az emberi élet velejárója egy-egy adott cselekvéssor.*

*A játék és a munka jellegű feladatok integrálódása az egyén és a közösség együttműködését alakítja és erősíti.*

*A játék és a munka jellegű tevékenység önként és szívesen végzett aktív, cselekvő tapasztalás. A közösségi kapcsolatok alakításának fontos eszköze, a saját és a mások elismerésére nevelés egyik formája.*

Tudatos pedagógiai szervezést és a gyermekkel való együttműködést igényel a pedagógustól.

*A gyermek munka jellegű tevékenysége a közösségi kapcsolatok, a kötelességteljesítés alakításának eszköze, a saját és mások elismerésére nevelés egyik formája.*

***Célunk***

*A gyermekekben olyan tulajdonságok kialakítása, hogy szívesen és örömmel tevékenykedjenek és az elvégzett munkát meg is tudják becsülni.*

***Feladatunk***

* *a munkafolyamatokat tudatos szervezése a gyermekekkel együttműködve*
* *a gyermekek eljuttatása a munkavégzéssel kapcsolatos jártasságok, készségek szintjére*
* *a személyiségfejlődésükhöz szükséges, attitűdök , képességek (pl. kitartás, önállóság, felelősségvállalás, céltudatosság) következetes alakítása és fejlesztése*
* *a gyermek egyéni képességeinek konkrét és reális értékelése*
* *a gyermek ösztönzése arra, hogy kezdeményezzen és többféleképpen próbálgasson egy-egy munkafolyamatot. Az önálló próbálkozás mellett a munkafogások megmutatása*
* *a tevékenységek során a kisebb gyermekek önállóságra törekvésének figyelemmel kísérése annak érdekében, hogy a nagyobb gyermekek segítőkészsége azt ne nyomja el*
* *a szülők támogatása abban, hogy a gyermek otthon is gyakorolhassa az önkiszolgálást, és a családért végzett tevékenységeket*
* *példamutatás a munkához való viszonyunkban és munkatársainkkal való együttműködésünkben.*

***Tartalom***

* ***Önkiszolgálás***
* ***Közösségért végzett tevékenységek***

***Önkiszolgálás***

*Szorosan összekapcsolódik az egészséges életmódra nevelés gondozási teendőivel (lásd egészséges életmód). Megismertetjük a gyermekeket egy-egy használati tárgy alkalmazásával, az önkiszolgálás különböző műveleteivel,*

*azok sorrendjével.*

*Gyakorlás útján megszilárdítjuk az önkiszolgálás készségeit, kialakítjuk az önálló munkavégzés szokásait, ehhez egyéni fejlettség szerint segítséget nyújtunk.*

3-4 éves korban az önkiszolgáló munkáknál a gyermekeknek az életkori sajátosságaiból kiindulva , még sok segítséget nyújtunk. A testápolásban a gyermekek megismerkednek a higiéniához szükséges eszközökkel és technikákkal, a WC használattól kezdve, a kézmosáson keresztül, a fogápolási szerek és a zsebkendő használatáig. A tevékenységek gyakorlása során a gyermekeknek mindig csak annyit segítünk, amennyit feltétlenül szükséges. A már kialakult készségeket gyakorlással rögzítjük. A gyermekek a felnőttek segítségével ismerkednek meg a különböző használati tárgyak alkalmazásával. Az étkezések során az önmaguknak terítés, az öltözködés folyamatában a ruhák, a cipők, a kabátok, a sapkák és egyéb ruhaneműk segítséggel történő fel- és levétele tartoznak ide.

A 4-5 éves korra az önkiszolgálásukhoz szükséges készségeik gyakorlás útján kezdenek megszilárdulni, ezért a szóbeli segítségnyújtás javára tolódik el a pedagógusok által adott segítség. A testápolás során is dicsérettel, kéréssel és időnkénti ellenőrzéssel erősítjük ezt, miközben bővítjük az egyedül elvégzendő tevékenységek körét, a megfelelő WC papír használattól kezdve, a helyes kézmosáson keresztül, az önálló fogápolásig. . Az étkezések során is bővül a végezhető feladatok köre, a villa használattól a vizeskancsó önálló használatáig. Az öltözködésben a saját szekrényük körüli rend kialakításának igénye is bővíti a tartalmat, természetesen a ruhaneműk egyre önállóbb felvételével, a gombok, a csatok és a zipzárak használatának gyakorlásával.

5-6-7 éves korra a gyermekek az önkiszolgáló tevékenységeket teljes biztonsággal és természetes feladatként látják el. A már kialakult képességeik segítségével a szükséges feladatokat segítségnyújtás nélkül tudják végrehajtani és igénylik a nagyobb erőfeszítést igénylő tevékenységeket is a testápolásban, az étkezésben,az öltözködésben. Az óvodás koruk végére képessé válnak a szükségleteik életkoruknak megfelelő önálló kielégítésére.

***Közösségért végzett tevékenységek:***

*a) naposi munka*

*b) a mindennapi élettel kapcsolatos állandó, és alkalomszerű munkák(pl. segítés az óvónőnek és más felnőtteknek, alkalmi megbízatások )*

*c) környezet, növény és kisállat gondozás.*

***a) Naposság***

*A naposi feladatokkal fokozatosan ismertetjük meg a gyermekeket. A jelkép (kötény, napostábla vagy kitűző) nem csak a megbízást és a feladatvállalást jelzi, hanem vonzóvá teszi a tevékenységet, amire a gyermek büszke és örömmel, sikeresen teljesíti azt. Ügyeljünk arra, hogy a naposi munka elvégzése minél kevesebb időt vegyen el a gyermek játékidejéből.*

*A naposság időtartamában és feladataiban illeszkedik a folyamatos napirend kereteihez és formáihoz. A fokozatos feladatbővülés mindig a gyerekek fejlettségi szintjéhez kell, hogy alkalmazkodjon. A naposok munkáját az óvónő és a dajka segíti. Olyan légkört kell teremteni, amelyben a feladatokat a gyermekek örömmel végzik, társaikkal együttműködhetnek.*

A naposi munka bevezetése a csoportokban: A munka önként vállalt feladat, mely kelléke a kötény. Ügyelünk arra, hogy mindenki részt vállaljon a munkafeladatokból. Ennek érdekében megfelelő motivácíó, az elvégzett munkát követő értékelés.

A munka mennyiséget mindig az adott gyermek képességeihez és teherbírásához mérten adjuk. A szóbeli és tevőleges segítség arányait mindig a gyermek fejlettségi szintje határozza meg. A naposi munkában az elérendő célunk, hogy a naposi feladataikat növekvő önállósággal oldják meg.

A naposi munka bővítése során a naposok kiválasztása előre meghatározott sorrend szerint történik, melyet a gyermekek maguk is számon tarthatnak.

A naposi munka konkrét tartalmát és időbeli elosztását minden esetben az adott csoportok éves munkaterve tartalmazza*.* **Ezek a tartalmak a következők** : A naposok felterítik az asztalterítőt, szétosztják az étkezéshez szükséges eszközöket, étkezésközben ügyelnek az asztal rendjére, vizet töltenek társaiknak, étkezés után a terítőt összehajtják, helyére teszik a mosogatásra nem kerülő eszközöket, és szükség szerint letörlik az asztalokat, összesöpörnek.

***b) A mindennapi élettel kapcsolatos állandó és alkalomszerű munkák***

*udvar és teremrendezés; játékelrakás; játékjavítás, tisztítás, készítés; egyéni megbízatások, üzenetek átadása; kerti munka; ünnepi készülődés (ajándékkészítés, szobadíszítés, csinosítás); házimunka jellegű tevékenységek.*

Az alkalomszerű munkák egy része ismétlődik, tehát tervezhető, a másik része esetleges. Ezeket a feladatokat a munka jellegétől függően a csoport egyidejűleg végzi vagy megbízatásként egyes gyerekek teljesítik.

A legkisebbek az óvónővel együtt végzik a munkát, az óvónő elmagyarázza és megmutatja, hogy mit és hogyan végezzenek el. Eleinte önkéntes jelentkezés alapján vonja be a pedagógus a gyerekeket. Az óvónő felhívja a gyermekek figyelmét az együtt végzett munka előnyeire és megmutatja az együttműködés lehetőségeit.

Az alkalomszerű munkák konkrét tartalmát az adott csoportok éves munkaterve tartalmazza. Ezek a tartalmak a következők lehetnek: rendszeresen szervezett munkák : a csoportszoba rendjének fenntartása, átrendezése, az öltöző és a mosdó rendjére ügyelés, szükség esetén segítségkérés a rend fenntartásához, az udvari játékszerek elrakodása, a leesett, elszórt tárgyak összeszedése, szükség esetén segítség kérése a nagyobbaktól vagy az óvónőtől, segítségadás a csoportszoba díszítéséhez, felnőttek egyéb megbízatásának teljesítése (üzenetek közvetítése, tárgyak elkérése, átadása), az öltözőben segítségnyújtás egymásnak az öltözködésben, próbálkozás az egyes munkafolyamatok hatékonyabbá tételével

***c) környezet, növény, kisállat gondozás***

*A környezet, növény és kisállat gondozás során a gyermekek megismerkednek az egyes munkafolyamatokkal. Megtapasztalják, hogy hatással vannak környezetükre, a gondoskodás, felelősség érzését pl. etetés, környezet tisztítása, ültetés, locsolás, gereblyézés, etetés, stb.*

*A növények és kisállatok beszerzése előtt körültekintően szabad csak eljárni, csak az ANTSZ által engedélyezett élőlények kerülhetnek a gyermekek környezetébe!*

A teremben és a kertben az évszakoknak megfelelően végezzük a következő tevékenységeket: csíráztatás, rügyeztetés, szobanövények gondozása, gereblyézés, falevelek összegyűjtése, hó söprés

A kisebbeknél a növényeket a gyerekek előtt, vagy velük együtt gondozzuk, közben elmagyarázzuk és megmutatjuk, hogy mit miért és hogyan csinálunk. Felhívjuk a gyerekek figyelmét a bekövetkezett és a várható változásokra. Minél több gyermeknek igyekszünk felkelteni az érdeklődését és bevonni őket a munkába, de a bekapcsolódást nem erőltetjük. Az udvari munkákhoz a gyermekek méretének megfelelő eszközöket biztosítunk. A nagyobbakat fokozottabban vonjuk be a növénygondozásba és az udvari munkákba. A gyermekek külön is csíráztathatnak különféle terméseket, magvakat. Az udvarrendezés során lehetőségük van gereblyézésre, falevelek összegyűjtésére, a zöldhulladék-tárolóba elhelyezése Úgy szervezzük a munkákat, hogy egyéni képességeik szerint lehetőségük legyen azt minél önállóbban végezni.

***A fejlődés várható jellemzői óvodáskor végére***

*Célunkat akkor érjük el, ha*

* *a gyerekek a munka során képesek együttműködni*
* *örülnek, ha feladataikat teljesíthetik*
* *önállóan, igényesen végzik a naposi munkát*
* *észreveszik környezetükben a „beavatkozás” szükségességét*
* *szívesen vállalkoznak egyéni megbízatások teljesítésére*
* *segítenek a kisebbeknek*
* *szeretnek meglepetést készíteni a társuknak és a szüleiknek (pl. születésnapi ajándék).*

**5.3 A tevékenységekben megvalósuló tanulás**

*Az óvodai tanulás folyamatos, játékba integrált, önkéntes és cselekvéses tapasztalatszerzés. A teljes személyiség fejlődését, fejlesztését támogatja. Nem szűkül le az ismeretszerzésre, hanem az egész nap folyamán adódó helyzetekben, természetes és szimulált környezetben, az óvodapedagógus által kezdeményezett tevékenységi formákban, komplex módon történik. A tanulás a nevelési folyamat szerves része, A tanulási folyamatnak szociális, mozgáson alapuló és értelmi képességeket mozgató összetevői vannak. Többnyire mindig, mindegyik összetevő jelen van. Az, hogy mikor, melyik dominál, mikor, melyik kap nagyobb hangsúlyt, az mindig az adott tanulási helyzettől, valamint a gyerek általános és pillanatnyi állapotától függ, konkrétan az egyenetlenül alakuló érési folyamatnak irányától és tempójától.*

***Lehetséges formái:***

* *utánzásos, minta- és modellkövetéses magatartás- és viselkedéstanulás (szokások alakítása)*
* *játékba integrált, cselekvéses tanulás*
* *spontán játékos tapasztalatszerzés*
* *gyermeki kérdésekre és válaszokra épülő ismeretszerzés*
* *az óvodapedagógus által irányított megfigyelés, tapasztalatszerzés, felfedezés*
* *gyakorlati problémamegoldás*
* *az óvodapedagógus által kezdeményezett tevékenységi formákban megvalósuló tanulás.*

***Célunk***

* *Elsődlegesen az óvodás gyermek kompetenciáinak fejlesztése, az ismeretek adekvát alkalmazására, felhasználására felkészítés.*
* *A gyermeki kíváncsiságra, érdeklődésre alapozva a tudás, tanulási utáni vágy felkeltése.*
* *A gyerekek képességeinek fejlesztése, differenciált személyiségfejlődésük segítése, hogy képessé váljanak az iskolai tanulásra.*
* *A holisztikus szemléletmód kialakítása.*

***Feladatunk***

* *gyermekek örömteli tevékenységi, megismerési vágyának kielégítése*
* *a gyermekek előzetes tapasztalatainak, ismereteinek a figyelembe vétele*
* *változatos, a gyermekek cselekvő aktivitására épülő, sok érzékszervet foglalkoztató tapasztalás lehetőségének biztosítása*
* *tanulást támogató környezet megteremtése*
* *személyre szabott, pozitív értékeléssel a gyermekek személyiségének kibontakoztatása*
* *a különböző képességek, készségek és a meglévő tudás egyenrangúságának biztosítása*
* *az ismeret, attitűd, képesség hármas egységének (kompetencia) érvényesítése*
* *a gyermekek értelmi képességeinek (érzékelés, észlelés, emlékezet, figyelem, képzelet, gondolkodás) fejlesztése*
* *érzelmi-akarati tulajdonságaiknak edzése (folyamatosság és fokozatosság) feladattudatuk és feladattartásuk erősítése érdekében*
* *a több érzékszervvel, változatos módon történő megtapasztalás lehetőségének biztosítása*
* *a gyermekek egyéni képességeinek nyomon követése, az ehhez igazodó differenciált fejlesztés megvalósítása*
* *a gyermekek tanulás iránti vágyának felébresztése, kíváncsiságuk, érdeklődésük fenntartása (életkoruknak megfelelő ideig)*
* *a természeti és társadalmi környezetben szerzett tapasztalataik rendszerezésének tudatos szervezése*
* *a kiemelkedő képességű, tehetséges gyermekek felismerése és fejlesztése*
* *részképesség lemaradás, illetve egyéb potenciális tanulási zavar időbeni kiszűrése, jelzés a megfelelő szakembernek és a tagóvoda vezetőjének.*

*Munkánk során a kötetlen- és kötött foglalkoztatási formákat egyaránt alkalmazzuk. A kötött foglalkoztatásnál a gyermekek motiváltságának fenntartása ugyan olyan fontos, nélkülözhetetlen tényező, mint a kötetlen formánál.*

*A kétféle foglalkoztatási formán belül mód nyílik a különböző munkaformákban történő tevékenykedésre: egyéni, páros, mikrocsoportos, frontális.*

***A tanulás szervezésének elvei***

*Az óvodapedagógus vegye figyelembe:*

* *az előzetesen megszerzett tapasztalat, ismeret (tudásanyag) bőségét és mélységét*
* *a gyermekcsoport összetételét, értelmi, érzelmi érettségét*
* *, hogy .*
* *az egyénileg haladó gyermekek tempóját (a gyermekhez igazodó tanulásszervezés, egyéni módszerek alkalmazása)*
* *a megfelelő eszközök alkalmazását*
* *a közösen szerzett élményekből a gyermek által hasznosított tapasztalatokat a saját képességének.*

*Az óvónő által kezdeményezett kötött tevékenységi formák időtartama középső csoportban maximum 20-25 perc, nagycsoportban 30 – 35 perc. Kiscsoportban a kötött testnevelési foglalkozás időtartama 20-25 perc.*

Óvodánkban a szervezett tanulást a **Tevékenységközpontú Óvodai Nevelés** és a **Kompetencia alapú programcsomag** ajánlásaival a csoportnaplóban rögzített éves terv alapján ütemezzük, melyet heti tervezésben részletezünk.

A gyermek a világot komplex módon érzékeli, észleli és éli meg, ezért a tanulási folyamat során is ebből indulunk ki. A közvetlen környezet folyamatos megismerése, az érzékelés és a többoldalú tapasztalatszerzés központi kérdése a tanulási folyamatnak, mert szerintünk kevesebbet, de azt jobban, alaposabban, több oldalról megközelítve kell a gyerekek számára közvetítenünk és velük együtt átélnünk

3-4 évesek számára minden játékos ismeretszerző, tapasztalatgyűjtő folyamat **kötetlen** formában történik. **Kötött** számukra a mozgás: a mindennapi testnevelés ill. mozgásos játékok.

5-6-7 évesek számára a témától és a csoport összetételétől függő a kötött és kötetlen komplex foglalkozások aránya.

***A fejlődés várható jellemzői az óvodáskor végére***

*Célunkat akkor érjük el, ha*

* *értelmi képességeik koruknak megfelelő szinten vannak (észlelés, érzékelés, figyelem, gondolkodás, emlékezet)*
* *a tanuláshoz szükséges kompetenciáik koruknak megfelelően fejlettek*
* *kialakulnak az iskolába lépéshez szükséges készségek, képességek, kulcskompetenciák*
* *megjelenik feladattudatuk, kitartásuk, önállóságuk*
* *természetes módon, szorongás nélkül, érdeklődéssel tevékenykednek*
* *problémamegoldó képességük, kreativ gondolkodásuk, helyzetfelismerésük jó szintű*
* *nyitottak az őket körülvevő világra, kiváncsiságuk belső motivációvá alakul*
* *a tanulás eredményeként tudásuk, ismeretük gazdag, sokrétű*
* *a részképesség és tanulási zavaros gyermekek időben megfelelő szakemberhez kerülnek*
* *a tehetséges gyermekek is megtalálják a kiemelkedő képességüknek megfelelő tevékenységet.*

**5.3.1 Művészeti nevelés**

**5.3.1.1 Verselés, mesélés**

*Szorosan összefonódik az anyanyelvi neveléssel, a zenével, a mozgásos játékokkal. Fontosnak tartjuk, hogy nyelvileg tiszta és értékes mesét, verset halljanak a gyerekek.*

***Célunk***

* *A magyar nyelv szépségének, kifejezőerejének megismertetésével, a helyes nyelvhasználattal, mondatszerkesztéssel a biztonságos önkifejezés megalapozása.*
* *A gyermekek anyanyelvi kultúrájának, ízlésének fejlesztése, a népi a klasszikus és a kortárs irodalmi művek közvetítésével, a kultúra átörökítése, az irodalmi művek értékközvetítő hatásainak érvényesítése.*
* *A verselés, mesélés tanítson emberi kapcsolatokra, adjon alkalmat „belső képek” kialakításával az érzelmek feldolgozására, a feszültségek feloldására.*
* *A gyermekek pozitív személyiségjegyei alakuljanak, erősödjenek a csodákkal teli meseélmények segítségével és a versek zeneiségével, rímeinek csengésével. Szívesen hallgassanak mesét, verset, mondókát.*

Célunk minden életkorú gyermek irodalmi igényének kielégítése, az irodalom, a költészet, a báb, és drámajátékok megkedveltetése, az olvasás, a könyvek iránti érdeklődés felkeltése.

A mindennapos mesélés, verselés a kisgyermekek mentális higiénéjének elmaradhatatlan eleme. A versnek és mesének ideje van mindig, ahányszor a nap folyamán igény és lehetőség van rá.

***Feladatunk***

* *változatos irodalmi élmények közvetítése*
* *elsősorban a magyar népi, illetve műalkotásokból történő választás, valamint kortárs irodalmi művekből és a nemzeti és etnikai kisebbségek verseiből, meséiből, valamint a migráns gyermekek hazájának kulturális értékeiből történő merítés*
* *a gyerekek beszédkedvének felkeltése és beszédkultúrájuk alakítása*
* *nyugodt, kényelmes körülmények teremtése az irodalmi művek befogadására*
* *a mese-, versmondás, bábozás és dramatizálás szokásainak, szertartásainak kialakítása*
* *bábozás a gyerekeknek, közös bábszínházi élmények megszervezése*
* *az óvónői előadásmód tükrözze anyanyelvünk hangzásvilágát, ritmusát, dallamát*
* *metakommunikációs eszközökkel érzékletes, de ugyanakkor természetes alkalmazása*
* *a gyerekek számára az önkifejezés lehetőségeinek felkínálása, ösztönzése a saját vers- és mese alkotásra, annak mozgással és/vagy ábrázolással történő kombinálására*
* *a szülők figyelmének felhívása a beszélgetések, a beszélgetéssel kísért együttes tevékenységeknek a gyerekek értelmi és érzelmi fejlődését serkentő, a szülő-gyerek kapcsolat erősítő hatására*
* *az élő előadásban elhangzó mese-vers jelentőségének hangsúlyozása a szülőknek az audiovizuális eszközök által közvetítettekkel szemben*
* *a szülőknek segítségnyújtás az igényes gyermekirodalom kiválasztásához.*
* Az ismétléshez, gyakorláshoz, dramatikus játékokhoz biztosítjuk a bábokat, együtt készítünk kellékeket, díszleteket, különféle eszközöket.
* Az anyagválogatásnál elsőséget élvez a szóbeliség stílusfordulatait őrző, szövegváltozásokat is megengedő népmese, népi gyermekvers. Ezt egészítjük ki az írott irodalom színe-javával.
* Bátorítjuk az improvizációk során született spontán szövegek mondogatását, beépítjük ezeket csoporthagyományainkba. A csoport életkori sajátosságainak megfelelően szöveggyűjteményt hozunk létre, amely változatos és könnyen hozzáférhető. A csoportban dolgozó óvodapedagógusok egyéni repertoárjukat a korcsoportnak megfelelő válogatásban közösen rendezik el az éves tervben.

*A mesekiválasztás szempontjai:*

* *nyelvileg tiszta legyen a szöveg*
* *pozitív emberi kapcsolatokat tanítson*
* *mélyítse az önismeretet*
* *segítse a világ megismerését*
* *tanítson az indulatok feldolgozására*
* *ne hiányozzon a humor*
* *alkalmazkodjon a gyermek életkori sajátosságaihoz*
* *oldja a szorongást*
* *a pihenés, alvás előtti mesélésre szánt művek segítsék a megnyugvást, ellazulást.*

3-4 évesek: a ritmus, az értelemtől elkülönült hangzás szerez örömet, ezzel teremtjük meg a versek bemutatásakor az esztétikai élményhez jutás lehetőségét.

5-7 évesek: ugyancsak élvezik a költői alkotások hangzásbeli játékát, zeneiségét, de ők érdeklődnek már a vers témája, a költői képek iránt is.

*A fejlődés várható jellemzői az óvodáskor végére*

*Célunkat akkor érjük el, ha*

* *a gyerekek játék közben is odaillő mondókákat, verseket, rigmusokat mondogatnak*
* *szívesen hallgatnak mesét, kérik a mesék ismétlését*
* *önálló verselésre, mesemondásra vállalkoznak*
* *segítenek a mesemondás, verselés helyének, feltételeinek kialakításában*
* *tevékenyen, aktívan vesznek részt a beszélgetésekben, felfogják, megértik a hallott irodalmi mű témáját, humorát, költői képeit, a hangzás, a hangulat, érzelem és alkalom egységében*
* *megszilárdulnak a mesehallgatáshoz kapcsolódó szokásaik, figyelmük fenntartásának és ellenőrzésének egyezményes jelzései,*
* *össze tudják kötni a folytatásos mesék, verses mesék, meseregények szálait*
* *vannak kedvenc mesehőseik, a velük történtek megjelennek a játékukban (bábozásban, dramatizálásban, szerepjátékban)*
* *beszélgetnek az elhangzottakról, megjegyzik az érdekes mese és szófordulatokat, furcsa, vagy szép hangzású neveket, s ez beépül aktív szókincsükbe*
* *kialakul a képességük a belső képteremtésre*
* *vigyáznak a könyvre.*

**5.3.1.2 Ének, zene, énekes játék, gyermektánc**

*A zenei nevelés az óvodai élet mindennapjait áthatja, színesebbé teszi életünket, formálja mindannyiunk (gyermekek, felnőttek) személyiségét.*

*Fontosnak tartjuk a zenei műveltség megalapozását, az ízlés formálását, a magyar népi játékok megismertetését, és megszerettetését.*

***Célunk:***

* *A zene iránti érdeklődés felkeltése, befogadására való képesség megalapozása.*
* *A közös éneklés, a közös játék örömének megéreztetése, ami fejleszti a gyermekek zenei ízlését, esztétikai fogékonyságát.*
* *A gyermekek jussanak minél több olyan zenei élményhez, amely megalapozhatja zenei anyanyelvüket.*
* *A szülőföld értékeinek átörökítése énekes népszokások, népi mondókák, dalos játékok valamint a népzene megismertetése, megszerettetése által.*
* *Az énekes népi játékok és az igényesen válogatott kortárs művészeti alkotások segítségével a gyermek zenei képességeinek és zenei kreativitásának alakítása, a gyerek érzelmi, esztétikai világának gazdagítása.*

A zene közvetlenül hat az érzelmekre, segít a gátlások feloldásában. A különböző zenei élmények hatására a gyermek belső kényszertől hajtva alkot, improvizál. Ezek a spontán énekes, ritmikus megnyilvánulások segítik újra átélni a pozitív és negatív élményeket, az éneklés, a mondókázás, a mozgás örömét. - Az egyszerű táncos mozdulatok és térformák kényszer nélkül fejlesztik a ritmus és térérzékelést, a mozgást, a testséma kialakulását.  
  
 - Megismertetjük gyermekeinket a népi-, a műzenei,- és más népek dalaival, zenéivel, énekes játékaival.

- Ünnepekhez kapcsolódó szokások, dalok, zenék részei a hagyományok ápolásának.

A zene belső lüktetése, a szabályosan ismétlődő mozdulatok fejlesztik a gyermeki mozgás összerendezettségét.  
- Spontán helyzetek vagy gyermeki kezdeményezések előhívják a nap folyamán az éneklést, zenehallgatást.  
 - Fontos az óvodapedagógus felkészültsége, igényessége, tudatossága.  
 - A felnőttektől megfigyelt mozdulatok, tevékenységek gyakorlásával a gyermek legtöbbször azonosul a nemének megfelelő szereppel.  
 - Az absztrakt fogalom párok ( magas-mély, halk-hangos ) érzékeltetése szemléletesebb, megtapasztalhatóbb mozgásos úton.

***Feladatunk***

* *igényes zenei kultúrát képviselő dalok, dalos játékok, mondókák kiválogatása, összeállítása az életkornak és az adott csoport képességszintjének megfelelően*
* *a nemzeti és etnikai kisebbségek és a migráns gyermekek hazájának kulturális értékeit is figyelembe vevő dal- és zenei anyag választás*
* *kellemes légkör biztosítása az énekes, táncos játékokhoz, sok zenei élményt nyújtása*
* *a zenei képességek, készségek(a ritmus, éneklés, hallás, mozgás) alakítása, fejlesztése*
* *a gyermek zenei kreativitásának és alkotókészségének a fejlesztése*
* *a gyermeki tehetség kibontakoztatása sokféle hangszer megismertetésével és használatával*
* *a gyermek zene, éneklés iránti érdeklődésének felkeltése*
* *a zene befogadására való képességek megalapozása*
* *különböző, változatos módszerekkel és eszközökkel a gyermek ritmusérzékének fejlesztése*
* *a magyar népi kultúra kincseinek, a népszokások egyes elemeinek, az ünnepeinkhez kapcsolódó zenék, dalok megismertetése*
* *a gyermek tér és formaérzékének fejlesztése a játékok során alkalmazott különböző térformák gyakorlásával.*

- Kiscsoportban a zenei tevékenység spontán történik, melyet az óvodapedagógus és gyermek egyaránt kezdeményez. Középső és nagycsoportban spontán és szervezett formában is szervezzük az énekes tevékenységet.   
 - Sikerünket biztosítja megfelelő hang terjedelmű és hangmagasságú dalok kiválasztása  
 - A beszoktatási gyakorlatunk szerves részét kell képezzék a zenei élmények, amelyeket nap, mint nap nyújtunk eszközökkel, hangunkkal, mozgásunkkal.  
 - A tudatos zenei képességfejlesztés időszaka a spontán dalolgatás, mondókázás alkalmával érzékeltetett egyenletes lüktetéssel kezdődhet.  
 - A közös játék és éneklés érzelmi telítettsége kiemelt szerepet kap, de ösztönöznünk kell az egyéni éneklést , zenélést is. ( tehetséggondozás )  
 - A különböző ritmushangszerek és népi hangszerek elérhetősége és minél gyakoribb használata, valamint a zenehallgatás rendszeressége mindenki feladata.  
 - Ösztönözzük improvizációra a gyermekeinket.

Fontos szempont a zenehallgatás anyagának kiválasztásánál, hogy közel álljanak a gyermeki érzelemvilághoz, egyszerűségében és érthetőségében zeneileg és tartalmilag egyaránt.

***A fejlődés várható jellemzői az óvodáskor végére***

*Célunkat akkor érjük el, ha*

* *örömmel énekelnek, csoportosan és egyénileg, önálló indítással életkoruknak megfelelően tisztán*
* *képesek az egyenletes lüktetés és ritmus együttes gyakorlására*
* *ismerik és megkülönböztetik a „tá” és „ti-ti” ritmusokat, tisztában vannak a szünet, mint zenei egység jelentésével*
* *megkülönböztetnek halk-hangos, magas-mély, gyors-lassú fogalompárokat énekes gyakorlatban is*
* *képesek dallamfelismerésre kezdő vagy belső motívumról*
* *ismernek néhány ütőhangszert, azokat önállóan és változatosan használják az egyenletes lüktetés és ritmus kifejezésére, valamint az éneklés kíséretére is*
* *egyszerű, játékos mozgásokkal kísért körjátékokat, gyermekjátékokat egyöntetűen, esztétikusan játszanak.*
* *jól ismerik a különböző mozgásformák, térformák kialakítását (kör, csigavonal, hullámvonal, páros kör, mindenki párban, csillagforma, szűkülő és táguló kör, kaputartás, bújás)*
* *megfigyelnek és megkülönböztetnek finomabb hangszíneket a természetben, a környezetben hallható zörejekben, beszéd és énekhangokban, valamint hangszeren játszott zenében.*

**5.3.1.3 Rajzolás, mintázás, kézi munka**

*Az érzelmi kommunikálást, a gyermekek érzelmeinek, gondolatainak kifejezését a művészetek eszközeivel alakítjuk ki és fejlesztjük. A gyermeki alkotás a belső képek gazdagítására épül.*

***Célunk***

* *A gyermekek a családban és a közösségben szerzett élményeik hatására, belső fantáziaviláguk, érzelmeik segítségével, egyéni szabad önkifejezésre váljanak képessé.*
* *Esztétikai érzékenységük, a szép iránti fogékonyságuk alakítása.*
* *A helyes ceruzafogás elsajátíttatása.*

***Feladatunk***

* *a gyermekek megismertetése az eszközök használatával, a különböző anyagokkal, a rajzolás, mintázás és kézi munka különböző technikai alapelemeivel és eljárásaival*
* *lehetőség teremtése a különböző technikák, változatos módon történő alkalmazásához, a megfelelő készségszint kialakításáig történő gyakorolásához, optimális körülmények megteremtése a gyermekek ábrázoló tevékenységének elősegítésére:elegendő hely és idő, az eszközök hozzáférhető helyen történő elhelyezése (elegendő mennyiségben, megfelelő minőségben)*
* *a gyerekek hozzásegítése a tevékenység funkcióörömének sokszori átéléséhez, türelmes kivárása, míg e tevékenykedés során felébred a „valamit létrehozás” vágya, a gyermekek eljutnak az alkotó tevékenység öröméig*
* *a gyermek differenciált segítése a saját szintjéhez képest történő fejlődésben*
* *a gyermekek önálló önkifejezésének segítése egész nap folyamán*
* *a gyermek érzékelésének, észlelésének és képzeletének, sík és térbeli tájékozódó képesség kialakulásának, fejlődésének segítése*
* *vizuális tapasztalatok nyújtása,*
* *képi, kommunikációs nyelv kialakulásának elősegítése,*
* *lehetőség biztosítása a környezet esztétikai alakítására és az esztétikai élmények befogadására.*

Tagóvodánk óvodapedagógusainak feladatai:

- a kreativitásunknak párosulnia kell nagyfokú pedagógiai önállósággal és rugalmassággal, ez motiváló, magával ragadó magatartást feltételez

- figyelemmel kísérjük az alkotó gyermeket, bemutatjuk az eszközök használatát, az egyszerű technikákat, az anyagokkal való helyes bánásmódot, segítjük felidézni a közös és egyéni élményeket, ösztönözzük a képzelet működését

- az esztétikum iránti érzékenység és értékelő képesség kialakulását együttesen gyönyörködtetve, megláttatva kezdjük meg a természet szépségeire, a művészeti és népművészeti alkotásokkal való ismerkedés múzeumlátogatások során.

- hagyományápolásunkhoz tartozik a népművészeti technikák, motívumok alkalmazása, gyakorlása (mézeskalács, tojásdíszítés).

- a közös cselekvések keretében gyakoroltathatjuk a rendezett környezet alakítását, óvását, de önértékelésre, mások munkájának megbecsülésére is nevelnünk kell a gyermekeket

- a gyerekek által elkészített alkotások a későbbi tevékenységeik során felhasználásra kerülnek. (pénz, báb, karkötő, cégér,…)

***A fejlődés várható jellemzői óvodáskor végére***

*Célunkat akkor érjük el, ha*

* *kialakul a gyermekekben egy sajátos képi kommunikációs nyelv*
* *bátrak, ötletesek az építésben, a téralakításban*
* *tevékenyen részt vesznek az őket körülvevő tér, valamint a térbeli makettek rendezésében*
* *képalakításaikban egyéni módon jelezni tudják az elemi térviszonylatokat. Élményeik, elképzeléseik, képzeteik megjelenítésében többnyire biztonsággal használják a képi kifejezés változatos eszközeit*
* *szín- és formaábrázolásuk változatos*
* *emberábrázolásaikban megjelennek a részformák, próbálkoznak a legegyszerűbb mozgások jelzésével is*
* *tudnak formákat mintázni emlékezéseik alapján és megfigyeléseik felhasználásával*
* *önállóan tudják alkalmazni a megismert technikákat, önállóan díszítenek tárgyakat, elképzeléseik megvalósításában kreatívan alkalmaznak egyszerre akár több ismert technikát*
* *kialakul a finom kézmozgás képessége biztos és helyes ceruzafogással*
* *vonalvezetésük balról jobbra halad*
* *esztétikai élmény létrehozásával gazdagodik személyiségük*
* *ismernek 2-3 műalkotást, jellegzetes épületet, hidat.*

**5.3.2 Mozgás, edzés, szervezett mozgás**

*A mozgás és az edzés felerősíti és kiegészíti a gondozás és egészséges életmódra nevelés hatását és hozzájárul a harmonikus, összerendezett, fegyelmezett nagy és kismozgások kialakulásához.*

*A tornának, játékos mozgásoknak, az egészséges életmódot erősítő egyéb tevékenységeknek teremben és szabad levegőn, eszközökkel és eszközök nélkül, spontán vagy szervezett formában az óvodai nevelés minden napján-az egyéni szükségleteket és képességeket figyelembe véve-minden gyermek számára lehetőséget kell biztosítani.*

***Szabad, spontán mozgás:***

*A mozgást nem kell megszerettetni a gyerekekkel, mert állandó belső késztetést éreznek, örömmel és természetes módon gyakorolják.*

*Az óvoda udvara lehetőséget nyújt a mozgásformák gyakorlására, mozgásos játékokra, miáltal a gyerekek természetes mozgásigénye sokrétűen kielégül. A gyermekek különböző terepeken gyakorolhatják a különböző fogó játékokat, mászásokat, gurulásokat, bújócskát, stb.*

*A csoportszobákban fontos szempont, hogy elegendő teret, rögzített és/vagy mobilizálható, eszközt biztosítsunk a mozgásos játékokhoz. Így a gyermekek váltakozva használhatják azokat a torna és egyéb eszközöket, amelyek testedzésüket, mozgásfejlődésüket is szolgálják.*

*A jó levegő, napfény, víz segítik a gyermekek edzését. Késő ősszel és télen az udvar mozgáslehetősége időnként kevésnek bizonyul. Sétákkal, közeli játszóterek látogatásával a levegőzés és mozgás adta lehetőségeket szükséges kiegészíteni.*

*Nyáron fontos gondoskodni a nap, a lég- és vízfürdőzésről. Módszere, szervezése a nevelőtestület által kidolgozott, a helyi körülményeket figyelembe vevő nyári terv alapján történik.*

***Szervezett mozgás***

*A sokoldalú képességfejlesztés révén szorosan kapcsolódik más nevelési területekhez.*

*a) mindennapos testnevelés*

*25-30 percben (az életkori, egyéni szükségleteket és képességeket figyelembe véve) sok játék, pergő ritmusú, frissítő mozgás jellemzi. Szervezése lehetőség szerint a szabad levegőn javasolt, hogy kedvező élettani hatását elérje.*

*b) testnevelés foglalkozás*

*a természetes emberi alapmozgások, mint pl.: járás, futás, ugrás, dobás, mászás, kúszás, gurulások, egyensúlyozások, mozgásos játékok alkotják.*

***Célunk***

* *A gyermekek természetes mozgáskedvének megőrzése, mozgásigényük kielégítése.*
* *Rendszeres mozgással az egészséges életvitel megalapozása.*
* *A gyermeki személyiség sokoldalú, harmonikus fejlesztése a gyermek testi- és mozgásfejlesztésén keresztül.*
* *A természetes mozgásfajták gyakoroltatásával alakuljanak ki azok a feltételes reflexek, melyek a gyerekek összerendezett és gazdaságos mozgását létrehozzák.*
* *Téri tájékozódás, oldaliság kialakítása.*

***Feladatunk***

* *a mozgás beépítése természetes módon a gyermek tevékenységébe*
* *mozgásra inspiráló biztonságos környezet kialakítása*
* *a baleset elkerülése érdekében a mozgástevékenység szabályainak kialakítása gyermekekkel közösen, majd fokozott betarttatása*
* *mozgásos tevékenység lehetőségének biztosítása a csoportszobában és az udvaron, Szülők figyelmének felhívása a mozgás fontosságára*
* *a gyermekek természetes mozgásának: a járás, a futás, támasz, függés, egyensúlyozás, ugrás, dobás; a ritmusérzék, motorikus képességek differenciált fejlesztése, az alapmozgások koordinációjának elősegítése*
* *a gyermekek testi képességeinek: erő, gyorsaság, ügyesség, állóképesség fejlesztése*
* *gimnasztika, néhány talajtorna elem, labdagyakorlatok, testnevelési játékok megismertetése a gyerekekkel*
* *a testnevelés foglalkozások anyagába testalkati deformitások megelőzésére speciális gyakorlatok beiktatása*
* *prevenciós feladatok megvalósítása: nagymozgás-fejlesztés,egyensúlyérzék-fejlesztés, szem-kéz, szem-láb koordináció fejlesztése, testséma-fejlesztés, térpercepció-fejlesztés, finommotorika-fejlesztés, keresztcsatornák fejlesztése*
* *odafigyelés a gyermekek optimális terhelésére, a gyerekek egyéni szükségleteire és képességeire*
* *sikerélmény nyújtása, amely a gyermekeket aktív részvételre ösztönzi*
* *az egészséges versenyszellem alakítása, formálása,*
* *a helyzetfelismerés, döntés, alkalmazkodó képesség segítése, a személyiség akarati tényezőinek alakítása*

Mozgás a gyermek számára, mint örömforrás. A mozgás a feszültség levezetés módszere lehet.

Együttműködés fontossága, KITARTÁS!, együttmozgás, mint a közösségi érzés erősítése

Mozgásos tevékenységgel kapcsolatos szókincs fejlesztése, (beszédészlelés, - értés)

* életkori jellegzetességek (3-4 éveseknél természetes nagymozgások fejlesztése, tervezhető mozgásfejlesztő játékok összeállítása, korrekciós lehetőségek –tartási hibák, lúdtalp…)
* mozgásfejlesztés a szabad játékban (feltételek, lehetőségek..)
* szervezett mozgásfejlesztés tartalmi jellemzői
* különböző szervezeti formák megteremtése a gyermekek mozgásszükségletének differenciált kielégítése érdekében (mindennapi kocogás, zenés percek….)
* relaxáció, levezetés hangsúlyos legyen, Bemelegítés jelentősége – sérülések elkerülése, nyújtások,
* minél több mozgás a szabad levegőn
* séták az óvoda környékén.

***A fejlődés várható jellemzői óvodáskor végére***

*Célunkat akkor érjük el, ha*

* *növekszik a gyermek teljesítőképessége, teherbíró és ellenálló képessége, mozgása összerendezettebbé, ügyesebbé, megfelelő ritmusúvá válik,* tovább képes koncentrálni, figyelni,
* *szereti és igényli a mindennapos mozgást*
* *mozgása harmonikus, összerendezett*
* *téri tájékozódása kialakult, irányokat meg tud különböztetni*
* *magabiztosan alkalmazza a jobb-bal kifejezéseket, ismeri saját testét, testrészeit, képes meg is nevezni és beazonosítani,* önismerete fejlődik
* *fizikai erőnléte, állóképessége életkorának megfelelő*
* *kialakult a szem-kéz, szem-láb koordinációja*
* *fejlett az egyensúlyérzéke*
* *a mozgásos játékok, gyakorlatok téri helyzetek felidézésére képes, vizuálismemóriája korának megfelelően fejlett*
* *ismer legalább egy labdajátékot (foci, kidobós)*
* *ismeri legalább 2-3 kézszer használatát (labda, ugrókötél, karika)*
* *képes alkalmazkodni társaihoz, korának megfelelően fejlett az önuralma, toleráns, együttműködő, segítőkész, szabályokat betartja, betartatja*
* *ismeri a csapatjáték szabályait*
* *egészséges versenyszellemmel képes küzdeni .Képes elviselni a kudarcot.*

**5.3.3 A külső világ tevékeny megismerésére nevelés**

*Szeretnénk olyanná nevelni óvodásainkat, akik a természeti- emberi-tárgyi környezetükben jól eligazodnak, pozitívan viszonyulnak a természethez, az emberi alkotásokhoz ,megtanulják azok védelmét ,az értékek megőrzését, életkoruknak megfelelő magatartás- és viselkedéskultúrával rendelkeznek.*

***Célunk:***

* *Tapasztalatok, ismeretek nyújtása - a természeti-emberi és épített környezet jelenségeiről, a hazai táj, a helyi hagyományok , szokások, a családi és tárgyi kultúra értékeiről- amelyek segítik a gyermekeket az életkoruknak megfelelő biztos eligazodásban, tájékozódásban.*
* *A természetet szerető, védő emberi értékek alakítása, környezettudatos viselkedés megalapozása. Olyan szabályok, magatartás formák megismertetése, amelyek a természet védelmére, megóvására nevelnek.*
* *A gyermekek kíváncsiságának felkeltése a körülöttük lévő dolgok, tárgyak, jelenségek mennyiségi alaki, nagyságbeli és téri különbözőségeinek összefüggéseire. A biztos téri tájékozódás elősegítése.*

Télen rendszeresen gondoskodunk az óvoda udvarunkon a madarakról. Etetőt, magokat helyezünk ki számukra. Odukkal segítjük fészekrakásukat. Ezzel a természet megismerésére, megóvására neveljük az ide járó gyerekeket.

***Feladatunk***

* *a gyermekek személyiségének komplex tevékenységekkel, cselekedtetéssel történő fejlesztése, amelyek képességeikhez, fejlődési ütemükhöz alkalmazkodnak*
* *igazodás a gyermekek életkori sajátosságaihoz, az egyéni fejlettségi szintjükhöz, eltérő élmény- és ismeretanyagukhoz*
* *sok élmény, elegendő idő, megfelelő hely és eszköz biztosítása a spontán, és szervezett tapasztalat- és ismeretszerzésre, a környezetkultúra és a környezettudatos életvitel szokásainak alakítására*
* *a környezetük jelenségeinek, tárgyainak, tulajdonságainak mennyiségi, alaki, nagyságbeli és téri viszonyainak felfedeztetése, tapasztalat szereztetés játékos formában*
* *a valóság objektív bemutatásával a gyermekek segítése abban, hogy meglássák az összefüggéseket, képesek legyenek megfogalmazni is azokat, rávezetésük a helyes ítéletek alkotására*
* *gazdaságosságra (takarékosságra) és újrahasznosításra törekvés, pozitív mintakövetéssel szemléletük formálása*
* *tevékenykedtetésük során, a gondolkodási műveletek fejlesztése, a logikus gondolkodás megalapozása*
* *a gyerekek megtanítása arra, hogy a szerzett tapasztalatokat különféle szempontok alapján rendszerezzék*
* *annak a célkitűzésnek az elősegítése, hogy a problémahelyzetekben a gyerekek maguk találják ki a megoldást, próbálkozzanak, kísérletezzenek, éljék át a felfedezés örömét*
* *a gyermekek önálló vélemény alkotásának elősegítése, döntési képességeik fejlesztése a kortárs kapcsolatokban és a környezet alakításában*
* *óvónői irányítással különböző játékok szervezése, amelyek segítik a gyermekek képességeinek célzott fejlesztését (pl. logikai fejtörők, nyelvi játékok stb.)*
* *differenciált feladatadással annak az elősegítése, hogy a gyermekek önmaguk lehetőségeihez képest fejlődjenek*
* *a gyermekek által feltett kérdésekre igényes, értelmi szintjükhöz igazodó válaszadás érdeklődésük és beszédkedvük megőrzése érdekében*
* *a gyermekek egyéni feladatmegoldásának meghallgatása, a sajátos logika elfogadása*
* *a kommunikatív és együttműködési képesség fejlesztése.*

**5.3.3.1 A környezet megismerésére nevelés**

Tagóvodánk óvodai nevelésében, a környezet megismerése és védelme állandóan jelenlévő fejlesztési tartalom az egész nap folyamán. A közvetlen tapasztalás, megfigyelés, megismerés folyamatosságát biztosítjuk / óvodánk udvarán, kerti munkák során a különböző évszakokban, kirándulások alkalmával, séták, közlekedés,…

Nagy fontosságot tulajdonítunk annak, hogy a gyerekek megfigyeléseiket, tapasztalataikat, tevékenységeik mozzanatait fogalmazzák meg szóban is

Lehetőséget teremtünk arra, hogy a gyerekek érdeklődésüktől, egyéni képességeiktől függően újra és újra mindig más mélységben járják végig a témákat.

Környezeti nevelésünk érzelmi orientált, aki szereti a természetet, az gondoskodik is róla.. Amit szeretünk, azt óvjuk, védjük. Óvodánk udvara lehetőséget biztosít arra, hogy a gyerekek gondozzák, és az évszakhoz kötődő munkafolyamatokat gyakorolják.

A nevelésünk egészében jelen vannak azok a mozzanatok, amikor a gyerekek újra játszhatják életüket, amely elősegíti számukra a társadalomba való későbbi bekapcsolódást, szocializációt. Az emberi munkától a családig a gyerekeknek támpontot nyújtunk a környezetében meglévő szabályok megismeréséhez, gyakorlásához.

Környezettel kapcsolatos látásmód, viselkedéskultúra, értékrendszer kialakítása szempontjából arra ösztönözzük a gyerekeket, hogy próbálja érzékszervein keresztül felfedezni környezetét, kutassa, keresse mit üzen neki /Margitsziget, Városliget, Állatkert, Mezőgazdasági Múzeum, Közlekedési múzeum, Természettudományi Múzeum, Planetárium…

A környezetük szépségének Megláttatására törekszünk.

A mi óvodánk épít a jeles napok hagyományaira, és nagy hangsúlyt fektetünk az azokhoz fűződő szokások értelmezésére, mindennapi életvitel hagyományaira, az egészséges környezetkultúra és a természetszemlélet átadásának lehetőségeire. /gyümölcssaláták, must, paradicsomlé, zöldségsaláták készítése, savanyítás, süteménysütés –almás, mézeskalács,

Korunkban szükségszerű a fenntarthatóság problémáit, szemléletét az óvodás korban megismertetni, nevelni a következő témakörökben:

- Környezetvédelem – óvd, munkáld, ne szennyezd!

- Energiatakarékosság – víz, villamos energia értéke

- Hulladék szelektálása, gyűjtése, kezelése: papírgyűjtés, elemgyűjtés, Újrahasznosítás,

- Ökológiai tudatosság kialakítása – A természetnek részei vagyunk, nem urai!

***A fejlődés várható jellemzői óvodáskor végére***

*Célunkat akkor érjük el, ha*

* *a gyermekek tudják személyi adataikat, szüleik nevét, foglalkozását, testvéreik nevét, életkorát*
* *ismerik a család életét, a családtagok otthoni munkáját*
* *ismerik a viselkedés alapvető szabályait, kialakulóban vannak azok a magtartási formák*

*és szokások amelyek a környezet megbecsüléséhez, megóvásához szükségesek*

* *gyakorlottak az elemi közlekedési szabályok betartásában, elsajátították az alapvető*

*viselkedési szabályokat*

* *tudják csoportosítani az ismert közlekedési eszközöket*
* *ismerik a környezetükben lévő intézményeket (tűzoltóság, rendőrség, orvosi rendelő iskola, könyvtár, művelődési ház, zöldségüzlet, élelmiszer üzlet, piac stb.), tisztában vannak az itt dolgozó emberek munkájával*
* *felismerik és megnevezik a környezetükben észlelhető színeket, azok árnyalatait, fel tudják emlékezetből is idézni azokat*
* *ismerik a természet változásait, felismerik az időjárás és az öltözködés közötti összefüggéseket*
* *ismerik az évszakok jellegzetességeit*
* *tudják a napok nevét, sorrendjét, ismerik a napszakokat*
* *tudnak különbséget tenni az élő és élettelen természet jelenségei, elemei között*
* *az általuk ismert állatokat életmódjuk, külső jeleik, lakóhelyük alapján tudják csoportosítani, ismerik a környezetükben élő állatokat és növényeket, azok gondozását és védelmét*
* *ismerik az emberi test felépítését, a testrészek nevét, funkcióját, törekednek testük tisztában tartására*
* *ismerik az orvos gyógyító munkáját*
* *kialakulóban vannak azok a magatartási formák, szokások, amelyek a természeti és társadalmi környezet megbecsüléséhez, megóvásához szükségesek.*

**5.3.3.2 A matematikai nevelés**

Matematikai tartalmú tapasztalatszerzés elsősorban az óvodai nap folyamán adódó helyzetekben valósul meg. (játékhelyzetek, önkiszolgálás, közösségért végzett munka, beszélgetések, válogatások, naptárhasználat, évszaktábla,) A valóság formáival, mennyiségi, téri viszonyaival kapcsolatos tapasztalatszerzések minél több érzékszerv használatával.

A matematikai fogalmak kialakulásához, a matematikai problémák megoldásához , a műveletek elsajátításához tevékenységük eredményeképp, saját tapasztalás útján jutnak.

Csoportosítások, összehasonlítások alkalmával tudatosulnak a mennyiségi és térbeli relációk.

A matematikai tapasztalatszerzés lehetősége már kora óvodáskorban megvalósul (építés, sorakoztatás, játékok rendezése, válogatása). A matematikai fogalmakkal folyamatosan ismerkednek, beépül passzív szókincsükbe, majd nagycsoportban maguk is használják.

A matematikai nevelés ajánlott formái:

- spontán, játékos tapasztalatszerzés,

- óvodapedagógus által irányított, megfigyelésre épülő tapasztalatszerzés,

- gyakorlati problémafelvetés és feladatmegoldás (pl. munka során,…)

- a gyermek kérdéseire adott magyarázat,

***A fejlődés várható jellemzői óvodáskor végére***

*Célunkat akkor érjük el, ha*

* *gondolataikat kifejezik tevékenységeikkel, és szóban is*
* *képesek csoportosan, párokban, egyénileg feladatmegoldásokra, együttműködésre*
* *képesek mennyiségek összehasonlítására különböző szempontok szerint*
* *képesek megfelelő szöveget alkotni mennyiségi viszonyokat ábrázoló képekről*
* *azonosítani tudnak síkbeli és térbeli alakzatokat, formákat*
* *képesek minta utáni másolásra*
* *tudnak tájékozódni a térben, ismerik a téri viszonyokat*
* *saját magukat képesek a térben elhelyezni, más irányhoz, tárgyhoz viszonyítani*
* *tudnak tájékozódni a síkban*
* *felismernek mennyiségi, alaki, nagyságbeli, téri viszonyokat*
* *a cselekvő szemléletes és képi gondolkodás mellett kialakul az elemi fogalmi gondolkodásuk.*

**6. Integráció**

*Elutasítjuk a hátrányos megkülönböztetést bármilyen okból, így különösen a gyermek vagy hozzátartozói bőrszíne neme, vallása, nemzeti, etnikai hovatartozása, politikai vagy más véleménye, nemzetiségi, etnikai vagy társadalmi származása, vagyoni és jövedelmi helyzete, kora, cselekvőképességének hiánya vagy korlátozottsága, születési vagy egyéb helyzete miatt. Társadalmi beilleszkedését segítjük a kiemelkedő tehetségestől a gyenge adottságúig, tekintet nélkül egyesek akadályozottságára, s az esetleg tapasztalható nagyon eltérő képességeire.*

*Természetesnek vesszük és értékként kezeljük a különböző, sokszínű kulturális hátteret, gondolkodásmódot, másságot.*

***Célunk***

*A harmonikus, nyugodt, biztonságot adó óvodai környezetben természetessé váljon a gyerekek között személyiségük különbözősége.*

***Feladatunk***

* *inkluzív szemlélettel a különbözőséget elfogadó viselkedés és magatartás alakítása a gyermekközösségekben, ezen belül különösen a tolerancia, türelem, megértés, figyelmesség, segítőkészség, empátiás készségek alakítása.*

**6.1 Részképesség-zavarok**

*Minden gyermek más, alapvető joga, hogy sajátos szükségleteinek, állapotának megfelelően segítséget kapjon képességei, készségei kibontakoztatásához. Különbözőségük miatt hasonlóan társaikhoz az egyéni bánásmódot alkalmazzuk, a részfunkciók fejlesztésén túl az általános személyiségfejlesztést tekintjük feladatunknak.*

*A részképesség-zavarok alapvetően nehezítik az iskolai tanulás során az olvasás, írás, matematika elsajátítását, ezért az óvodai foglalkozásokat preventív vagy korrekciós céllal szervezzük.*

*Felfogásunk szerint:*

* *minden kisgyerek fejleszthető*
* *a meglévő képességekből indulunk ki*
* *a megkésett, vagy zavart szenvedett képességek fejlődését támogatjuk, megsegítjük.*

*Ha a gyermekek, főként a nagycsoportos korúak, illetve további nevelési évre óvodában maradtak nem érik el társaik, korosztályuk fejlettségi szintjét, illetve az iskolába lépéshez szükséges fejlettségi szintet, pedagógiai, s ha szükséges pszichológiai vizsgálatot kell kéni annak érdekében, hogy pontosan tudjuk, miben kell a gyermek segítségére lennünk az elkövetkezendő nevelési évben. Tudnunk kell  honnan indulunk el és hova akarunk eljutni a gyermek egyéni fejlesztésében.  Ezek ismeretében részletes fejlesztési tervvel segítjük a gyermek egyéni, önmagához viszonyított fejlesztését (szakmai segítők igénybevételével: fejlesztőpedagógus, Nevelési Tanácsadó, utazó gyógypedagógus, logopédus, pszichológus).*

***Célunk***

*A gyermek állapotának megfelelő segítséget kapjon képességei, készségei kibontakoztatásához, személyiségének védelméhez, fejlesztéséhez.*

***Feladatunk***

* *a gyermekek meglévő képességeiből kiindulva a részleges zavart szenvedett és/vagy késve jelentkezett képességek fejlődésének támogatása, az önállóságuk fejlesztése, az ehhez szükséges feltételek megteremtése.*

***Fejlesztő óvodapedagógus feladatai***

* *az óvónők jelzése alapján a korrekciós fejlesztést igénylő gyermekek megfigyelése, képességeik felmérése (az ehhez szükséges szülői jóváhagyás beszerzése),a mérés értékelése*
* *egyéni fejlesztő programok kidolgozása, koordinálása a csoportos óvodapedagógusokkal, pszichológussal, logopédussal*
* *az előző nevelési évben a fejlesztő foglalkozásokban részesült gyermekek ellenőrző felmérése, esetleges egyéb szakértői, fejlesztési javaslatok figyelembe vételével szükség esetén egyéni fejlesztő programok kidolgozása, ennek további koordinálása*
* *egyéni, illetve kiscsoportos fejlesztő foglalkozások megtartása elsődlegesen a gyermekcsoportban, ahol párhuzamos tevékenységként kezdeményezi a fejlesztő játékot. Indokolt esetben a gyermek kivihető a „fejlesztő” szobába (játszó szobába)*
* *a fejlesztés folyamatos koordinálása a csoportos óvodapedagógusokkal, pszichológussal, logopédussal*
* *a szülők rendszeres tájékoztatása a gyermekük fejlődéséről*
* *folyamatos kapcsolattartás a speciális szükségletű gyermekeket fejlesztő szakmai segítő intézményekkel, fejlesztőkkel (pl. Korai Fejlesztő).*

***A fejlődés jellemzői az óvodáskor végére***

*Célunkat akkor érjük el, ha*

* *örömmel, aktívan vesz részt a játékos foglalkozáson*
* *az érintett gyermekek részképességei pozitív irányban fejlődnek*
* *a speciális fejlesztés hatására kompenzálódik a részképesség-zavar.*

**6.2 Sajátos nevelési igényű gyermek** *az, aki a Tanulási Képességet Vizsgáló Szakértői és Rehabilitációs Bizottság szakvéleménye alapján:*

* *testi, érzékszervi, értelmi, beszédfogyatékos, autista, több fogyatékosság együttes előfordulása esetén halmozottan fogyatékos, a megismerő funkciók, vagy a viselkedésfejlődésének organikus okra visszavezethető tartós és súlyos rendellenességével küzd*
* *a pszichés fejlődés zavarai miatt a nevelési, tanulási folyamatban tartósan és súlyosan akadályozott [Kt. 121. § (29)].*

*A feltételek megteremtését követően abban az esetben nyer felvételt, ha az óvodai nevelésen belül, a többi gyermekkel együtt, integrált nevelési keretek között fejleszthető.**Az integráció elve, hogy egy csoportba ne kerüljön azonos típusú sérüléssel rendelkező gyermekből egynél több, hiszen felerősítik egymást. Erről elsősorban az óvoda vezetője, a tagóvoda-vezető, a gyermek leendő óvodapedagógusa közösen dönt, melynél figyelembe veszik a csoport jellegét, a sérültség fokát és az adott csoport összetételét. A gyermek érdekében az integráció csak szakfejlesztéssel együtt biztosítható óvodáinkban. Elengedhetetlen az együttműködés a gyermekek nevelésében közreműködő más személyekkel, természetesen elsősorban a szülőkkel.*

*A gyermekcsoportot a sajátos nevelési igényű gyermek fogadására fel kell készíteni, nem túl hangsúlyozva a másságát. Minden apró siker elismerése további pozitív változásra motiválja a gyereket. Az óvodapedagógusnak úgy kell segítenie a gyermek beilleszkedését a csoportba, hogy ne csorbítsa önállóságát, ugyanakkor a többi gyermeket a segítőkészségre nevelje.*

***Célunk*** *a sajátos nevelési igényű gyermekek beilleszkedésének, személyiségfejlődésének, esélyegyenlőségének előmozdítása.*

***Feladatok:***

* *a vizuális, akusztikus, taktilis, mozgásos észlelés folyamatainak, a motoros képességek, a beszéd és nyelvi készségek fejlesztése*
* *az egyes területek a fogyatékosságnak megfelelő hangsúlyozása a fejlesztésben*
* *törekedni kell arra, hogy a nem, vagy kevésbé sérültfunkciók tudatos fejlesztésével bővüljenek a kompenzációs lehetőségek*
* *a gyerekeket egyéni terv szerinti fejlesztése, speciális szakember bevonásával*
* *speciális differenciáló módszerek, terápiák, technikák alkalmazása az integrált nevelésben*
* *az interperszonális kapcsolatok, az énkép, az önismeret fejlesztése, új attitűdök kialakítása*
* *a verbális és nonverbális kommunikáció és a tanulási képességeket meghatározó struktúrák fejlesztése*
* *változatos módszerek alkalmazása az egyre pontosabb észlelés, figyelem, összpontosítás, gondolkodás és emlékezet fejlődéséhez*
* *a sajátos nevelési igénynek megfelelő környezet kialakítása, megfelelő tárgyi feltételek, segédeszközök biztosítása az adott intézményegységben*
* *az önálló tevékenykedéshez szükséges differenciált segítségadás*
* *a habilitációs, rehabilitációs célú fejlesztő terápiák elemeinek beépítése az óvodai nevelőmunkába (gyógypedagógus segítségével)*
* *az optimális nevelés érdekében a pedagógusok ismereteinek bővítése elsősorban a gyógypedagógia területén*
* *a gyermekek speciális fejlesztése team munkában, több szakember részvételével, a gyerek igényének megfelelő időkeret, eszközök, módszerek alkalmazásával.*

**6.2.1 Sérülésspecifikus feladatok szakfejlesztéssel**

**6.2.1.1 Magatartászavaros gyermek**

*A pszichés fejlődés zavara miatt a nevelési folyamatban tartósan és súlyosan akadályozott gyermek nevelésének prioritásai: az egészséges énkép és önbizalom kialakítása, a kudarctűrő képesség növelése, önállóságra nevelés.*

* *valamennyi tevékenységben mindig olyan feladattal kell megbízni a gyermeket, amelyet eredménnyel tud elvégezni, figyelemmel kell kísérni a tanulási, figyelmi és fegyelmi teherbíró képességét*
* *különösen fontos, hogy a szabályokat előre és közösen hozza létre a felnőtt és a gyerek, részese legyen a vele kapcsolatos döntéseknek, hiszen a szabályszegésnek következményei vannak (figyelemmegvonás, esetleg büntetés). Tisztában kell lenni (megismerésen alapulva) mi várható el tőle, a gyermek képességeinek megfelelően követeljen az óvodapedagógus*
* *a magatartászavaros gyermek feladattudata, ismeretszerzési motivációja gyenge, csak a spontán tevékenységből kiinduló fejlesztéssel, a tevékenységbe bekapcsolódva tud a pedagógus változásokat kezdeményezni.*

**6.2.1.2 Mozgásban akadályozott gyermek**

* *a speciális, egyénre szabott eszközök használatának kipróbálása, megtanítása, s ezek segítségével a tágabb és szűkebb környezet minél sokrétűbb megismertetése, és ily módon a számára elérhető tapasztalatok megszereztetése, a megtanult mozgás alkalmaztatása,*
* *az óvodában biztosítanunk kell - a gyermek állapotának megfelelően*

*- az akadálymentes közlekedést*

*- a megfelelő mozgást és az ehhez szükséges eszközöket*

*- az elsajátított mozgásminták rögzítése, alkalmaztatása a napirend egészét átszövi.*

**6.2.1.3 Látássérült gyermek**

* *a közös játékban való részvétel segítése, a közösséghez való alkalmazkodás, a viselkedési formák megtanulása és gyakorlása*
* *az önkiszolgálás megtanítása, a tárgyak és helyük megismertetése, a rendszeretet, a higiéné, különösen a szem és a kéz tisztán tartása*
* *a környezet vizuális megismertetése:*

*- látásnevelés: a látás használatának megtanítása a távoli és a közeli környezetben*

*- a nagymozgás fejlesztése: mozgáskoordináció, mozgásbiztonság*

*- térbeli tájékozódás a látás felhasználásával*

*- a finommozgás fejlesztése: a kézügyesség fejlesztése, az írás előkészítése.*

*- a látás-mozgáskoordináció fejlesztése: finommozgások és nagymozgások esetében*

*egyaránt.*

**6.2.1.4 Hallássérült gyermek**

* *a kognitív funkciók és az érzelmi élet fejlesztése*
* *alapvető önkiszolgálási szokások elsajátítása*
* *az aktív nyelvhasználat építése.*

*Ennek keretében kell fejleszteni a beszédértést, szókincset, szájról olvasási készséget, érthető kiejtésre nevelést.*

**6.2.1.5 Enyhe értelmi fogyatékos gyermek**

* *a cselekvésbe ágyazott gondolkodást figyelembe vevő képességfejlesztés*

*- az alapmozgások kialakítása, fejlesztése*

*- a minimális kontaktus, kooperációs készség, a nonverbális és verbális kommunikációfejlesztése*

*- a beszédindítás, a beszédmegértés fejlesztése, az aktív szókincs bővítése*

*- az alapvető önkiszolgálási szokások kialakítása*

*- az adekvát játékhasználat elsajátítása, a kognitív funkciók fejlesztése*

* *a rendszeresség, a gesztussal kísért, egyszerű verbális utasítás, a sokszori ismétlés alkalmazása.*

**6.2.1.6 Akadályozott beszédfejlődésű gyermek**

* *az anyanyelvi nevelés*
* *a mozgás fejlesztése*
* *a kommunikáció*
* *a vizuomotoros koordinációs készség fejlesztése*
* *speciális terápiák alkalmazása (diszlexia-prevenció, grafomotoros fejlesztés stb.).*

**6.2.1.7 Autista gyermek**

* *kommunikációs, szociális és kognitív habilitációs terápia*
* *a meglévő töredékkészségek használata, az egyéni motiváció megteremtése, a speciálisan a gyermek szükségleteihez alkalmazkodó módszerek alkalmazása*
* *az autisztikus gyermekek szükségleteinek megfelelő fejlesztéséhez az óvodai környezet megfelelő kialakítása, és a speciális módszerekben képzett szakember vagy fejlesztő asszisztens jelenléte szükséges.*

Tagóvodánk alkalmazotti közössége, befogadó szemléletével és szakmai felkészültséggel fogadja az autizmus spektrum zavarral élő gyermekeket. Megteremtjük számunkra a tárgyi és személyi feltételeket. Pedagógiai asszisztenseink segítik az integrációs folyamatot, az önállóságra nevelést és a társas kapcsolatok kialakítását - együttműködve az utazó-gyógypedagógussal, óvodapedagógussal és a szülővel.

Integrációs munkacsoportunk gyakorlati és módszertani segítséget ad, havonta megbeszélést tartanak. Tagjai: a tagóvodában dolgozó szakemberek, pedagógiai asszisztensek, a csoportot fejlesztőpedagógusunk koordinálja.

Szülőkkel folytatott beszélgetés során igyekszünk megismerni a gyermek speciális szükségleteit, eddig tanult szabályait, érdeklődési területeit, kedvenc tevékenységeit.

Bölcsődéből érkező gyermek esetében felvesszük a kapcsolatot a gondozónővel, hogy az addigi tapasztalatokat, jól bevált módszereket átvehessük a könnyebb beszoktatás érdekében.

A már fejlesztésben részesülő gyermekekkel foglalkozó szakemberekkel rendszeresen konzultálunk.

A foglalkozásokon használt és a gyermek óvodai életét megkönnyítő módszereket, eszközöket megismerjük. Tájékozódást, kommunikációt segítő hívóképeket elkérjük, jelentéseit, alkalmazását megtanuljuk.

**6.2.2 Az integrált óvodai nevelés előnyei**

***A sajátos nevelési igényű gyerekek számára***

* *az együtt tevékenykedés, a kölcsönös kommunikáció, a mindennapi együttes szituációkban természetesen tanulják a társak magatartás mintáit, szokásait*
* *a gyermekközösség erősíti a sajátos nevelési igényű gyerekek önbizalmát, a többi gyereket követve, jobban fejlődik önállóságuk*
* *fejlődésükre ösztönző a többi gyerek eredményeinek tapasztalása*
* *a közösségben reálisabban tudják bemérni sajátosságaikat, jobban fejlődik önismeretük*
* *megtapasztalják, hogy ők is sok mindenben képesek ugyanarra mint társaik*
* *a többi gyerek megismerésével tapasztalatot szereznek, hogy mindenkinek vannak gyenge pontjai*
* *a közösségben megtanulják elfogadni és elfogadtatni a másságukat*
* *a másokkal való együttműködésnek többféle technikáját tanulják meg*
* *kedvező a gyerekek számára, hogy a szocializáció abban a természetes közegben zajlik, amelyben későbbi élete során is élni fog.*

***Az integrált óvodai nevelés előnyei a többi gyerek számára***

* *a sajátos nevelési igényű gyerekekkel együtt nevelt gyerekek megtanulják elfogadni az egyéni különbségeket*
* *megismerik a másságot, tapasztalják, hogy mindenkinek vannak erősségei és gyengéi*
* *megtanulnak odafigyelni másokra, megtanulják a másikat tiszteletben tartó segítés formáit, technikáit*
* *érzékenyebbé, kifinomultabbá válik kommunikációjuk.*

***A fejlődés jellemzői az óvodáskor végére***

*Célunkat akkor érjük el, ha*

* *képességeik önmagukhoz viszonyítottan fejlődtek*
* *az adottságukhoz viszonyított legmagasabb önállóságra, együttműködésre képesek*
* *akaraterejük, önállóságra törekvésük fejlődött*
* *egészséges énképük, önbizalmuk megalapozódott*
* *kommunikációs technikájuk, együttműködési készségük fejlődött*
* *képesek a közösségbe való beilleszkedésre*
* *a fejlettebb területeken képességeik tovább fejlődtek*
* *hiányos képességeik kezelésére speciális technikák és eszközök használatát megismerték*
* *a közösségben minden gyerek alkalmazkodó készsége, toleranciája, empátiája fejlődött az együttnevelés során.*

**6.3 Nemzeti, etnikai kisebbségi feladatok**

***Célunk***

*A nemzeti, etnikai kisebbségekhez tartozó gyermekek kisebbségi önazonosságának megőrzésének, ápolásának, erősítésének, átörökítésének elősegítése.*

***Feladatok a roma kisebbséghez tartozó gyerekek nevelésében:***

* *a jellegzetes hagyományok, szokások felkutatása, ápolása, a kisebbségi identitástudat kialakítása, fejlesztése*
* *az egészséges életmódra nevelés szokásainak kialakítása, a szociális hátrányból eredő hiányok kompenzálása. A higiénia, a táplálkozási szokások, a pihenés, edzés, mentálhigiénét biztosító szemlélet megalapozása*
* *egyéni élmények átélésével az érzelmi élet gazdagítása, a kezdeti gátlások feloldása,*
* *az óvodai tevékenységformák tartalmában a kisebbség irodalmi, zenei, szellemi és tárgyi kultúra értékeinek felhasználása*
* *az értelmi képességek területén mutatkozó esetleges eltérések kiegyenlítése, az iskolai élethez szükséges személyiségjegyek és részképességek fejlesztése*
* *az esetleges veszélyeztetettség miatt kiemelt feladat az együttműködés szorgalmazása a szűkebb és tágabb környezettel (család, kisebbségi önkormányzatok, iskolák, egészségügyi intézmények, Gyermekjóléti Központ, Gyámhivatal).*

*A gyermekek sajátos kultúrájából és családi életviteléből adódó másságra tekintettel a személyiség fejlesztése differenciált módszerekkel vezet eredményhez. A tudástartalmakhoz való hozzájutás esélyét minden kisgyermek számára biztosítjuk. Ugyanakkor esélyeik javítása érdekében sajátos szükségleteik kielégítésére törekszünk (pl. a magyar nyelvi nevelés fontossága).*

*Fontosnak tartjuk a korai prevenciót az egészséges életmód, az érzelmi, az értelmi nevelés, a szocializáció területén, együttműködve a családi és társadalmi környezettel a hátrányok csökkentése érdekében.*

***A fejlődés jellemzői az óvodáskor végére***

*Célunkat akkor érjük el, ha*

* *rendszeresen járnak óvodába*
* *önazonosságukat megőrzik, kisebbségi kultúrájuk értékeire büszkék*
* *ismerik, gyakorolják az egészséges életmód szokásait*
* *betartják a közösségi szabályokat, akarati személyiségjegyeik életkoruknak és adottságaiknak megfelelően fejlett.*

**6.4 Multikulturális (interkulturális) nevelés**

*A más országból bevándorló, vagy itt tartózkodó családok gyermekei óvodai nevelésének alapelveiben az integrált nevelés szemléletét, céljait és feladatait érvényesítjük.*

***Célunk***

*A hazájukat elhagyni kényszerülő családok gyermekei részére az önazonosság megőrzésének, ápolásának, erősítésének biztosítása, társadalmi integrációjuk elősegítése.*

***Feladatok***

* *felkészülés a gyermek fogadására*
* *a magyar nyelv elsajátíttatása*
* *hazánk értékeihez való pozitív kötődés kialakítása*
* *nyitott és megértő viselkedés tanúsítása a más anyanyelvűek és kultúrák iránt*
* *folyamatos kapcsolat tartása a családdal.*

*Tiszteletben tartjuk saját nyelvüket, ugyanakkor a gyermekekkel való közös játék és az óvoda más tevékenységformái közben elsajátítják a magyar nyelvet. A felnőttek beszédmintája és a differenciálás, az egyéni képességek fejlesztése ezen a területen is hangsúlyos. Az együttes tevékenységek során arra törekszünk, hogy oldott, feszültségmentes környezetben növeljük a gyermekek beszédbátorságát, nyelvi és nonverbális kifejezőképességüket.*

*Differenciálással, egyéni képességfejlesztéssel fejlesztjük a csoportközi kapcsolatokat. Természetesnek vesszük és értékként kezeljük a másságot, a sokszínű, sokféle kulturális hátterű szükségleteket, igényeket és gondolkodásmódokat.*

*Népmesékkel, versekkel, énekekkel és hagyományainkkal, a saját élményű tapasztalatszerzéssel pozitív érzelmein keresztül hatunk.*

*A gyermekek számára az óvoda dolgozóinak viselkedésmintái az eltérő kultúrák természetes jelenlétének elfogadását eredményezik. A magyar gyermekek saját identitásuk, nyelvük, kultúrájuk megőrzése mellett nyitottá válnak mások befogadására, elfogadására és az együttélés formáinak megélésére.**A nevelés folyamán a más anyanyelvű gyermek szülőhazájának hagyományainak, énekeinek, meséinek beillesztése a tevékenységekbe oly módon, amelyeket a többségi gyermekek is megértenek. Arra törekszünk, hogy a más népek szokásai színesítsék a magyar szokásokat és hagyományokat.*

*A befogadás és beilleszkedés tekintetében kitüntetett szerepet kap a szülői házzal való pozitív kapcsolattartás, együttműködés. Elsősorban a család igényeinek és szükségleteinek megismerésére törekszünk, ugyanakkor segítséget kell nyújtanunk abban, hogy ők is megismerjék és értsék nevelési törekvéseinket. Együttműködésünk – a gyermek szükségleteinek megfelelően – természetes módon kiterjed a családsegítő, a gyermekvédelmi és gyermekjóléti szolgáltatásokra, a szakmai szervezetekre.*

***A fejlődés jellemzői az óvodáskor végére***

*Célunkat akkor érjük el, ha*

* *a gyermek szívesen jár óvodába*
* *a magyar nyelvet megérti és tőmondatokat képes magyarul kimondani*
* *saját gyökereit, kultúráját megtartva ismeri és érzelmileg kötődik hazánk értékeihez*
* *szívesen játszik társaival, és a többségi csoporttársak is keresik a társaságát*
* *a gyermekek pozitív érzelmekkel, természetesnek élik meg más népek kultúráját.*

**Tehetséggondozás**

***Célunk***

*A gyermekek egyéni szükségleteinek megismerése, képességeik kibontakoztatása.*

***Feladatok***

* *a tehetség (valamely kiemelkedő adottság, képesség) legkorábbi felismerése*
* *az egyéni aktuális fejlettséghez igazított fejlesztés biztosítása, speciális szükségletek kielégítése*
* *tevékenységek szervezése a gyermekek saját aktivitására támaszkodóan*
* *az intellektus, a kreatív önkifejezést támogatása, a szocializáció, az önismeret elősegítése*
* *a fejlesztéshez szükséges speciális eszközrendszer biztosítása*
* *a szülő segítése gyermeke nevelésében.*

*Szemléletünk szerint minden gyermekben van valami jó, értékes, fel lehet fedezni olyan képességeket, amelyeket a lehető legjobban tudunk fejleszteni. Kiemelkedően tehetségesnek azt a gyermeket tekintjük, aki egy adott területen sokkal többet képes teljesíteni az életkorának megfelelő átlagnál, aki viszonylag kevés segítséggel nagyon gyorsan tud előrehaladni, fejlődni az adott területen. A tehetség a legritkább esetben tud önmagától utat törni, fejlődni, ehhez az kell, hogy a szülő, a pedagógus felismerje ezt, megadja a gyorsabb haladáshoz, az intenzívebb fejlődéshez szükséges többletsegítséget. Az öt év alatti gyerekekre két okból érdemes külön odafigyelni: az egyik ok a tehetséges kisgyerek sajátos korai személyiségfejlődése, a másik a konkrét képességek és az azokkal szükségszerűen együtt járó igények jellege. Ekkor tehetséggondozás címén főleg nem „fejlesztésre”, hanem egyszerűen csak megfelelő környezetre és érzelmi biztonságra van szükségük.*

*A tehetség három legfontosabb összetevője: képességek, kreativitás, motiváció. Érzelmi biztonságban, ingergazdag környezetben a szabad játék és a korai tanulás feltételeit biztosítjuk. Az érdeklődésüknek megfelelő speciális területeken való elmélyüléshez biztosítjuk a feltételeket. A családdal együttműködve különös gondot fordítunk arra, hogy szocializációjukat segítsük, hiszen a társak, a környezet elismerése elősegítik a tehetség kibontakozását.*

***A fejlődés jellemzői az óvodáskor végére***

*Célunkat akkor érjük el, ha*

* *kiemelkedő képessége fejlődik*
* *önismerete pozitív*
* *társai elismerik*
* *társas kapcsolataiban kiegyensúlyozott.*

A tehetség megmutatkozik:

-. kiugró intellektuális képességekben

- művészi hajlam megnyilatkozásaiban

- pszichomotoros és motoros teljesítményekben

- szociális magatartásban

- vegyes, több területen is kiugró eredményekben

A tehetséggondozó munkánk lényege: a tehetség felismerése, motiválása, ápolása, a kibontakozás lehetőségének biztosítása a pozitív megerősítés széles eszköztárának felhasználásával.

Tehetségéhez mérten differenciáltan fejlesszük az adott gyermek képességeit.

A pedagógus, mint mentor: Nem csak átadja az ismeretet, hanem ismeri a gyermeket: Pl. tudja a gyermek a kudarcot hogyan viseli el? A pedagógus komplex személyiségfejlesztő, nem csak a tehetséges területre fókuszál, hanem a többit is fejleszti.

A pedagógus, mint katalizátor: A gyermek érdeklődését folyamatosan fenntartja, serkenti. A gyermek azonnali megerősítési igényét próbálja folyamatosan megtartani. A tehetséges gyermeket önmagához viszonyított mértékben jutalmazza a pedagógus. A tehetséges területet tovább fejlesztjük, az elmaradt területeket próbáljuk a normál szinthez közelíteni.

Tehetséget ne keverjük össze a korai éréssel. Akkor lehet, hogy tehetséges, ha folyamatosan fennmarad az érdeklődése a kiemelkedő területen.

A család és az óvoda együttműködése növeli a tehetség kibontakozását.

**7. Gyermekvédelmi feladatok**

***Az óvodai gyermekvédelem célja*** *a prevenció, a veszélyeztetettség kialakulásának megelőzése, a gyerekek hátrányos helyzetének csökkentése, a gyermekek jogainak és érdekeinek minél szélesebb körű érvényesítése.*

*Az óvodákban minden pedagógus a differenciálpedagógia eszközeivel működik közre a gyermekek fejlődését veszélyeztető körülmények megelőzésében, feltárásában és megszüntetésében, a gyermek családban történő nevelkedésének segítésében. Minden esetben a gyermek mindenek felett álló érdekét vesszük figyelembe. Személyes kapcsolatot alakítunk ki azokkal a szülőkkel, akik segítséget kérnek, és kellő körültekintéssel, tapintattal azokkal a családokkal is, akik bár nem kérnek támogatást, mégis rászorulnak.*

*Minden óvodapedagógus egyben saját csoportja elsőszámú gyermekvédelmi felelőse, ezért közös* ***feladatunk:***

* *a mindenkori érvényben lévő gyermekvédelmi törvény ismerete*
* *saját gyermekcsoportban a veszélyeztetettség felismerése, az okok feltárása, nyilvántartásba vétel*
* *a veszélyeztetési okok változásának figyelemmel kísérése*
* *az óvodapedagógus segítő közreműködése (segélyezésre javaslat, az ehhez szükséges környezettanulmányok elkészítése, térítéscsökkentésre javaslattétel, szociális ügyek intézésének segítése)*
* *családgondozás, a családokban bekövetkező minden változás azonnali lereagálása, szükséges segítségnyújtás, illetve megoldások közös keresése szülői igény szerint*
* *a tagóvoda vezetőjének és a gyermekvédelmi felelősnek tájékoztatása a gyermekeket veszélyeztető körülményekről*
* *feltárni mindazon körülményeket, amelyek a gyermekek fejlődését hátrányosan befolyásolják*
* *sajátos eszközeinkkel, a nyugalom, a bizalom, a szeretet légkörével ellensúlyozni a gyermekek kiszolgáltatottságát, az egyes gyermekek bárminemű hátrányait.*

***Hátrányos helyzetű*** *gyermekek azok, akiknek alapvető szükségleteinek kielégítési lehetőségei korlátozottak. Családja, szűkebb társadalmi környezete az átlaghoz képest negatív eltérést mutat, elsősorban szociális és kulturális téren. Mindez azonban még nem veszélyezteti egészséges személyiségfejlődését, de az optimális fejlődési lehetőség akadályozott.*

*Kialakulásához vezető tényezők: alacsony jövedelmi, fogyasztási szint, rossz lakáskörülmények, a szülő alacsony iskolázottsági, műveltségi szintje. Következménye lehet a gyermek esélyegyenlőtlensége.*

***Veszélyeztetett gyermekek*** *azok, akik testi, lelki, erkölcsi és értelmi fejlődését a szülő vagy a gondozó környezet nem biztosítja, ami a személyiségfejlődésben torzulást idézhet elő. A gyermek egészséges személyiségfejlődése akadályozott. A veszélyeztetettség a személyiségfejlődésnek csupán a fenyegetettségét minősíti.*

***A gyermekek veszélyeztetettségének okait vizsgáló szempontok:***

* *nevelési hiányosságok, elhanyagoló nevelés*
* *antiszociális környezet*
* *rossz lakásviszonyok*
* *egészségügyi okok*
* *rossz anyagi helyzet*
* *megromlott családi kapcsolat*
* *a családban a devianciák halmozott előfordulása.*

*Következmény lehet a gyermek egészséges személyiségfejlődésének sérülése, deviáns magatartásformák kialakulása.*

*Az óvoda jelzéssel köteles élni a gyermek veszélyeztetettsége esetén a Gyermekjóléti Központnál, illetve kötelessége hatósági eljárást kezdeményezni a gyermek bántalmazása, illetve súlyos elhanyagolása, vagy egyéb más veszélyeztető ok fennállása, illetve a gyermek önmaga által előidézett súlyos veszélyeztető magatartása esetén.*

*A veszélyeztetettség megelőzése és megszüntetése érdekében a gyermekvédelemben dolgozó személyek, szervek, intézmények és hatóságok kötelesek egymással együttműködni és egymást kölcsönösen tájékoztatni. A jelzőrendszer tagjai ezen kötelezettségüket írásban – krízishelyzet esetén utólagosan – kell, hogy teljesítsék. A Gyermekjóléti Központ a tett intézkedésről tájékoztatni köteles a jelzéstevőt.*

***Jelzési kötelezettség:*** *óvodapedagógus > gyermekvédelmi felelős > tagóvoda vezető > intézményvezető > felsőbb szervek.*

***Tagóvoda-vezető feladatai:***

* *óvodai szinten összefogja a gyermekvédelmi munkát*
* *dönt és határozatot hoz az étkezési kedvezményekről az érvényes önkormányzati rendeletnek megfelelően*
* *a kapott jelzéseket, információkat ellenőrzi*
* *gyermekvédelmi ügyekben segíti a csoportban dolgozó óvodapedagógusokat és az óvodai gyermekvédelmi felelőst*
* *kapcsolatot tart a gyermekvédelemmel foglalkozó intézményekkel*
* *gyermek veszélyeztetettsége esetén azonnal intézkedik*
* *hatósági eljárást kezdeményez a gyermek bántalmazása, illetve súlyos elhanyagolása vagy egyéb más, súlyos veszélyeztető ok fennállása, továbbá a gyermek önmaga által előidézett súlyos veszélyeztetető magatartása esetén*
* *a megtett intézkedésekről tájékoztatja az Egyesített Óvoda vezetőjét.*

***Gyermekvédelmi felelős feladatai:***

* *a gyermekvédelemmel kapcsolatos adminisztrációt, nyilvántartást és statisztikát vezet*
* *óvodai szinten nyilvántartja a veszélyeztetett és hátrányos helyzetű gyermekeket*
* *folyamatos kapcsolatot tart a nevelőtestület tagjaival*
* *a törvényi változásokat, rendelkezéseket nyomon követi → naprakészen informál*
* *véleményével, javaslataival segíti a tagóvoda vezető munkáját (étkezési kedvezmények)*
* *folyamatosan képzi magát, a kerületi gyermekvédelmi munkaközösségben részt vesz*
* *kapcsolatot tart a gyermekvédelemmel foglalkozó intézményekkel.*

***A gyermekvédelmi felelős kapcsolatot tart fenn:***

* *HÍD Családsegítő Központtal családi krízishelyzet esetén*
* *Gyermekjóléti Központtal veszélyeztetettség, anyagi támogatás szükségessége esetén*
* *Nevelési Tanácsadóval a magatartási, viselkedési, átlagtól lényegesen eltérő fejlődésű gyermekek esetében*
* *orvossal és védőnővel a gyermekek testi fejlődésének lényeges eltérése, bántalmazás nyomai esetén.*

***Óvodapedagógusok feladatai:***

* *minden év elején felméri a csoportba járó gyermekek, családi és szociális helyzetét*
* *probléma esetén jelez a gyermekvédelmi felelősnek és a tagóvoda vezetőnek*
* *javaslatot tehet étkezési kedvezményre*
* *családlátogatást végez szükség szerint*
* *a törvényes adatközlést biztosítja intézkedés esetén*
* *a veszélyeztetett vagy hátrányos gyermekkel differenciált bánásmódot alkalmaz.*

*Minden óvodapedagógust és alkalmazottat* ***TITOKTARTÁSI kötelezettség*** *terhel a gyermekkel és családjával kapcsolatban a mindenkori törvényi szabályok szerint. Ez minden olyan tényre, adatra, információra vonatkozik, amelyről hivatásának ellátása során szerez tudomást.*

***Munkánk eredményes, ha***

* *a prevenció során meg tudjuk akadályozni a veszélyezettség kialakulását*
* *egyedi probléma esetén segíteni tudunk*
* *a hátrányos helyzetben lévő családokkal jól működünk együtt*
* *differenciált bánásmóddal kompenzálni tudjuk a gyermek hátrányait (humánum, megértés, támaszadás, szeretet)*
* *a gyermekvédelemmel foglalkozó szakemberek segítségével szükség esetén a gyermeket biztonságba, megnyugtató környezetbe helyezhetjük*
* *a rászoruló családok bizalommal fordulnak az óvodához problémáik megoldásához való segítségadásért.*

*Nevelésünkben alapvető követelmény a* ***gyermeki jogok védelme.***

*A gyermekek joga, hogy személyiség jogait, különösen személyiségének szabad kibontakoztatásához való jogát, önrendelkezési, családi élethez és magánélethez való jogát az óvoda tiszteletben tartsa. A gyermek jogai közé soroljuk a saját véleménynyilvánítást is. A kisgyermeket megilleti a társadalom által nyújtott védelem és a segítségre vonatkozó jog is.*

***A szociálisan hátrányos helyzetű családok és gyermekeik pedagógiai módszerekkel való segítésének lehetőségei óvodáinkban:***

* *egyéni bánásmód*
* *differenciált fejlesztés csoportjában*
* *logopédiai fejlesztés, részképesség hiány korrigálása*
* *pszichológus személyes segítése a szülők számára is.*

*Gyermekvédelmi munkánk során mindannyian ügyelünk arra, hogy a rászoruló gyermekek és szüleik ne érezzék ezt a segítségnyújtást pozitív diszkriminációnak****.***

Óvodánkban megtalálhatóak a szegényebb anyagi helyzetben lévő, a kevésbé iskolázott és a rossz lakáskörülmények között élő családok gyermekei és a jó anyagi helyzetben lévő, a magasan iskolázott és a megfelelő lakáskörülmények között élő családok gyermekei is. Ennek következményeként a hátrányos helyzetű és veszélyeztetett családok száma is változó. Minden évben változik a gyermekvédelmi eseteink száma. Óvodánkban nagy hangsúlyt fektetünk az esélyteremtésre, a gyermeki jogok érvényesülésére, a halmozottan hátrányos helyzetű gyermekek felzárkóztatására, a hátrányos helyzet és a veszélyeztetettség leküzdésére. Intézményünk óvodapedagógusai az általuk észlelt problémákat rögtön jelzik az óvodánk gyermekvédelmi felelősének és az intézmény vezetőjének. Az esetjelzés után, ha szükséges, akkor felvesszük a kapcsolatot a különböző, gyermekeket és családokat segítő szolgálatokkal, majd az ügyet a későbbiek folyamán is figyelemmel kísérjük. A továbbiakban is tartjuk a kapcsolatot a segítő kollégákkal, lehetőség szerint a családdal és az adott gyermek óvodapedagógusaival . A halmozottan hátrányos helyzetű gyermekek számára a csoportjuk óvodapedagógusai egyéni fejlesztési tervet készítenek a tanévre, ezzel is lehetőséget teremtve a felzárkózásra, az élményadásra és az esélyteremtésre. Az óvodatitkárunk az egész év folyamán figyelemmel kíséri az étkezési támogatásban részesülő gyermekek RGYK-s határozatának az érvényességi idejét és értesíti a szülőket, ha ennek meghosszabbítása szükséges. Ezeken túl az óvodánkba járó gyermekek szülei az év folyamán bármilyen gyermeküket is érintő családi problémával megkereshetnek bennünket. Szükség esetén segítséget nyújtunk.

**8. Az óvodába lépés, iskolába lépés feltételei**

*Az óvodai felvételt a mindenkori törvényi szabályozásnak, és a XIII. ker. Önkormányzat közoktatásra vonatkozó határozatainak megfelelően végezzük. Amennyiben a gyermek érettsége lényegesen eltér az átlagostól, speciális szakszolgálat igénybevételével döntünk a felvételről.*

*Óvodaérett az a kisgyermek, aki már rendelkezik „én” tudattal, el tud tölteni néhány órát a szülei nélkül is, bizonyos fokú önállósulási törekvés jellemzi, igényli a gyermekközösséget, képes másoktól elfogadni az ételt.*

*A gyermek belső érése, valamint a családi nevelés és az óvodai nevelési folyamat eredményeként a kisgyermekek többsége az óvodáskor végére hat-hét, különleges esetekben 8 éves korra eléri az iskolai élet megkezdéséhez szükséges fejlettségi szintet. Belép a lassú átmenetnek abba az állapotába, amelyben az óvodásból iskolássá érik.*

*Az iskolai felvételről az iskola igazgatója dönt az óvodai szakvélemény figyelembe vétele, a hatályos jogszabályok, és a fenntartói közoktatásra vonatkozó határozatok alapján.*

***A fejlődés jellemzői óvodáskor végére***

*Az iskolakezdéshez az alábbi feltételek megléte szükséges: testi, lelki és szociális érettség, amelyek egyaránt szükségesek a sikeres iskolai munkához.*

*a) A testileg egészségesen fejlődő gyermek hatéves kora körül eljut az első alakváltozáshoz. Megváltoznak testarányai, megkezdődik a fogváltás. Teste arányosan fejlett, teherbíró. Mozgása összerendezettebb, harmonikusabb. Erőteljesen fejlődik a mozgáskoordináció és a finommotorika. Mozgását, viselkedését, testi szükségletei kielégítését szándékosan irányítani képes.*

*b) A lelkileg egészségesen fejlődő gyermek az óvodáskor végére nyitott érdeklődésével készen áll az iskolába lépésre. A tanuláshoz szükséges képességei folyamatosan fejlődnek. Érzékelése, észlelése tovább differenciálódik. (Különös jelentősége van a téri észlelés fejlettségének, a vizuális és az akusztikus differenciációnak, a téri tájékozottságnak, a térbeli mozgásfejlettségnek, a testséma kialakulásának.) A lelkileg egészségesen fejlődő gyermeknél*

*- az önkéntelen emlékezeti bevésés és felidézés, a közvetlen felidézés mellett megjelenik a szándékos bevésés és felidézés, megnő a megőrzés időtartama; a felismerés mellett egyre nagyobb szerepet kap a felidézés,*

*- megjelenik a tanulás alapját képező szándékos figyelem, fokozatosan növekszik a figyelem tartalma, terjedelme, könnyebbé válik a megosztása és átvitele,*

*- a cselekvő-szemléletes és képi gondolkodás mellett az elemi fogalmi gondolkodás is kialakulóban van.*

*Az egészségesen fejlődő gyermek*

*- érthetően, folyamatosan kommunikál, beszél; gondolatait érzelmeit mások számára érthető formában, életkorának megfelelő tempóban és hangsúllyal tudja kifejezni; minden szófajt használ; különböző mondatszerkezeteket, mondatfajtákat alkot; tisztán ejti a magán- és mássalhangzókat (a fogváltással is összefüggő nagy egyéni eltérések lehetségesek); végig tudja hallgatni és megérti mások beszédét,*

*- elemi ismeretekkel rendelkezik önmagáról és környezetéről; tudja nevét, lakcímét, szülei foglalkozását, felismeri a napszakokat; ismeri és gyakorlatban alkalmazza a gyalogos közlekedés alapvető szabályait; ismeri szűkebb lakóhelyét, a környezetében élő növényeket, állatokat, azok gondozását és védelmét; felismeri az öltözködés és az időjárás összefüggéseit. Ismeri a viselkedés alapvető szabályait, kialakulóban vannak azok a magatartási formák, szokások, amelyek a természeti és társadalmi környezet megbecsüléséhez, megóvásához szükségesek; elemi mennyiségi ismeretei vannak.*

*c) Az óvodáskor végére a gyermekek szociálisan is éretté válnak az iskolára. A szociálisan egészségesen fejlődő gyermek készen áll az iskolai élet és a tanító elfogadására, képes a fokozatosan kialakuló együttműködésre, a kapcsolatteremtésre felnőttel és gyermektársaival, amennyiben az iskolai légkör ezt lehetővé teszi. A szociálisan érett gyermek*

*- egyre több szabályhoz tud alkalmazkodni; késleltetni tudja szükségletei kielégítését,*

*- feladattudata kialakulóban van, s ez a feladat megértésében, feladattartásban, a feladatok egyre eredményesebb elvégzésében nyilvánul meg; kitartásának, munkatempójának, önállóságának, önfegyelmének alakulása biztosítja ezt a tevékenységet.*

*A 3 éves kortól kötelező óvodába járás ideje alatt az óvodai nevelési folyamat célja, feladata változatlanul az egész gyermeki személyiség harmonikus fejlődésének elősegítése.*

*A neurológiai és egyéb hátránnyal küzdő sajátos nevelési igényű gyermekek esetében folyamatos, speciális szakemberek segítségével végzett korrekció mellett érhető csak el a fentiekben leírt fejlettségi szint.*

*A különleges gondozásra jogosult gyermekek iskolaérettségi kritériuma tükrözi a befogadó intézmény elvárásait az iskolába kerülő gyermekekkel szemben.*

**9. Pedagógiai dokumentáció**

*Az óvodai nevelés csak a fenntartó által jóváhagyott helyi nevelési program alapján történhet és a gyermek neveléséhez szükséges a teljes óvodai életet magába foglaló tevékenységek keretében szervezhető meg*

*A pedagógiai dokumentáció**célja, hogy megjelenítse a helyi program elv-, cél-, és feladatrendszerét, meghagyva az óvodapedagógusok maximális választási szabadságát a módszerek és az eszközök alkalmazásában.*

***Az Egyesített Óvoda pedagógiai dokumentációja***

*Az óvodai nevelés országos alapprogramja (Alapprogram)*

*Az Egyesített Óvoda Helyi Pedagógiai Programja*

*Az Egyesített Óvoda Házirendje*

*Az Egyesített Óvoda Szervezeti és Működési Szabályzata*

*Az Egyesített Óvoda Belső Önértékelési Szabályzata*

*Az Egyesített Óvoda éves pedagógiai – működési terve, mely a tagóvodák éves pedagógiai – működési tervét is tartalmazzák.*

***Csoportnapló, a gyermekcsoportok nevelési – fejlesztési programja tartalmazza:***

* *gyermekcsoport összetételére, létszámára, a csoport működésére vonatkozó adatokat*
* *a gyermekcsoport szokás-szabályrendszerét*
* *eseménytervet (szervezési feladatok), időkeret: 1-3 hónap*
* *globális tevékenységi tervet (nevelési, tanulási terv,), időkerete: 1/2-1 év*
* *ciklusra vonatkozó tanulási terv, melyben jelöljük a differenciált képességfejlesztést, a megvalósításhoz tervezett tevékenységeket, az eszközöket és a szervezeti keretet, a megvalósítás tapasztalatait*
* *közösségre vonatkozó pedagógiai feljegyzések folyamatos rögzítését*
* *a megvalósítás értékelését, időkerete: 1/2 év.*

***Egyéni fejlődés nyomonkövetésének dokumentuma tartalmazza***

* *a gyermek adatait, a gyermekről szóló rövid, szülő által írt jellemzést*
* *az óvónők tapasztalatait az adott gyermek fejlődéséről*
* *fejlődési napló vezetését az Egyesített Óvoda Pedagógiai Programjában szabályozott mérés, ill. a törvényben szabályozottak szerint*
* *a fejlesztés érdekében tett lépések rögzítését (speciális, fejlesztő szakemberek igénybe vétele: logopédus, pszichológus, fejlesztőpedagógus, gyógypedagógus stb.)*

Meséskert Tagóvodánkba járó gyermekeknek egyéni portfóliójuk (mappájuk) van, amely a következőket tartalmazza:

* gyermeki adatlap,
* gyermek megismerését segíti óvodába lépéskor a szülő által kitöltött *Anamnézis-lap*
* gyermeki fejlődés nyomonkövetésének mérési eredményei,
* egyéni fejlesztési terv, amely a mérési eredmények alapján készül,
* családi beszélgetésen elhangzottakról feljegyzései,
* 3 éveskori státuszlap, ill. 5 éveskori státuszlap
* SNI gyermekek szakvéleménye, fejlesztési terve.

# Mellékletek:

# 1. számú melléklet: 3 – 4 éves korú gyermekek nevelési terve

# 2. számú melléklet: 4 – 5 éves korú gyermekek nevelési terve

# 3. számú melléklet: 5 – 6 éves korú gyermekek nevelési terve

# 4. számú melléklet: Óvodapedagógusi elvárásrend

# 1. számú melléklet: 3 – 4 éves korú gyermekek nevelési terve

**I.        Az egészséges életmódra nevelés**

1.      Tisztálkodás

2.      Higiéniai szokások

3.      Étkezés

4.      Öltözködés

5.      Pihenés

6.      Környezet tudatos magatartás

7.      Testi képességek fejlesztése

I**I. Az érzelmi nevelés és a szocializáció biztosítása**

1.Társas kapcsolatok, közösségi szokások formálása, együttműködési készség fejl.

2.Feladattudat kialakítása, kitartás, türelem, döntési képesség kialakítása, kudarctűrő képesség fejlesztése, konfliktus megoldó képesség fejlesztése

**III. Az anyanyelvi, az értelmi fejlesztés és nevelés megvalósítása**

1. Nyelvhasználat és beszéd tisztaságának fejlesztése, beszédészlelés és beszédértés fejlesztése, szókincs bővítése, kifejezőkészség alakítása

2. Gondolkodás fejlesztése, fogalomismeret bővítése, következtetés és rendszerezés fejlesztése, konkretizálás és általánosítás kialakítása, figyelem, képzelet és emlékezet fejlesztése, számfogalom kialakítása, érzékelés-észlelés fejlesztése, kreativitás, fantázia fejlesztése

**IV. Az óvodai élet tevékenységformái**

1. Játék tevékenységek

2. Munka jellegű tevékenységek

3. Tevékenységbe megvalósuló tanulás

**I. Egészséges életmódra való** **nevelés alakítása**

**- I/1 TISZTÁLKODÁS,  I/2 HIGIÉNIAI SZOKÁSOK**

**Célunk:**

- A gyermekek tisztaságigényének kialakítása

- Az óvodai és a családi gondozási, tisztálkodási szokások összehangolása

**Feladatunk:**

- Többszöri figyelmeztetéssel, gyakorlással érjük el, hogy a gyerekek kevés segítséggel mossanak kezet, arcot.

- A kézmosás helyes sorrendjének elsajátítását azzal segítjük, hogy a mosdókba kihelyezzük a kézmosás folyamatábráit.

- A gyakori figyelmeztetésnek köszönhetően a gyerekekben automatikussá válik a WC-papír használata és a WC helyes használata.

- A folyamatos ellenőrzésnek köszönhetően a gyerekekben kialakul az a szokás, hogy kézmosáskor a ruhájuk ujját felhúzzák és megpróbálják a kezüket szárazra törülni.

- A napirendbe beépített, ebéd utáni fürdőszoba használat során a gyerekeknek segítünk rendszeresen fogat mosni, segítünk a fogkrém optimális mennyiségének megítélésében, annak kinyomásában.

- A mosdóban található tisztálkodási eszközeiket jellel ellátjuk, ezzel biztosítjuk, hogy használja minden gyerek a saját törülközőjét, fogápolási szereit.

- Pozitív minta kiemelésével motiváljuk őket a fésű használatára.

- Folyamatos figyelmeztetéssel, segítségadással ismertetjük meg őket a zsebkendő helyes használatával, játékosan gyakoroljuk az orrfújást( orrfújó foci, zsebkendő fújás)

- A mosdóban kialakított viselkedési szabályokat tanítsuk meg( nem szabad szaladni, ugrálni, zokniban kimenni a mosdóba)

**Sikerkritérium:**

- A tisztálkodási és gondozási feladatok végrehajtásában kevés segítséget igényeljenek a gyerekek

- Tanulják meg a mosdó használatának helyes sorrendjét, minden étkezés előtt, wc használat után mossanak kezet.

- Minden esetben töröljék kezüket szárazra, kérjenek segítséget ha ez nem megy nekik.

- A higiéniai szokások betartásában, testápolásukban kérjenek segítséget

- A fogápolási feladatokat és annak helyes sorrendjét sajátítsák el

- A mosdóban érvényes szabályokat tanulják meg,alkalmazzák.

**I/3 ÉTKEZÉS**

**Célunk:**

 - Különböző ételek megkóstolása

- Evőeszköz és pohár helyes használata

- Önkiszolgálás alapvető szokásainak megalapozása

**Feladatunk:**

- Egyéni jutalmazással motiváljuk a gyerekeket az eléjük tett ételt, italt megkóstolására

- Tevőleges formában, bemutatással tudatosítjuk a gyerekekben, hogy két kézzel fogják meg a poharat ivás közben

- A szokásaikat úgy alakítjuk, hogy saját maguk vigyék a poharaikat, tányérjaikat és evőeszközeiket a megfelelő helyről a megfelelő helyre

- A következetes figyelmeztetéssel és tevőleges segítségadással évvégére elsajátítják a megfelelő kanálhasználatot.

- A felnőttek pozitív példamutatásával szoktatjuk őket a szalvéta használatára. Kezdetben csak egy szalvétát adunk, szükség esetén kérhetnek újabbat.

- A tésztaételekhez villát adunk, melynek helyes használatát példamutatással tanítjuk, és felhívjuk gyermekekink figyelmét a villa hegyének balesetveszélyére.

- A napirendbe beiktatott folyadékpótlással, a rendszeres kínálással biztosítjuk az állandó ivóvizet az egész nap folyamán, igény szerint. A délelőtti gyümölcs fogyasztással pedig a vitaminpótlásra törekszünk.

**Sikerkritérium:**

- Elfogadják és megkóstolják a felajánlott ételt

- Segítséggel illetve (önállóan) étkeznek

- Az evőeszközöket a koruknak megfelelően használják

- Megtanulják a szalvéta alkalmazásáank módját és annak fontosságát.

- Az étkezési szokások alakításánál a mértékletesség megítélését segítjük elsajátítni gyermekinknek.

**I / 4 ÖLTÖZKÖDÉS**

**Célunk:**

Öltözködési szokások rögzítése

**Feladatunk:**

- Tevőleges segítséget nyújtunk, minden gyereknek egyéni képességeihez mérten, a ruháik le- és felvételénél.

- Az óvodai  jellel ellátott ruhaneműjüket segítünk a saját szekrénykébe elhelyezni, folyamatosan bátorítjuk őket a levett öltözék rendezett tárolására

- Állandó biztatással és az apróbb mozzanatoknál dicsérettel motiváljuk a gyerekeket cipőjük le- és felvételére

- Az öltöző rendjét úgy alakítjuk, hogy a gyerekek a ruházatukat a megfelelő helyre tehessék.

- A segítségnyújtásban törekszünk a differenciáltság megtartására és minden esetben biztatjuk gyermekeinket az önálló öltözködésre.

- Az öltözés helyes sorrendjét tanítjuk minden öltözködés alkalmával verbális megerősítéssel.

**Sikerkritérium:**

- Kis segítséggel öltözzenek, vetkőzzenek

- Saját képességeiknek megfelelően, akár, önállóan is öltözködhetnek az év végére.

- A ruházat időjárásnak megfelelő megítélését segítjük az udvari játékok során

**I/5 PIHENÉS**

**Célunk:**

Idegrendszerük harmonikus fejlődésének elősegítése érdekében a megfelelő pihenőidő kitöltése

**Feladatunk:**

- A gyerekek számára megteremtjük a pihenés hangulati feltételeit az ágyak esztétikus elhelyezésével, kiszellőztetett csoportszoba biztosításával, altató mese mondásával, altató dalok éneklésével

- A pihenési idő kezdetén nyugtató, relaxáló zeét játszunk le.

- biztosítjuk a lehetőséget, hogy személyes tárgyaikkal pihenhessenek

- segítünk, hogy megtanulják a saját elalvásukhoz szükséges technikát és azokat mi is egyénre szabva alkalmazzuk.

**Sikerkritérium:**

**- Minden gyerek nyugodtan pihenjen a pihenési időben**

**I/6 KÖRNYEZETTUDATOS MAGATARTÁS ERŐSÍTÉSE**

**Célunk:**

**- A természetet szerető, védő** **emberi értékek alakítása, környezettudatos viselkedés megalapozása. Olyan szabályok, magatartás formák megismertetése, amelyek a természet védelmére, megóvására nevelnek.**

**Feladatunk:**

-Tagóvodánkban kiemelt figyelmet kap a környezet tudatos magatartás erősítése,ezért a gyerekeket bevonjuk az óvoda udvarán végzett kerti munkálatokba ezzel is fejlesztjük, alakítjuk a gyerekek igényét önmaguk és környezetük rendjének megtartására és a természet védelmére

- Alkalmanként szemetet szedünk, vagy annak észlelésekor közösen tesszük azt a szeméttárolóba

**Sikerkritérium:**

- **ismeri ezeket  a magatartásformákat, de segítséget igényel betartásukhoz**

- **szeressenek az udvaron tevékenykedni, a szabad levegőn való** **játék, tevékenykedés, tornázás válljék igényükké.**

- **Vegyék észre a természet szépségeit(falevelek, fű** **színe, a levegő** **tisztasága)**

**I/7. TESTI  KÉPESSÉGEK.**

**Célunk:**

**- A gyermekek természetes mozgáskedvének megőrzése, mozgásigényük kielégítés**

**- Rendszeres mozgással az egészséges életvitel megalapozása.**

**- A kezek csontosodásának folyamatát figyelembe véve, azt segítve a finommozgás megalapozása(gyurmázás, pötyi)**

**- A mindennapos mozgás a feszültség levezetés egyik formája legyen**

**- A mozgás örömforrás legyen**

**Feladatunk:**

-Természetes módon beépítjük a mozgást a gyerekek tevékenységébe

-Kialakítjuk a mozgásra inspiráló biztonságos környezetet

-A gyerekekkel közösen alakítjuk ki a baleset elkerülése érdekében a mozgástevékenység szabályait, majd következetesen betartatjuk

-Mozgásos tevékenységek lehetőségét biztosítjuk a csoportszobában és az udvaron

-Felhívjuk a szülők figyelmét a mozgás fontosságára

-Odafigyelünk a gyerekek optimális terhelésére, a gyerekek egyéni szükségleteire és képességeikre

-Az együttmozgás örömének megtapasztalásával erősítjük a közösségi összetartozást

-Fejlesztjük a gyerekek természetes mozgását (futás, járás)

-Megismertetjük őket a rajzolás és festés eszközeivel, használatukat fokozatosan bevezetjük (kezdetben, eszköz nélküli tevékenykedtetés.)

**Sikerkritérium:**

**- A gyermek legyen bevonható** **a mozgásos tevékenységekbe**

**- Örüljön a mozgásnak**

**- Szervezett mozgásban szívesen vegyen részt a gyerek**

**- Megfelelő** **motiváció** **hatására finommotorikát segítő** **tevékenységekben részt vesz.**

**- Finommotorikája fejlődést mutat, ábrázoló** **tevékenységek eszközeit ismeri, használni kezdi.**

**II. Az érzelmi nevelés és a szocializáció** **biztosítása**

**II/1. Társas kapcsolatok, közösségi szokások formálása, együttműködési készség fejlesztése,**

**Célunk:**

**- Bátran és jókedvvel érkezzenek a gyerekek az óvodába**

**- Érezzék jól magukat a csoportjukban**

**- Szokás -, szabályrendszer megismertetése és rögzítése a gyerekekben**

**Feladatunk:**

- A beszélgető- körben játszott játékok során megismertetjük őket a csoportjukba járó felnőttek és gyerekek nevével, jelével

- Peremhelyzetben lévő gyerekekre több figyelmet szentelünk

- Születésnapok, jeles napok megtartásával és mindennapos beszélgető körök szervezésével a csoportkohéziót erősítjük

- Megteremtjük a megfelelő érzelmi biztonságot

- A tagóvodai beiratkozást úgy szervezzük, hogy a szülő a gyermekkel együtt érkezhessen, hogy az első élményük és találkozásuk az új környezettel közös legyen.

- Lehetőséget adunk, hogy a szülő megismerhesse az óvodapedagógust és a dajkát. (Nyílt nap, Szülői beszélgetés, játszó délelőtt óvodakezdés előtt)

- Megkérjük a szülőket az anamnézis lapok kitöltésére, hogy ezzel is segítsék a gyermekek minél hamarabbi, problémamentes beilleszkedését az óvodába.

- Óvodánkban lehetőséget biztosítunk a szülős beszoktatásra, a gyerekek igényeit figyelembe véve.

- Megteremtjük a következetes követelményrendszert, egységesen betartatjuk, és pozitív példamutatással erősítjük

- A sajátos nevelési igényű gyermekek sikeres integrációja érdekében elősegítjük az ép gyerekek érzékenyítését

- Az elrendezés – leválasztott sarkok, bensőséges zugok – növelik a csoportszoba intimitását, családias légkörét, ezzel is biztosítva a kiscsoportok, játszó párok, barátok együttes tevékenységének zavartalanságát.

- A gyermekek konfliktustűrő-, és megoldó képességének alakítása érdekében megerősítést és mintát kapnak az indulataik által keltett összeütközések megoldására.

**Sikerkritérium:**

**- Ne legyen magányos gyerek a csoportban**

**- Fogadja el a felé** **irányuló** **közeledést a társai részéről is**

**- A gyerek ismeri a csoport szokás és szabályrendjét, felnőtt segítségével betartja**

**- A napirend rutinja beépül a gyerek mindennapjaiba**

**- A nehezebben alkalmazkodó gyerekek is próbálják meg a közösséghez való alkalmazkodás szokásait betartani**

**- Próbálják elfogadni a sajátos nevelési igényű gyermekek másságát**

**- Érzelmileg azonosuljanak /identifikáció/ a közösségben kialakított szabályokkal, feladatokkal, tevékenységük – elsősorban játékuk – során fejlődjön kitartásuk, önállóságuk, önfegyelmük.**

**- Törekedjenek én érvényesítésre a közösség értékrendjének megfelelően.**

**II/2.Feladattudat kialakítása, kitartás, türelem, döntési képesség kialakítása, kudarctűrő** **képesség fejlesztése, konfliktus megoldó** **képesség fejlesztése**

**Célunk:**

**- Pozitív énkép kialakítása**

**- A gyermek erkölcsi és akarati tulajdonságainak sokoldalú** **fejlesztése**

**- Az önérvényesítő, énes magatartást váltsa fel a kezdeményező** **viselkedés**

**Feladatunk:**

- Az együttműködés és együtt dolgozás során a különböző szituációkban megjelenő viselkedési szokásokat folyamatosan alakítjuk, gyakoroltatjuk

- Törekszünk arra, hogy már az óvodába lépéskor kedvező érzelmi hatások érjék a gyermeket

- A gyermek erkölcsi és akarati tulajdonságainak sokoldalú fejlődése érdekében (az óvodai élet komplex szervezésével) a szokás és normarendszer megalapozását elősegítjük

- A közösen átélt pozitív érzelmekre és élményekre épülő, szeretetteljes, biztonságot sugárzó légkört megteremtjük

- Lehetőséget teremtünk a gyermekek természetes társas szükségleteinek kielégítéséhez

**Sikerkritérium:**

**- A gyermek segítséggel képes dönteni**

**- Van, hogy elfogadja társai kezdeményezését**

**- Igényli a közös tevékenységekben való** **részvételt**

**- Konfliktus megoldásához felnőtt segítségét igényli**

**III. Az anyanyelvi, az értelmi fejlesztés és nevelés megvalósítása**

**III/1. Nyelvhasználat és beszéd tisztaságának fejlesztése, beszédészlelés és beszédértés fejlesztése, szókincs bővítése, kifejezőkészség alakítása**

**Célunk:**

**- Az anyanyelvi nevelés által minden kinyíljon: az érzések, képzelet, kíváncsiság, beszédkedv**

**- Szem előtt tartsuk a három alapkészség: a nyelv, a mozgás, a vizuális észlelés egységét**

**- Bátran és szívesen beszéljenek a gyerekek**

**Feladatunk:**

- Az óvodába lépéstől kezdve a gyerekek egyéni beszédsajátosságait és beszédfejlődését figyelemmel kísérjük

- Felhívjuk a szülők figyelmét a beszélgetéssel kísért együttes tevékenységeknek a gyermekek értelmi és érzelmi fejlődését serkentő, és a szülő gyerek kapcsolatot erősítő hatására

- Az anyanyelv ismeretére, megbecsülésére, szeretetére nevelés megvalósítása, mely

során figyelmet fordítunk a gyermekek természetes beszéd és kommunikációs

kedvének felkeltésére, fenntartására, megnyilvánulásaik, kérdéseik támogatására, és a

válaszok megfogalmazására.

- Az óvodai élet egészét áthatja a szókincsbővítés

- A napirendbe beépített beszélgető-körben lehetőséget adunk, hogy az óvodások

elmondják problémáikat, elmeséljék élményeiket,

- A mondókák, anyanyelvi drámajátékok találós kérdések szerves részei a mindennapjainknak ezért fordítunk nagy figyelmet az igényes, értékes mese-vers anyag megválasztására

**Sikerkritérium:**

**-** A gyermekek ismerjék, szeressék anyanyelvüket.

**- Egyéni fejlettségüknek megfelelően szívesen beszéljenek**

**- Egyszerű kérdésekre tudjanak válaszolni**

**- Ismerik a környezetükhöz tartozó tárgyak és a környezetükben lévő élőlények nevét és megnevezik azokat**

**- Rendelkeznek olyan szókinccsel,amely lehetővé teszi számukra,gondolataik érthető kifejezését**

**- Bátran és szívesen kommunikáljanak**

**- Szívesen hallgassa a mondókákat és a verseket**

**- Egyéni fejlettségüknek megfelelően mondják el (közösen, felnőtt segítségével)**

- Fejlődjön a gyermekek verbális és metakommunikációs képessége.

- Szükség szerint és megfelelő életkorban részesüljenek logopédiai ellátásban.

**III/2. Gondolkodás fejlesztése, fogalomismeret bővítése, következtetés és rendszerezés fejlesztése, konkretizálás és általánosítás kialakítása, figyelem, képzelet és emlékezet fejlesztése, számfogalom kialakítása, érzékelés-észlelés fejlesztése, kreativitás, fantázia fejlesztése**

**Célunk:**

**- A gyermek érdeklődésére, kíváncsiságára, valamint meglévő** **tapasztalataira, élményeire és ismereteire építve változatos tevékenységek biztosítása, amelyeken keresztül továbbiakat szerezhet az őt körülvevő** **természeti és társadalmi környezetről.**

**- A holisztikus szemléletmód kialakítása**

**Feladatunk:**

- Változatos, sokoldalú tevékenységeket kínálunk fel - építve érdeklődésükre, kíváncsiságukra, mint életkori sajátosságra -, melyeken keresztül a gyermekek tapasztalatokat szerezhetnek a természeti és társadalmi környezetről

- A gyermeki aktivitást fenntartjuk, kíváncsiságukat kielégítjük

-Megismerjük a ránk bízott gyermek egyéni sajátosságainak, értelmi funkcióinak, mozgásfejlettségének, egyéb képességeit

- Az irányított helyzetek átgondolásakor, a tevékenységek szervezésénél ügyelünk a gyermekeket ért motiváció megválasztására, megtartására

- A gyermekek önbizalmának növelése érdekében a pozitív megerősítést alkalmazzuk

- Figyelem, képzelet, emlékezet, testséma fejlesztésénél az életkori sajátosságokat figyelembe vesszük

- A sajátos nevelési igényű gyermek számára is a fejlesztő, másságot elfogadó környezet biztosítjuk

**Sikerkritérium:**

**- Jól tájékozódnak a mikrokörnyezetükben**

**- Az egyszerű** **utasításokat, feladatokat megértik és kis segítséggel teljesítik**

**- Figyelmük kis ideig motivációval fenntartható**

**- Bővül általános tájékozottságuk életkoruknak megfelelően**

**- Fogalmi ismeretük szűk környezetükre terjed ki**

**- Segítséggel próbálnak helyesen következtetni**

**- Reproduktív képzeletük megjelenhet egyéntől függően**

**- Segítséggel képesek események és a lényeg felidézésére**

**IV. Az óvodai élet tevékenységformái**

**IV/1. Játék**

**Célunk:**

**- A sokszínű** **játéklehetőségek biztosításával érjük el, hogy megtanuljanak játszani,a játék tartósabban kösse le figyelmüket.**

**- A játékeszközök megismerése és állagának megóvása**

**- A gyerekek játékszintjének emelése**

**Feladatunk:**

- Nyugodt, derűs légkört, megfelelő időt, helyet, eszközt biztosítunk

-A felnőttel való közös játék során azokat a képességeket alakítjuk ki, melyek lehetővé teszik az önálló játéktevékenységet

- Az életkoruknak megfelelően válogatjuk össze a játékokat, ez ösztönzően hathat, hogy bátran próbálják ki őket.

- A játékokkal megismertetjük őket, ennek köszönhetően el tudják dönteni, hogy melyik játékeszközzel akarnak játszani, és ehhez ne igényeljenek folyamatos felnőtt megerősítést.

- Az otthonról behozhatott játékokon keresztül motiváljuk a gyerekeket arra, hogy a játékeszközzel megfelelő módon játszanak és ne tegyék azt tönkre.

- Először az óvónő előadásaival ismertetjük meg a gyerekeket a dramatizálással.

- A sajátos nevelési igényű gyermek számára is a fejlesztő, másságot elfogadó környezetet (protetikus) és eszközrendszert biztosítjuk

**Sikerkritérium:**

**- A gyerekek tartósan játszanak**

**- A játéka már nem véletlenszerű, hanem utánzásra épül**

**- Konstrukciós játéknál felnőtt segítségével egyszerűbb formákat alkot**

**- Az egyszerű** **szerepmotívumokat tartalmazó** **játékokba bekapcsolódik és ezekben rövid ideig részt is vesz**

**- Nagyon egyszerű** **szabályjátékokkal ismerkedik, ezeket felnőttel közösen játssza**

**- Az óvónői bábjátékot figyelemmel kísérik**

**IV/2. Munka jellegű** **tevékenységek**

**Célunk:**

**-A gyerekekben olyan tulajdonságok kialakítása, hogy szívesen és örömmel tevékenykedjenek és az elvégzett munkát meg is tudják becsülni**

**Feladatunk:**

-A szülőket támogatjuk abban, hogy a gyermek otthon is gyakorolhassa a családért végzett munkatevékenységeket

-Úgy szervezzük a munka jellegű tevékenységeket, hogy az sok vonatkozásban azonosságot mutasson a játékkal.

**Sikerkritérium:**

- M**unka jellegű** **tevékenységekben önként vállal feladatot, bár még igényli a felnőtt segítségét**

- Szívesen vegyen részt munka jellegű tevékenységekben

- A munka jelentsen örömet számukra.

**IV/3. Tevékenységekben megvalósuló tanulás terve**

**- Művészeti nevelés**

**- Mozgás, edzés, szervezett mozgás**

**- A környezet tevékeny megismerésére nevelés**

# 2. számú melléklet: 4 – 5 éves korú gyermekek nevelési terve

**I. Az egészséges életmód alakítása**

1.      Tisztálkodás

2.      Higiéniai szokások

3.      Étkezés

4.      Öltözködés

5.      Pihenés

6.      Környezet tudatos magatartás

7.      Testi képességek fejlesztése ( koordinációs és kondícionális képességek fejlesztése, nagy- és kismozgás fejlesztése, ábrázolótevékenység fejlesztése)

**II. Az érzelmi nevelés és a szocializáció** **biztosítása**

      1.Társas kapcsolatok, közösségi szokások formálása, együttműködési készség fejl.

      2.Feladattudat kialakítása, kitartás, türelem, döntési képesség kialakítása,

         kudarctűrő képesség fejlesztése, konfliktus megoldó képesség fejlesztése

**III. Az anyanyelvi, az értelmi fejlesztés és nevelés megvalósítása**

1.      Nyelvhasználat és beszéd tisztaságának fejlesztése, beszédészlelés és beszédértés fejlesztése, szókincs bővítése, kifejezőkészség alakítása

2.      Gondolkodás fejlesztése, fogalomismeret bővítése, következtetés és rendszerezés fejlesztése, konkretizálás és általánosítás kialakítása, figyelem, képzelet és emlékezet fejlesztése, számfogalom kialakítása, érzékelés-észlelés fejlesztése, kreativitás, fantázia fejlesztése

**IV. Az óvodai élet tevékenységformái**

1.      Játéktevékenységek

2.      Munka jellegű tevékenységek

3.      Tevékenységben megvalósuló tanulás

**I. AZ EGÉSZSÉGES ÉLETMÓD ALAKÍTÁSA**

**I/1. TISZTÁLKODÁS,  I/2. HIGIÉNIAI SZOKÁSOK**

**Célunk:**

        -    A gyermekek tisztaságigényének fejlesztése

        -    Az óvodai és a családi gondozási, tisztálkodási szokások összehangolása

  -    Az egészséges életmód, a testápolás, az étkezés, az öltözködés, a betegségmegelőzés

       és  az egészségmegőrzés, szokásainak alakítása, belső igénnyé fejlesztése

**Feladatunk:**

-          Kialakítjuk a gyermekekben az igényt, hogy kezüket szennyező tevékenységek után és étkezések előtt felszólítás nélkül mossák meg

-          Társaik pozitív példájával motiváljuk a gyerekeket, hogy a kézmosás helyes sorrendje automatizálódjon

-          Kisebb segítséget nyújtunk a kezük szárazra törlésében

- Elmagyarázzuk a gyerekeknek a WC papír használatát, hogy később természetessé váljon

- Figyelmet fordítunk arra, hogy a WC-t minden esetben húzzák le maguk után

-          Esztétikus megjelenésre bíztatjuk a gyerekeket, gyakoroljuk a fésűt használni segítséggel, a rövid hajúak önállóan

-          Rendszeressé tesszük és tevőlegesen segítséget adunk a helyes fogmosási technika elsajátításához

-          Gyakoroljuk a zsebkendő használatát és a helyes légzéstechnikát

A sajátos nevelési igényű gyerekek korrekciós testi, lelki nevelési feladatainak ellátásához, a fejlődéséhez szükséges gondozási feltételek megteremtjük (gyógypedagógus  szakemberekkel, a szülőkkel együttműködve)

Egészségpropaganda alkalmazása (a szülők körében is), az „egészségesebb” életmód választására való törekvés képességének fejlesztése érdekében.

**Sikerkritérium:**

I/1 Tisztálkodás: I/2 Higiéniai szokások:

-          A gyerekek a tisztálkodási feladatok végrehajtását figyelmeztetésre végzik

-          A higiéniai szokásokat ismerik, betartásukban kontrollt igényelnek

-          Használja minden gyerek a saját törülközőjét, fogápolási szereit

**I/3. ÉTKEZÉS**

**Célunk:**

-          Kulturált étkezési szokások elemeinek ismerete

-          Különböző ételek megkóstolása, vagy elfogyasztása

-          Evőeszköz és pohár helyes használata

-          Önkiszolgálás alapvető szokásainak automatizálása

**Feladatunk:**

- „Finoman” megkérjük a gyerekeket, hogy az eléjük tett ételt, italt étvágyuknak megfelelően fogyasszák el, jelezzék a kívánt mennyiséget

- Megmutatjuk az evőeszközök használatát, türelmesen gyakoroljuk a villa használatát, a helyes kanálfogást

- Elmagyarázzuk és bemutatjuk, vagy bemutattatjuk hogyan fogják biztonsággal a poharat és öntsék a folyadékot

- Tükörkép segítségével mutatjuk be alkalmanként az étkezés utáni szalvéta használatot

- Önállóságra biztatjuk őket, saját maguk vigyék a poharaikat, tányérjaikat és evőeszközeiket a megfelelő helyről a megfelelő helyre

- A sajátos nevelési igényű gyermek számára is igyekszünk az étkezéshez szükséges feltételeket és eszközrendszert biztosítani

- Dajka nénik folyamatosan biztosítják a szűrt ivóvizet az egész nap folyamán, ügyesebbek önállóan öntenek

**Sikerkritérium:**

-          Elfogadják és megkóstolják a felajánlott ételt

-          Segítséggel illetve (önállóan) étkeznek

-          Az evőeszközöket a koruknak megfelelően használják

-          Évvégére elsajátítják a megfelelő villa használatot.

**I/4. ÖLTÖZKÖDÉS**

**Célunk:**

-          Öltözködési szokások gyakorlása

-          Jelezzék hőérzetüket

**Feladatunk:**

-          Folyamatosan bíztatjuk a gyerekeket, hogy ruhájukat kis segítséggel vegyék le és fel

-          A vetkőzés, öltözés sorrendjének elsajátításához kis segítséget adunk, motiváljuk a gyerekeket az önállóbb alkalmazásra

-          Több alkalommal időt hagyunk agyerekek számára, hogy cipőjüket húzzák a lábukra és próbálják befűzni

-          Cipő bekötésénél gyakoroltatjuk, hogy legalább egy csomóval tudják a kötést

-          Bemutatásunk után kérjük, hogy ruháikat próbálják összehajtva a szekrényükbe tenni

-          Folyamatos dicsérettel és pozitív példa kiemelésével kérjük, hogy cipőiket - levétel után- önállóan tegyék a megfelelő helyre

-          A sajátos nevelési igényű gyermek számára az önálló tevékenykedéshez szükséges differenciáltan segítséget adunk

-          A meglévő töredékkészségek használjuk, az egyéni motiváció megteremtése érdekében

**Sikerkritérium:**

-          Kis segítséggel öltözzenek, vetkőzzenek

-          Ismerjék fel, találják meg saját ruháikat

-          Az önálló tevékenykedéshez szükséges differenciált segítségadás

-          a meglévő töredékkészségek használata, az egyéni motiváció megteremtése

-          Próbálkozzanak a ruháik hajtogatásával

-          Kis segítséggel jelezzék, ha fáznak, melegük van

-          Próbálkoznak a gombolással, cipzár fel-, lehúzással

**I/5. PIHENÉS**

**Célunk:**

-          A gyermekek idegrendszerének harmonikus fejlődésének elősegítése érdekében a megfelelő pihenőidő használata

**Feladatunk:**

-          A gyerekek számára megteremtjük a pihenés hangulati feltételeit (az ágyak esztétikus elhelyezése, kiszellőztetett csoportszoba, altató mese vagy ének)

-          Biztosítjuk a gyerekeknek, hogy személyes tárgyaikkal pihenhessenek

-          Egyéni alvásszokásukat tiszteletben tartva igyekszünk minden gyermek számára biztosítani a megfelelő feltételeket

-          Életkori sajátosságaiknak megfelelően a pihenőidőt csökkentjük, alkalmazkodunk a közösségi szokásszabályokhoz

-          A sajátos nevelési igényű gyermek számára protetikus környezetet és eszközrendszert biztosítunk, melyet a csoportba járó minden gyermek ismer és használhat napközben pihenés céljából

-          A többi gyerek nyugodt pihenése érdekében, a sajátos nevelési igényű gyermek számára egyéni, nyugtató technikák alkalmazása a csoportban dolgozó felnőttek részéről

**Sikerkritérium:**

-          Minden gyerek nyugodtan, kényelmesen tudjon pihenni.

**I/6. KÖRNYEZETTUDATOS MAGATARTÁS**

**Célunk:**

-          A természetet szerető, védő emberi értékek alakítása, környezettudatos viselkedés

      megalapozása. Olyan szabályok, magatartás formák megismertetése, amelyek a

      természet védelmére, megóvására nevelnek.

**Feladatunk:**

-          Igyekszünk kialakítani a gyermekekben az önmaguk és környezetük rendje iránti és a természet védelme iránti igényességet

-          A mindennapos tevékenységek után a különböző játékeszközök helyre tételével, rendszeressé tesszük a gyermekeinkben a saját környezetük megóvásának, szépítésének, tisztántartásának igényét

-          Az óvoda udvarát folyamatosan rendben tartjuk, együtt tesszük esztétikussá, szebbé, ezzel a környezetvédelemre is motiváljuk őket.

-          A papírhulladék szelektív gyűjtéséhez hozzászoktatjuk a gyerekeket, gondosan kiöntjük a tárolóba az összegyűjtött papírt

**Sikerkritérium:**

**-** Ismerik a gyermekek a környezetük megóvásával kapcsolatos magatartásformákat, de figyelmeztetést igényelnek, hogy tartsák be a kialakított szokásszabályokat.

**I/7. TESTI KÉPESSÉGEK FEJLESZTÉSE**

**Célunk:**

-          A gyermekek természetes mozgáskedvének megőrzése, mozgásigényük kielégítése.

-          Rendszeres mozgással az egészséges életvitel megalapozása*.*

-          A mindennapos mozgás a feszültség levezetés egyik formája legyen

-          A mozgás örömforrás legyen

-          Mozgás koordinációját, összehangoltságát fejlesszük.

**Feladatunk:**

-          Beépítjük természetes módon és tudatosan a gyermek tevékenységébe a mozgást

-          Biztonságos környezetet alakítunk ki, hogy a gyermekek szabadon mozoghassanak

-          A baleset elkerülése érdekében a mozgástevékenység szabályait kialakítjuk, gyermekekkel közösen, majd fokozottan betarttatjuk

-          Többféle mozgásos tevékenység lehetőségét biztosítjuk a csoportszobában és az udvaron,

-          Szülők figyelmét felhívjuk a mozgás fontosságára, a gyermekek egészséges életmódra való nevelését a szülőkkel együttműködve valósítjuk meg

- Odafigyelünk a gyermekek optimális terhelésére, a gyerekek egyéni szükségleteire és képességeire

- Együttmozgást, mint a közösségi érzés erősítését is fontosnak tartjuk

- Mindennapos testneveléssel formáljuk a gyerekek egészséges életmódját

- Sorversenyek bevezetésével az együttműködés és egészséges versenyszellemet érzékeltetjük, sportszerű viselkedésformákat erősítjük meg a gyerekekben

- A gyermekek természetes mozgására építjük (a járás, a futás) a mozgásfejlesztést, kiemelten a szem-kéz-láb koordináció, egyensúlyérzék, és az erőnlét (kondíció) fejlesztését.

- Finommozgás fejlesztése területén folyamatosan biztosítunk különböző eszközöket, építünk a már meglévő egyéni képességekre

- Emberábrázolásukban segítünk, bíztatjuk őket a kreatív alkotások elkészítésére,

- Óvodapedagógiai módszertani kultúránk hatékony eszköze a „Varázsmese” (Gőbel Orsolya)

**Sikerkritérium:**

-          A gyermek legyen bevonható a mozgásos tevékenységekbe

-          Örüljön a mozgásnak

-          Szervezett mozgásban szívesen vegyen részt a gyerek

-          Kondícionális képességük életkoruknak megfelelő szintű, jól terhelhetőek

-          A természetes mozgásuk gyakorlásának szintje életkoruknak megfelelő

-          A mozgáskoordináció fejlődést mutat, eléri életkori szintjét.

-          Finommozgásos tevékenységekben fejlődést mutat, eszközhasználata a célnak megfelelő.

-          Felismerhető formákat rajzol, emberábrázolása során minden testrész megjelenik.

**II. AZ ÉRZELMI NEVELÉS ÉS SZOCIALIZÁCIÓ BIZTOSÍTÁSA**

      1.Társas kapcsolatok, közösségi szokások formálása, együttműködési készség

          fejlesztése

      2.Feladattudat kialakítása, kitartás, türelem, döntési képesség kialakítása,

         kudarctűrő képesség fejlesztése, konfliktus megoldó képesség fejlesztése

**II/1.  TÁRSAS KAPCSOLATOK, KÖZÖSSÉGI SZOKÁSOK FORMÁLÁSA, EGYÜTTMŰKÖDÉSI  KÉSZSÉG FEJLESZTÉSE**

**Célunk:**

-          Bátran és jókedvvel érkezzenek a gyerekek az óvodába

-          Érezzék jól magukat a csoportjukban

-          Szokás -, szabályrendszer gyakorlása életkori sajátosságok figyelembe vételével

**Feladatunk:**

-          Új gyerek érkezésekor a gyerekekkel együttesen segítjük a beilleszkedést

-          Peremhelyzetben lévő gyerekekre több figyelmet szentelünk, egyéni szükségletüket megismerve bevonjuk a közös tevékenységekbe is

-          Ünnepeink alkalmával a csoportkohéziót erősítjük: születésnapok, jeles napok megtartásával és mindennapos beszélgető körök szervezésével

-          Az óvodai légkörnél alapvetően fontosnak tartjuk a megfelelő érzelmi biztonság megteremtését, bizalommal fordulhatnak hozzánk

-          Lehetőséget teremtünk a gyermekek természetes társas szükségleteinek kielégítéséhez

-          Fontosnak tartjuk a csoportban dolgozó felnőttek pozitív példamutatását és egységes, következetes követelményrendszerének meglétét

-          A sajátos nevelési igényű gyermekek sikeres integrációja érdekében a csoportban dolgozó felnőttek feladata az ép gyerekek érzékenyítésének elősegítése, személyes mintakövető magatartásunk által

-          Konfliktus helyzetekben, vagy szituációs játékokkal segítjük kialakítani a gyermekekben a szociális érzékenységet és az én-tudatot

-          Támogatjuk a gyermekek önkifejező és önérvényesítő törekvéseiket, társaikat tiszteletben tartva.

**Sikerkritérium:**

-          A gyerekek társas kapcsolatai kiterjedtek

-          Kapcsolatfelvételnél lehet kezdeményező

-          Fogadja el a felé irányuló közeledést a társai részéről

-          A gyerek ismeri a csoport szokás és szabályrendjét és azt betartja

-          A napirend rutinja beépül a gyerek mindennapjaiba

-          A nehezebben alkalmazkodó gyerekek is próbálják meg a közösséghez való alkalmazkodás szokásait betartani

-          Elfogadják a sajátos nevelési igényű gyermekek másságát

**III. AKARATI TÉNYEZŐK**

(FELADATTUDAT, KITARTÁS, DÖNTÉSI KÉPESSÉG, KUDARCTŰRÉS, KONFLIKTUS MEGOLDÁS, MUNKÁHOZ VALÓ VISZONY)

**Célunk:**

-          Pozitív énkép kialakítása

-          A gyermek erkölcsi és akarati tulajdonságainak sokoldalú fejlődése érdekében (az óvodai élet komplex szervezésével) a szokás és normarendszer megalapozásának elősegítése

-          Az önérvényesítő, énes magatartást váltsa fel a kezdeményező és együttműködő viselkedés

**Feladatunk:**

-          Az együttműködés és együttdolgozás során a különböző szituációkban megjelenő viselkedési szokások folyamatos alakítása, gyakoroltatása

-          A közösen átélt pozitív érzelmekre és élményekre épülő, szeretetteljes, biztonságot sugárzó légkör megteremtése

-          Lehetőség teremtése a gyermekek természetes társas szükségleteinek kielégítéséhez

-          A gyermekek munka jellegű tevékenysége a játékkal sok vonatkozásban azonosságot mutasson

-          A szülők támogatása abban, hogy a gyermek otthon is gyakorolhassa a családért végzett munkatevékenységeket

-          viselkedésében fellelhetőek legyenek az önfegyelem és udvariasság jelei

**Sikerkritérium:**

-          A gyermek kis segítséggel képes dönteni

      Elfogadja társai kezdeményezését

-          Igényli és résztvesz a közös tevékenységekben

-          Konfliktus megoldásához felnőtt segítségét kevésbé  igényli

-          Munkajellegű tevékenységekben önként vállal feladatot, kevésbé igényli a felnőtt segítségét

-          viselkedésében fellelhetőek az önfegyelem és udvariasság jelei

**IV. ÉRTELMI KÉPESSÉGEK**

(GONDOLKODÁS, FOGALOMISMERET, KÖVETKEZTETÉS, RENDSZEREZÉS, KONKRETIZÁLÁS, ÁLTALÁNOSÍTÁS, FIGYELEM, KÉPZELET, EMLÉKEZET, PROBLÉMAMMEGOLDÓKÉPESSÉG, SZÁMFOGALOM, SZERIÁLIS ÉSZLELÉS, VIZUÁLIS ÉSZLELÉS, TESTSÉMA, TÉRÉSZLELÉS, KREATIVITÁS, IDŐÉRZÉKELÉS)

**Célunk:**

-          A gyermek érdeklődésére, kíváncsiságára, valamint meglévő tapasztalataira, élményeire és ismereteire építve változatos tevékenységek biztosítása, amelyeken keresztül továbbiakat szerezhet az őt körülvevő természeti és társadalmi környezetről.

-          A gyermek értelmi képességeinek ( érzékelés, észlelés, emlékezet, figyelem, képzelet, gondolkodás ) és kreativitásának fejlesztése

**Feladatunk:**

-          Változatos, sokoldalú tevékenységek felkínálása - építve érdeklődésükre, kíváncsiságukra, mint életkori sajátosságra -, melyeken keresztül a gyermekek tapasztalatokat szerezhetnek a természeti és társadalmi környezetről

-          A gyermeki aktivitás fenntartása, kíváncsiságuk kielégítése, ötleteik megvalósítása

-          A ránk bízott gyermek egyéni sajátosságainak, értelmi funkcióinak, mozgásfejlettségének, egyéb képességeinek fejlesztése

-          A gyermekek önbizalmának növelése pozitív megerősítés alkalmazásával

-          Figyelem, képzelet, emlékezet, testséma fejlesztése az életkori sajátosságok figyelembevételével

-          A sajátos nevelési igényű gyermek számára is a fejlesztő, másságot elfogadó környezet biztosítása

-          Változatos, a gyermekek cselekvő aktivitására épülő, sok érzékszervet foglalkoztató tapasztalás lehetőségének biztosítása

-          A gyermekek egyéni képességeinek nyomon követése, az ehhez igazodó differenciált fejlesztés megvalósítása

-          A tehetségcsírák felismerése

-          Részképesség lemaradás, illetve egyéb potenciális tanulási zavar időbeni kiszűrése, jelzés a megfelelő szakembernek és a tagóvoda vezetőjének

**Sikerkritérium:**

-          Jól tájékozódnak a mikrokörnyezetükben, segítséggel a makro környezetükben is

-          Az egyszerű utasításokat, feladatokat megértik és önállóan teljesítik

-          Figyelmük hosszabb ideig motivációval fenntartható

-          Bővül általános tájékozottságuk életkoruknak megfelelően

-          Fogalmi ismeretük tágabb természeti és társadalmi környezetükre is kiterjed

-          Észreveszik az ok-okozati összefüggéseket

-          Reproduktív képzeletük megjelenik, produktív képzeletük egyéntől függően megjelenik

       -    Képesek események és a lényeg felidézésére

-          Ismerik a gyűjtőfogalmakat,képesek ítéletet alkotni

-          Felnőtt segítségével képesek a probléma megoldására

-          Tudják a számképeket a mennyiségekkel egyeztetni

-          Szerialitást formák alapján észlelik

-          Vizuális észlelésnél képesek differenciálni apró eltérés alapján

-          Koruknak megfelelően képesek testrészeiket megmutatni

**V. VERBÁLIS KÉPESSÉGEK**

(NYELVHASZNÁLAT, BESZÉD TISZTASÁGA, BESZÉDÉSZLELÉS, BESZÉDÉRTÉS, SZÓKINCS, KIFEJEZŐKÉSZSÉG, MONDÓKA, VERSMONDÁS)

**Célunk:**

-          Az anyanyelvi nevelés által minden kinyíljon: az érzések, képzelet, kíváncsiság, beszédkedv

-          Szem előtt tartsuk a három alapkészség: a nyelv, a mozgás, a vizuális észlelés egységét

-          Bátran és helyesen, a magyar nyelv ritmusának, hangsúlyozásának, szabályainak        megfelelően beszélő, érzelmeiket, gondolataikat kifejezni tudó gyermekek nevelése, akik megfelelő hangerővel, helyesen ejtett hangokkal beszélnek

**Feladatunk:**

-          Az óvodába lépéstől kezdve a gyerekek egyéni beszédsajátosságainak és

-          beszédfejlődésének figyelemmel kísérése

-          Felhívni a szülők figyelmét a beszélgetéssel kísért együttes tevékenységeknek a gyermekek értelmi és érzelmi fejlődését serkentő, és a szülő gyerek kapcsolatot erősítő hatására

-          Az anyanyelv ismeretére, megbecsülésére, szeretetére nevelés megvalósítása, mely

-          során figyelmet fordítunk a gyermekek természetes beszéd és kommunikációs

-          kedvének felkeltésére, fenntartására, megnyilvánulásaik, kérdéseik támogatására, és a

-          válaszok megfogalmazására

-          A napirendbe beépített **beszélgető-körben** lehetőséget adunk, hogy  az óvodások  elmondják problémáikat, elmeséljék élményeiket mondókák, anyanyelvi drámajátékok, találós kérdések áthatják mindennapjainkat.

-          Meghatározó fontosságú az igényes, értékes mese-vers anyag kiválasztása.

-          nevelői tevékenységünk egészében – beszélő környezettel, helyes minta és szabályközvetítéssel (a javítgatás elkerülésével), a kommunikáció különböző formáinak alkalmazásával – az anyanyelvi kifejezőkészség fejlesztése

-           az anyanyelv ismeretére, megbecsülésére, szeretetére nevelés megvalósítása, mely során figyelmet fordítunk a gyermekek természetes beszéd és kommunikációs kedvének felkeltésére, fenntartására, megnyilvánulásaik, kérdéseik támogatására, és a válaszok megfogalmazására

**Sikerkritérium:**

-          Egyéni fejlettségüknek megfelelően szívesen beszéljenek

-          Egyszerű kérdésekre tudjanak válaszolni

-          Ismerik a környezetükhöz tartozó tárgyak és a környezetükben lévő élőlények nevét és megnevezik azokat

II/1 JÁTÉK

     (GYAKORLÓ, KONSTRUKCIÓS, SZEREP, SZABÁLY, DRAMATIZÁLÁS,

       BÁBOZÁS, BARKÁCSOLÁS)

**Célunk:**

-          A játékeszközök állagának megóvása

-          A gyerekek játékszintjének emelése

-          Széles körű játéklehetőségek biztosítása, melyek módot adnak arra, hogy a gyermekek

      boldog, egészséges lelkű, kiegyensúlyozott, a világ dolgai iránt nyitott, eleven eszű,

      elevenen mozgó, önállóan kezdeményezők legyenek*.*

**Feladatunk:**

-          Nyugodt, derűs légkör, megfelelő idő,hely,eszköz biztosítása

-          Próbálkozzanak az önálló játékhely kialakításával

-          Felnőttel való játék során(mely egyre jobban háttérbe szorul )  azoknak a képességeknek kialakítása, melyek lehetővé teszik az önálló játéktevékenységet

-          Modell értékű felnőtt viselkedési minta adása a játék közbeni magatartási, viselkedési és kommunikációs formákról

-          Bátran használják az összes játékeszközt

-          A gyerekek már tudják, hogy melyik játékeszközzel akarnak játszani és ehhez nem igényelnek folyamatos felnőtt megerősítést

-          A játékeszközzel megfelelő módon játszanak és nem teszik azt tönkre

-          Használják a gyerekek a megismert dramatizálási technikákat

A sajátos nevelési igényű gyermek számára is a fejlesztő, másságot elfogadó környezet (protetikus) és eszközrendszer biztosítása

-          A szabályjátékok megismertetése a gyerekekkel

**Sikerkritérium:**

-          A gyerekek tartósan játszanak

-          A játéka már nem véletlenszerű, hanem utánzásra épül

-          Konstrukciós játéknál bonyolultabb formákat alkot önállóan

-          Képes szerepvállalásra,ebbe bevonja társait is

-          Szabályjátékot ismeri, ezeket felnőttel közösen játssza

-          A játékok szabályát siker esetén tartja be

-          Az óvónői bábjátékot figyelemmel kísérik, önálló kezdeményezésekkel is próbálkoznak

-          Barkácsolásba bekapcsolódik

3. számú melléklet: 5 -6 éves korú gyermekek nevelési terve